Ukraine hanguraama mihaaru othee naazuku faththareggai | Mihaaru\nޔޫކްރޭން ހަނގުރާމަ މިހާރު އޮތީ ނާޒުކު ފައްތަރެއްގައި\n15 ޖޫން 2022 - 15:34\nރަޝިޔާ ސިފައިން ޔޫކްރޭނާ ދެކޮޅަށް ކުރަމުންދާ ހަނގުރާމަ މިހާރު އޮތީ ވަރަށް ނާޒުކު ފައްތަރެއްގައި ކަމަށް، ހުޅަނގުގެ އަސްކަރީ އަދި ޖާސޫސީ އިދާރާތަކާ ހަވާލާދީ ހުޅަނގުގެ ބައެއް ނޫސްތަކުން ބުނެފި އެވެ.\nރަޝިޔާގައި ހުރި، ސޯވިއެޓް ޔޫނިއަން ޒަމާނުގެ ހަތިޔާރުތަކުން ޔޫކްރޭންގެ ސަހަރުތައް އަންދައި އަޅިއަށް ހަދަމުން ދާއިރު، ހުޅަނގުގެ ގައުމުތަކުން ފޯރުކޮށްދޭ ޒަމާނީ ހަތިޔާރުތަކުގެ އެހީގައި، ޔޫކްރޭން ސިފައިން ގަދައަޅައި މަސައްކަތް ކުރަމުން ދަނީ ގައުމުގެ މިނިވަންކަން ދިފާއުކުރުމަށެވެ. ނަމަވެސް ރަޝިޔާގެ ވަރުގަދަ އަސްކަރީ ހަމަލާތަކުގެ ކުރިމަތީގައި، ޔޫކްރޭން ސިފައިންނަށް މާ ބޮޑު ކާމިޔާބެއް ނުލިބެ އެވެ.\nހުޅަނގުގެ އަސްކަރީ އަދި ޖާސޫސީ އިދާރާތަކާ ހަވާލާދީ ސީއެންއެން އިން ބުނާ ގޮތުގައި، ޔޫކްރޭން ހަނގުރާމައިގެ ސަބަބުން ކުރިމަތިވާނެ ދިގު މުއްދަތުގެ ގެއްލުންތައް، މިހާރު ކަޑައްތުކުރަމުންދާ މަރުހަލާގައި ކަނޑައެޅޭ ވަރުވާނެ އެވެ. އަދި މިހާރު ހަނގުރާމައިގެ ހާލަތު ބަދަލުވަމުންދާ ގޮތަށް ބަލާއިރު، މި ހަނގުރާމައިން ޔޫކްރޭން ދިފާއުކޮށްދިނުމުގައި އަމަލުކުރަންވީ ގޮތްތަކެއް، ކަނޑައެޅުން ހުޅަނގުގެ ގައުމުތަކަށް ވެސް މިދުވަސްކޮޅު މަޖުބޫރުވާނެ އެވެ.\nޔޫކްރޭން ދިފާއުކުރުމުގައި އަސްކަރީ ހަތިޔާރު އެ ގައުމަށް ފޮނުވުމުގެ އިތުރުން، އިގްތިސާދީ ދަތިތައް ފިލުވައިދިނުމަށް ވެސް ހުޅަނގުގެ ގައުމުތަކުން އަންނަނީ މަސައްކަތް ކުރަމުންނެވެ. އެ މަސައްކަތް އިތުރަށް ކުރިއަށް ގެންދާނެ ގޮތަކާ މެދު މަޝްވަރާ ކުރުމަށް، އެމެރިކާގެ ދިފާއީ ވަޒީރު ލޮއިޑް އޯސްޓިން، ގާތްގަނޑަކަށް 50 ގައުމެއްގެ މަންދޫބުންނާ އެކު މިއަދު މަޝްވަރާ ބައްދަލުވުންތަކެއް ފައްޓަވާނެ އެވެ.\nމި ބައްދަލުވުމުގައި އެމެރިކާގެ އަމާޒަކީ، ޔޫކްރޭނަށް އިތުރު އަސްކަރީ ސާމާނު ފޮނުވުމުގައި އެ ގައުމުތަކުގެ ބައިވެރިވުން އިތުރު ކުރުމެވެ. ރަޝިޔާ އިން ހުއްޓުމެއް ނެތި ދެމުންދާ ހަމަލާތަކާ އަޅައި ބަލާއިރު، ހުޅަނގުގެ ގައުމުތަކުން ޔޫކްރޭނަށް ލިބޭ ހަތިޔާރުގެ އަދަދު މަދުވުމުން ޔޫކްރޭނުން މިހާރު ވެސް ވަނީ، އިތުރު ހަތިޔާރު ދިނުމަށް ހުޅަނގުގެ ގައުމުތަކަށް ގޮވާލައިފަ އެވެ.\nޔޫކްރޭންގެ ރައީސް ވޮލޮޑިމީރް ޒެލެންސްކީ އިއްޔެ ވިދާޅުވި ގޮތުގައި، ރަޝިޔާގެ އަމާޒު ހުރީ ސީދާ ކޮން ކަމެއް ހާސިލްކުރަންކަން އަދިވެސް ޔަގީނެއް ނޫނެވެ. ނަމަވެސް އެ ގައުމުގެ އިރުމަތީ ސަރަހައްދުން ރަޝިޔާ ސިފައިން ހިފާފައިވާ ބިންތައް ރަޝިޔާގެ ބާރުގެ ދަށުގައި އޮތުމަށް ޔޫކްރޭނުން ދޫކޮށްލައިފި ނަމަ، ރަޝިޔާގެ ނުރައްކާ އިތުރަށް ބޮޑުވާނެ އެވެ.\n"ޔޫކްރޭންގައި އެކަށީގެންވާ އަސްކަރީ ބާރުވެރިކަމެއް ނެތިއްޔާ، ރަޝިޔާ އަދިވެސް އިތުރަށް ޔޫކްރޭންގެ ބިންތައް ހިފަން މަސައްކަތް ކުރާނެކަން އަހަރެންނަށް ޔަގީން. އަހަރެމެންގެ ކިބައިގައި ހުރި ބާރު އެމީހުންނަށް އަހަރެމެން މިހާރު ސާބިތުކޮށްދީފިން. އަހަރެމެންގެ ހުޅަނގުގެ ބައިވެރިންނާ އެކު، އެ ބާރުވެރިކަން އެ ގޮތުގައި ދެމެހެއްޓުމަކީ، ވަރަށް މުހިންމު ކަމެއް،" ޒެލެންސްކީ ވިދާޅުވި އެވެ.\nރަޝިއާ ނުރައްކާތެރި ހަތިޔާރު ޔުކްރެއިން މިލިޓަރީ ޔުކްރެއިންގެ ހަމަނުޖެހުންތައް\nތިޔަ ޒެލަސްގެ ސަބަބުން ޔުކުރޭން ހަލާކުވަނީ\nރަޝިޔާގެ ބޯޑަރުކައިރީ ޔޫރަޕާ އެމެރިކާގެ ހަތިޔާރު ބެހެއްޓުމަކީ ބަލައިގަނެވޭނެ ކަމެއްނޫން ތިޔައެމެރިކާ ޔޫކުރޭނު ބޮލައް އެރިގެން ނޭޓޯގެ މެންބަރުކަން ހޯދަންތިޔަކުރާ ބޭކާރު ކަންތައް ހުއްޓާލާފަ ރަޝިޔާގެ ހިމާޔަތުގަ ތިބިނަމަ ގައުމަށާ ރައްޔިތުންނައް މާބޮޑައްފައިދާވެ ޔޫރަޕާ އެމެރިކާނުން އިނދަޖައް ސާލުމައްފަހު ޗައިނާ ރަޝިޔާ އިންޑިޔާ ނޯތުކޮރެޔާ ވެގެން މުޅިދުނިޔޭގަ އެމެރިކާނުން ހިންގާ ޖަރީމާ ހުއްޓުވުނި ސް\nބަލަ ހަބީބު ތިބުނާ ގައުމުތަކުގަ އެގައުތަކުގެ ސަރުކާރުން އެގައުތަކުގެ ރައްޔިތުނާމެދު ޖަރީމާ ހިންގަމުން މުޅިދުނިއެއަށް ހަމަޖެހުން ގެނެސް ދޭނެކަމައް ގަބޫލު ކުރުމަކީ ތިބާގެ ވިސްނުމުގަ ހުރި އުނިކަމެއް ކަމުގަދެކެން! ދިވެހިން ހުޅަނގު އިނދަ ޖެހެން ބޭނުންވަނީ ގޮނޑު ދޮށައް ބޮޑުކަމު ގޮސްގޮސް ތިއްބަ އެމިހުން މިނިވަން ގައުމަކައް މިގައުމު ހަދައިދީ، އެމިހުންގެ ތައްފާހުން މިސަރަހައްދުގެ ދިރިއުޅުމުގެ ފެންވަރު ރަނގަޅު ގައުމަކައް މިގައުމު ވީތޯ؟\nމޮޔަ ވެރިއަކު ގައުމާ ހަވާލުވީމް ތިހެންވާނެ. އެމެރިކާ އާއި ގުޅުން ބާއްވަން ޖެހޭވަރަށްވުރެބޮޑަށް ގުޅި ރަޝިއާއަށް ނުރައްކާވާހިސާބަށް ކަންތައް ގެންދިޔައީ ތި ގަމާރު ޒެލެންސްކީ.\nރަޝިޔާ ކުރިއަށް ޖެހިލައިފި. ބަލްގޭރިއާ ޕޮލެންޑާ ހަމައަށް މިކަން ގެންދަން އުޅޭކަމަށް ޔުކްރެއިނުން މިއަދު އެބުނީ\nރަސިއާއިން ބޭނުންކުރަނީ ސޮވިއެޓް ޔުނިއަންގެ ދުވަސްވަރު ގެންގުޅުން ބާ ހަންކެނޑިފަހުރި ހަތިއާރެއް ނޫން. ޒަމާނީ ބުރޭންޑެޑް ހަތިއާރު. ޔޫރަޕުގެ ޕުރޮޕެގެންޑާ މެޝެންތަކުން ފޮނުވާ ހަބަރުގެ ތަރުޖަމާ މިއީ. ލެއްގި ކޮމިޝަނަރާއި ސަލީމް އިދުރީސް މިކަމާ ވަރަށް އުފާވާނެ. ޔޫރަޕަށް ތިއަހެން ހަތިއާރު ފޯރުކޮށްދެވޭނީ ކިހާޒަމާނެއް ވަންދެންތޯ؟ ވިސްނާލަންޖެހޭ މައްސަލައެއް.\nއޭތް ބީރުބޮލު އަރެމެން އުފާނުވޭ ހަނގުރާމަކުރާތި! ތިތާ ފޮޓޯގަ ތިތިބީވެސް އަރެމެން ކަހަލަ އިންސާނުން އެމިހުންވެސް ބޭނުވެގެން ކުރާ ހަނގުރާމަޔެއްނޫން! އެކަމަކު ދެރަކަމަކީ ސޯސަލް މީޑިޔާ ބައެއް ޕުލެޓު ފޯމުތަކުގަ ސިނަމާ ފިލުމެއް ގޮތައް މި ހަނގުރާމަ މީހުން ބޭނުންކުރާތި! ސަލީމު އިދުރީސް ދުވަހަކުވެސް މިހަނގުރާމާގެ ވީޑިއޯއެއް ބަލާފަ ނުހުންނާނެ! މިހަނގޫރާމައިން ކޮންމެ ބަޔަކު ގަދަވިއަސް ރަނގަޅެއް ނުވާނެ ސުލުހަވެރި ހައްލެއް ނުފެންނަހާއިރަކު\nޝުކުރިއްޔާ ސަލީމް އިދުރީސް. އަހަރުމެންގެ ވެސް ވިސްނުމަކީ ތިއީ. އެއްވެސް ހަނގުރާމައަކަށް ފިތުނަފަސާދައަކަށް ސަޕޯޓެއް ނުކުރަން.


SunOnline: ''Sadak 2'' Digital koh Release kurany\n18 Jun 2020, 08:21\nސަޅަކް ގެ ތަރިން---\nކާމިޔާބު ޑައިރެކްޓަރު، ޕްރޮޑިއުސަރު މަހޭޝް ބަޓް އާއި އޭނާގެ އަންހެން ދަރި އަދި ކުޅަދާނަ ބަތަލާ އާލިއާ ބަޓް އެކުގައި މަސައްކަތް ކުރާ ފުރަތަމަ ފިލްމު، "ސަޅަކް 2" ދައްކާނީ ޑިޖިޓަލްކޮށް ކަމަށް ހަބަރުތައް ބުނަން ފަށައިފި އެވެ.\nކޮރޯނާވައިރަހާ ގުޅިގެން އިންޑިއާ ސިނަމާތައް އެއްކޮށް ބަންދުކުރުމާއެކު ވަނީ އެއްވެސް ފިލްމެއް ސިނަމާތަކުގައި ރިލީޒްކުރެވޭ ގޮތް ނުވެފަ އެވެ. އަދި އެކަން ދިގުލައިގެން ދާން ފެށުމުން ބައެއް ފިލްމުތައް މިހާރު ވަނީ ޑިޖިޓަލްކޮށް ރިލީޒްވެސްކޮށްފަ އެވެ. ސިނަމާތައް ހުޅުވާނެ ތާރީހެއް އަދިވެސް ނޭނގެ އެވެ. އެކަމާ ގުޅިގެން ބައެއް ޑައިރެކްޓަރުން ވަނީ ފިލްމުތައް ވިއްކައި ޑިޖިޓަލްކޮށް ރިލީޒްކުރުމަށް ނިންމައިފަ އެވެ.\nއާލިއާ ބުނެފައި ވަނީ، ބައްޕަ ޑައިރެކްޓު ކުރާ ފިލްމުގެ ލީޑު އެކްޓަރުގެ ގޮތުގައި މަސައްކަތް ކުރުމަކީ މުޅިން އައު ދަތުރަކާއި ތަޖުރިބާއެއް ކަމަށެވެ.\n"ސަޅަކް" އަކީ މަހޭޝް ޑައިރެކްޓްކޮށް 1991 އަހަރު ރިލީޒް ކުރި ފިލެމެކެވެ. ފިލްމުގެ ލީޑު ރޯލުން ފެނިގެން ދިޔައީ މަހޭޝްގެ ދޮށީ ދަރި ޕޫޖާ ބަޓް އަދި ސަންޖޭ ދަތު އެވެ. "ސަޅަކް 2" އިން ވެސް ޕޫޖާ އަދި ސަންޖޭ ފެނިގެންދާނެ އެވެ. އަދި އަދިއްތުޔަ ރޯއީ ކަޕޫރު ވެސް ފެނިގެންދާނެ އެވެ.\nއަކްޝޭގެ ކުރިއަށް އޮތް ފިލްމަކީ "ރަކްޝާ ބަންދަން"\nކްރިޝް4ގެ ބަތަލާއަކަށް ކްރީތީ


Iran Nuclear mashvaraa thah dhuniyey ge baaruthakun fashaifi\nއީރާންގެ ރައީސް އިބްރާހީމް ރައިސީ: ނިއުކްލިއާ މަޝްވަރާތައް ފަށަން ތައްޔާރު ކަމަށް ވިދާޅުވި\nއީރާނުން ނިއުކްލިއާ ހަތިޔާރު އުފެއްދިއަ ނުދިނުމަށްޓަކައި ދުނިޔޭގެ ބާރުތަކުން އީރާނާއެކު އަލުން މަޝްވަރާ މޭޒުދޮށަށް ޖަމާވެއްޖެ އެވެ.\nމަޝްވަރާތައް އަލުން ފެށުމަށް އިރާނަށް އެތައް ދުވަހެއް ވަންދެން ޕްރެޝަރު ކުރުމަށް ފަހު ހުޅަނގުން މިހާރު ކުރާ ސުވާލަކީ، "އީރާން ހަމަ ސިރިއަސް ހެއްހެވެ؟"\nމަޝްވަރާތައް ފެށުމުގެ ކުރިން ވެސް އީރާނުން ބުނެފައި އޮތީ، އީރާނުން ނިއުކްލިއާ މާއްދާތައް މުއްސަނދި ކުރަނީ އަސްކަރިއްޔާއަށް ނިއުކްލިއާ ހަތިޔާރު ފޯރުކޮށްދޭން ނޫން ކަމަށާއި އެއީ މަދަނީ ބޭނުންތަކަށް، ކަރަންޓް އުފައްދަން ކުރާ މަސައްކަތެއް ކަމަށެވެ.\nނިއުކްލިއާ މަޝްވަރާތަކަށް އީރާން ސީރިއަސްތޯ ކުރި ސުވާލަށް އީރާން އޮތީ ކުރިން ވެސް ޖަވާބު ދީފަ އެވެ. އީރާން ބުނީ ހަކަތަ އުފައްދާ ފެންވަރަށް ނިއުކްލިއާ މުއްސަނދި ކުރުމަކުން ދުނިޔެއަށް އޮތް ބިރެއް ނެތް ކަމަށެވެ.\nދުނިޔޭގެ ބާރުތަކުން އީރާނާއެކު މަޝްވަރާ ކުރަނީ 2015 ގައި އެމެރިކާއިން އީރާނާއެކު ވެފައި އޮތް އެއްބަސްވުން އަލުން އިއާދަކުރުމަށެވެ.\nބާރަކް އޮބާމާގެ ޒައާމަތުގައި އީރާނާއެކު ވެފައި އޮތް އެއްބަސްވުން 2018 ގައި ޓްރަމްޕް ސަރުކާރުން ވަނީ އުވާލާފަ އެވެ.\nއެމެރިކާގެ ރައީސް ކަމަށް ޖޯ ބައިޑަށް ވަޑައިގެން އީރާނާއެކު ކޮންމެވެސް ޑީލެއް ހެއްދެވުމަށް މަސައްކަތް ކުރައްވާއިރު ކުރިމަތީގައި އޮތީ ނިއުކްލިއާ މައްސަލަ އެވެ. އެހެންކަމުން ބައިޑަންއަށް އޮތް އެންމެ ފަސޭހަ މަގަކީ 2015 ގައި ވެފައި އޮތް އެއްބަސްވުން އިއާދަކުރެއްވުމެވެ.\nއީރާނުން ބުނަމުން ގެންދަނީ އީރާނަށް ފައިދާއެއް ނުކުރާ ގޮތަށް ކުރާނެ މަޝްވަރާއެއް ނެތް ކަމަށާއި ދަތިކުރުންތައް ހުއްޓާލައިފި ނަމަ ނިއުކްލިއާ އެއްބަސްވުމުގައި ސޮއިކުރަން ފަސޭހަވާނެ ކަމަށެވެ.\nއީރާނާއެކު އެއްބަސްވުމަށް އެމެރިކާ ދިއުމަކީ އިޒްރޭލު ވަރަށް ކަންބޮޑުވާ ކަމެކެވެ. އިޒްރޭލު ދެކޭ ގޮތުގައި އެމެރިކާއިން އީރާނަށް ލުޔެއް ދީފި ނަމަ އީރާން ހޯދާ ނުފެންނާނެ އެވެ. ނިއުކްލިއާ މުއްސަނދި ކަމުގައި މާބޮޑަށް ވެސް ކުރިއަރައި ދާނެ އެވެ.


Roagaa adhives maithirieh nuvey: HPA | Mihaaru\nމީހެއްގެ ގަޔަށް ވެކްސިން ޖަހަނީ. އަރިދަފުސް ރޯގާ އާއި އިންފްލުއެންޒާ ފެތުރެމުންދާ މިންވަރު އަދިވެސް މަތި ކަމަށް އެޗްޕީއޭ އިން ބުނޭ.- ފޮޓޯ: މިހާރު\n04 ޖޫން 2018 - 21:174comments\nމާލެ އާއި ރަށްރަށުގައި ފެތުރެމުންދާ އަރިދަފުސް ރޯގާ އާއި އިންފްލުއެންޒާ ފެތުރެމުންދާ މިންވަރު އަދިވެސް މަތި ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިއަދު ބުނެފި އެވެ.\nއެޗްޕީއޭ އިން ނެރުނު ބަޔާނެއްގައި ބުނީ އަރިދަފުސް ރޯގާ ޖެހިގެން މިދިޔަ ހަފުތާގައި 9،050 މީހުން، އޭގެ ކުރީ ހަފުތާގައި 9،710 މީހުން ޑޮކްޓަރަށް ދެއްކި ކަމަށެވެ. އެހެންވެ، އަރިދަފުސް ރޯގާ އާއި އިންފްލުއެންޒާ އިން ރައްކާތެރިވުމަށް ކުރިން އިލްތިމާސް ކުރި ފިޔަވަޅުތައް އެޅުމަށް އެޗްޕީއޭ އިން އެދެ އެވެ.\nސަމާލުކަން ދޭންވީ ކަންކަން:\n- ކެއްސައި ކިނބިހި އަޅާއިރު ރުމާ/ޓިޝޫ އަޅައި އަނގަމަތި ނިވާކުރުން.\n- އާއްމު ސާފުތާހިރު ކަމަށް އިސްކަން ދިނުން.\n- ރޯގާ ޖެހިފައިވާ ނަމަ މީހުންނާ ދުރުހެލިވެގެން އުޅުން\n- ދުންފަތުގެ ދުމުން ކުޑަކުދިން ރައްކާތެރިކުރުމަށް ގޭތެރޭގައި ދުންފަތުގެ އިސްތިއުމާލު ނުކުރުން\n- އިންފްލުއެންޒާ އިން ރައްކާތެރިވުމަށް ވެކްސިން ޖެހުން\n- މަދިރިން ރައްކާތެރިވުން.\n- ހުން އައިސް ރޯގާ ޖެހިއްޖެ ނަމަ ވީހާ ވެސް ގިނައިން ދިޔާ ތަކެތި ބޭނުން ކުރުން.\nއެޗްޕީއޭ އިން ބުނީ އިންފްލުއެންޒާގެ ހާލަތަށް ބަލާއިރު، މި ރޯގާ އަށް ޓެސްޓް ކުރާ މީހުންގެ ތެރެއިން ގިނަ މީހުން ޕޮޒިޓިވް ވަނީ އިންފްލުއެންޒާ އޭ އަށް ކަމަށެވެ. އަދި އެ ބައްޔަށް ޓެސްޓު ކުރަނީ ބަލީގެ އަލާމާތްތައް ފެންނަ މީހުންގެ ތެރެއިން ހާލު ބޮޑުވެ އެންދުމަތިކުރާ މީހުން ކަމަށް އެޗްޕީއޭ އިން ބުންޏެވެ.\nމި ބަލީގެ އަލާމާތްތައް ފެންނަ މީހުންނަށް ފަރުވާ ދިނުމަށް ބޭނުންވާ ބޭސް ހޮސްޕިޓަލްތަކަށް ފޯރުކޮށްދީ ފަރުވާ ދިނުމުގައި ގެންގުޅެންވާނެ އުސޫލުތަކާއި ޕްރޮޓްކޯލްތަކަށް، ޚިދުމަތް ދޭ ފަރާތްތައް އަހުލުވެރިކޮށް، ފަރުވާގެ ކަންކަން ހޮސްޕިޓަލްތަކުގައި ހަރުދަނާކޮށްފައިވާ ކަމަށް އެޗްޕީއޭ އިން ބުންޏެވެ.\nމީގެ އިތުރުން ކެއްސައި ކިނބިހި އަޅާނަމަ އާންމުން އެއްވެ އުޅޭ ތަންތަނަށް ނުދިއުމާއި އެފަދަ ހާލަތުގައި ކުޑަކުދިންނާއި ދުރުހެލިވުމަށް އެޗްޕީއޭ އިން އެދެ އެވެ.\nއިންފްލުއެންޒާ ޖެހިގެން، މި އަހަރުގެ މިހާތަނަށް މަރުވީ އެންމެ ދިވެއްސެކެވެ. މިދިޔަ އަހަރު ރާއްޖެ އިން 200 އަށް ވުރެ ގިނަ މީހުންނަށް އިންފްލުއެންޒާ ޖެހުނު އިރު ހަ މީހަކު މަރުވި އެވެ.\nއިތުރު ލިޔުންތައް ސިއްހަތު ޑެންގީ ވައިރަލް ހުން ހެލްތު ޕްރޮޓެކްޝަން އެޖެންސީ ހެލްތު މިނިސްޓްރީ


Hithakee emmeha nubai kanthakun saafuvegenvaa ecchakah vaanjehey: Dr. Jameel - AO News\nހިތަކީ އެންމެހާ ނުބައި ކަންތަކުން ސާފުވެގެންވާ އެއްޗަކަށް ވާންޖެހޭ: ޑރ. ޖަމީލް\nހިތަކީ އެންމެހާ ނުބައި ކަންތަކުން ސާފުވެގެންވާ އެއްޗަކަށް ވާންޖެހޭކަމަށް ޑރ. ޢަބްދުﷲ ޖަމީލް ވިދާޅުވެއްޖެއެވެ.\n”ޙުޖުރާތު ސޫރަތުގެ އަލީގައި އިންސާނީ ކަރާމާތް” މި މައުޟޫއަށް ވާހަަކަފުޅު ދައްކަވަމުން ޑރ. ޖަމީލުވަނީ ޙުުޖުރާތު ސޫރަތާބެހޭ ގޮތުން ތަފްސީލްކޮށްދެއްވާފައެވެ. އެގޮތުން އެއީ ކީރިތި ޤުރުއާނުގެ 49 ވަނަ ސޫރަތްކަަށާއި އެއީ މަދަނީ ސޫރަތެއްކަމަށް ވިދާޅުވިއެވެ.\nމި ސޫރަތުގައި އެކުލެގެންވަނީ 18 އާޔަތްކަމަށާއި އޭގެ ތެރެއިން5އާޔަތް މާތްﷲ މުއުމިނުންނާއި މުޚާތަބް ކުރައްވާފައިވާކަމަށް ވިދާޅުވިއެވެ.\nދޮގު ޚަަބަަރު ފެތުރުމާއިބެހޭ ގޮތުން ވާހަކަފުުޅު ދައްކަަމުން މިހާރު ދޮގު ޚަބަރުތައް ފަތުރަނީ ސޯޝަލް މީޑިއާގައިކަމަށް ވިދާޅުވިއެވެެ. އެެހެެންކަމުން މިފަދަ ކަންކަން ކުރުމުގަައި ވިސްނާލަން ޖެހޭ ކަމަށާއި މިކަންކަން އިސްލާހު ކުރެވޭނީ ހިތް ރަނގަަޅުކުރެެވިގެންކަމަށް ވެސް ވިދާޅުވިއެވެ.\nމި ފޯރަމްގައި ވާހަކަފުޅުދައްކަވަމުން އައްޝައިޚް ޙުސައިން ޢަބްދުﷲ ސަޢީދުވަނީ ޙުޖުރާތު ސޫރަތުގައި ޢަމަލުކުރުމަށް އަންގަވާފައިވާ މުހިންމު ޙުކުމްތަކަށް ވަރަށް ތަފްސީލުކޮށް ބައްލަވާލައްވާފައެވެ.\nއެގޮތުން ނުުރުހޭ ލަގަަބުތަކުން މީހުންނާ މުޚާތަބު ނުކުރުމަށާއި އެއް މުސްލިމަކު އަނެއެް މުސްލިމަކަށްޓަކައި އަދާކޮށްދޭންޖެހޭ ހައްޤުގެ ގޮތުގައި އެކަކު އަނެކަކާމެދު ރަނގަޅަށް ހީކުރުމަށް އެދިވަަޑައިގެންނެވިއެވެ. ކޮންމެ މުސްލިމަކާމެދުވެސް ހީކުރަަންވާނީ ރަނގަޅަށްކަމަށް ވިދާޅުވިއެެވެ. އަދި ޖާސޫސްކުރުމުގެ ނުބައިކަމަށް ބައްލަވާލައްވަމުން ޖާސޫސް ކުރެވޭނެ ހާއްސަ ޙާލަތްތައްވެސް ކިޔައިދެއްވިއެވެ.\nއެއްބަަޔަަކު އަނެއްބަޔަަކަށް މަލާމާތްނުކުރުމަށް އިސްލާމްދީނުގައި އަންގަވާފައިވާކަމަށާއި މަލާމާާތްކުރުމާއި ފުރައްސާރަކުރުން ނަހީކުރައްވާފައިވާކަމަށް ވިދާޅުވިއެވެ. އެކަކު އަނެކަކަށް ޢައިބު ނުބުނުމަށްވެސް ޙުޖުރާތު ސޫރަތުގައި އަންގަވާފައިވާ ސަބަބަށް ބައްލަވާލެއްވިއެވެ.\nޣީބަ ބުނުމުގެ ނުބައިކަމުގެ ވާހަކަވެސް ޝައިޚްވަނީ ފާހަގަކުރައްވާފައެވެ.\nއެކަކު އަނެކަކަށް ޢައިބު ނުބުނުމަށް ޙުުޖުރާތު ސޫރަތުގައި އަންގަވާފައިވާ ސަބަބަށްވެސް މިރޭގެ ފޯރަމްގައި ޝައިޚް ބައްލަވާލެއްވިއެވެ.\nދުނިޔެވީ ޙަޔާތުގަައި މި އުޅެވެެނީ އާއިލާއެެއްގޮތުގައިކަން ފާހަގަކުރައްވަމުން މުޅި މުުޖުތަޢުގެ އެންމެން އަޅާލުމާ އޯގާތެރިކަަމާއެކު އުޅުންމުން އަމާން މުުުޖުތަމަޢެއް އުފެދިގެންދާނެެކަަންވެސް ފާހަގަކުރެއްވިއެެވެ.\nއެހެންކަމުން އަމާންކަމާއި އުފާވެރިކަމުގައި އުޅޭ މުުޖުތަމަަޢެއް ބިނާކުރެވޭނީ ޙުޖުރާތު ސޫރަތުގައި އަންްގާާފައިވާ މިކަންތައްތަކާ އެއްގޮތަށް ޢަމަލުތައް ބަަހައްޓައިގެންކަމަށް ވިދާޅުވިއެވެ.


SunOnline: Nahula ge Boss, Yousuf adhi 4426 anekkaa ves Olympus ah\nބެލުންތެރިންގެ މަގްބޫލު ތިން ފިލްމެއް އޮލިމްޕަސް ސްކްރީނަށް!\nއައިމިނަތު ލުބާ 02 Dec 2018, 10:11\nމަޝްހޫރު ވާހަކަ ލިޔުންތެރިޔާ، އަދި ޕްރޮޑިއުސަރު ފާތިމަތު ނަހުލާ (ނަހޫ)ގެ ކާމިޔާބު ތިން ފިލްމެއް އޮލިމްޕަސް ސްކްރީނުގައި އަޅުވަން ނިންމައިފިއެވެ.\nއޮލިމްޕަސް ސްކްރީނުގައި އަޅުވަން ނިންމީ ނަހޫ އެންމެ ފަހުން ތައްޔާރުކުރި ދެ ފިލްމު ބޮސް، 4426ގެ އިތުރުން ޔޫސުފް އެވެ.\nނަހޫ "ސަން"އަށް މައުލޫމާތު ދެމުން ބުނީ މިއީ ސިނަމާއިން މި ފިލްމުތައް އަނެއްކާވެސް ބަލާލަން ބޭނުންވާ މީހުންނަށް ލިބޭ ރަނގަޅު ފުރުސަތެއް ކަމަށެވެ.\nނަހޫ ބުނީ ތަކުރާރުކޮށް މި ފިލްމުތައް ސްކްރީނުން ބަލާލަން ބޭނުންވެގެން އެދޭ މީހުން އެބަތިބި ކަމަށާއި ރަށްރަށުން ފިލްމު ބެލުމަށްފަހު އެ މީހުންވެސް މި ފިލްމުތައް އޮލިމްޕަސް ސްކްރީނުން ބަލަން ބޭނުންވާ ކަމަށެވެ.\nމި މަހު ހަތެއްގައި 4426ގެ ޝޯ އެއް ދެއްކުމަށް ހަމަޖެހިފައިވާއިރު މި މަހު އަށް ވަނަ ދުވަހު ވަނީ ބޮސްގެ ޝޯއެއް ދެއްކުމަށް ނިންމާފައެވެ. އަދި ޔޫސުފްގެ ޝޯއެއް ދައްކާނީ މި މަހު ނުވައެއްގައެވެ.\nނަހޫ ބުނީ ފިލްމުތަކުގެ ޓިކެޓް މާދަމާއިން ފެށިގެން އޮލިމްޕަހުން ލިބެން ހުންނާނެ ކަމަށާއި ބޮސް އަދި 4426 ފިލްމުގެ ޓިކެޓްގެ އަގަގީ 100 ރުފިޔާ ކަމަށެވެ. އަދި ޔޫސުފް ފިލްމުގެ ޓިކެޓްގެ އަގަކީ އެންމެ 50 ރުފިޔާއެވެ.\n"ސަން" އާ ވާހަކަދައްކަމުން އިތުރަށް ނަހޫ ބުނީ ފިލްމުގެ ޓިކެޓްބުރި ހިފައިގެން މާލޭ ގްރޭންޑް ޓާޓާ ފްލެޓްތެރޭ، ނިކަގަސްމަގުގައި ހުންނަ "ޕިކްލް" ރެސްޓޯރަންޓަށް ދިޔުމުން މެންދުރު ކެއުމުގެ 30 އިންސައްތަ ޑިސްކައުންޓް ލިބޭގޮތަށް ހަމަޖެހިފައިވާ ކަމަށެވެ.\nއައްޒަގެ އިތުރުން ފިލްމުގައި ޖުމައްޔިލް ނިމާލް، މުޙައްމަދު ޖުމައިހުގެ އިތުރުން މަޝްހޫރު އަދި ތަޖުރިބާކާރު ތަރިންގެ ތެރޭގައި ހިމެނޭ ޔޫސުފް ޝަފީއު، ޝީލާ ނަޖީބު، ފަދަ ތަރިން ހިމެނެއެވެ.\n"4426" އަކީ ނަހުލާއާއި އަހުމަދު ޝިނާން ޑައިރެކްޓުކޮށްފައިވާ ފިލްމެކެވެ.\nބޮސް އަކީ ނަހުލާގެ ވާހަކައަކަށް އޭނާ ޕްރޮޑިއުސްކޮށް، އާއިޝަތު ރިޝްމީ ޑައިރެކްޓް ކޮށްފައިވާ އަސަރުގަދަ ލޯބީގެ ފިލްމެކެވެ.\nބޮސްއިން ދައްކައިދެނީ، މުއްސަނދި އަންހެއްކުއްޖެއްގެ މުދާގަނޑުގެ މައްޗަށް ގަދަވެގަތުމަށް ބަޔަކު ކުރާ މަސައްކަތެވެ. ކުޑައިރު މަންމަ ނިޔާވެފައިވާ އެ އަންހެން ކުއްޖާ، ބޮސްގެ ލީޑުން ފެނިގެންދާ މަރިޔަމް އައްޒަ (އިބާ) ހަމައެކަނި ބައްޕަގެ ލޯބި ލިބިގެން ބޮޑުވެ ކުއްލިއަކަށް އެ ބައްޕަ ނިޔާވުމުން ނަފްސާނީ ގޮތުން އޭނާ ކުރިމަތިލާ ހަނގުރާމައެވެ.\nއައްޒަ ލީޑު ރޯލުން ފެނިގެންދާ ބޮސްގައި ހަރަކާތްތެރިވެފައިވަނީ ފިލްމީ ދާއިރާއަށް އަލަށް ތައާރަފްވި ބަތަލު މުހައްމަދު ޔުނާންއެވެ. ފާތިމަތު އާޒިފާ، އިބްރާހިމް ޖިހާދު، އަލީ އާޒިމް، އަލީ ޝަމީލްވެސް ބޮސްއިން ފެނިގެން ދިޔައެވެ.\nނަހޫގެ "ޔޫސުފް" އަކީ ރާއްޖޭގެ ރެކޯޑް އަދަދަކަށް މީހުން ބަލާފައިވާ ފިލްމެކެވެ. މާލޭގެ ސްރީނުގައި އެ ފިލްމުގެ 50 ޝޯއެއް ވަނީ ދައްކާފައެވެ. އެ ފިލްމަކީ މަންމަން މީހެއްގެ ދިރިއުޅުން ދައްކުވައިދޭ ލޯބީގެ އަސަރުގަދަ ފިލްމެކެވެ. ފިލްމުގެ ލީޑް ރޯލުން ފެނިގެންދިޔައީ ނިއުމާ މުހައްމަދު އަދި ޔޫސުފް ޝަފީއުއެވެ.\nދިވެހި ފިލްމު 4426\nމޯދީ ހަޔާތުގެ މައްޗަށް ހަދާ ބަޔޮޕިކްގެ އާ ޕޯސްޓަރެއް!\nއަޒޫ އާއި ސައީދަށް އަންހެން ކުއްޖެއް


ފުވައްމުލައް ސިޓީއަށް ޕީސީއާރ މެޝިނެއް ނުލިބިގެން ރައްޔިތުން ރަތަށް\nފުވައްމުލައް ސިޓީގެ ހިތްގައިމު ތުނޑީގެ މަންޒަރެއް\nމުޅިރާއްޖެއަށް ކޮވިޑު 19 ފެތުރި އެއިގެ ކޮންޓްރޯލް ސިއްޙީ މާހިރުންގެ އަތް އަތް މަތިން މިވަނީ ދޫވެފައެވެ.\nމިހެން އޮތް ދަނޑިވަޅެއްގައި ފުވައްމުލައް ސިޓީގައިވެސް މިބަލި ޖެހޭމީހުން މިދަނީ ދުވަހެއް ދުވަހެއް ވާހެން ގިނަވާން ފަށާ، ކަމާއިބެހޭ ފަރާތްތަކުގެ އަތްމަތިން ކޮންޓްރޯލު ގެއްލެން ކައިރިވެފައެވެ. އަދި މުޅި ސިޓީގެ އެންމެހައި ރައްޔިތުން ތިބީ ނުހަނު ހާސްވެ ކަންބޮޑުވުމާއި އެއްކޮށް ބިރުވެރިކަމެއްގެ ތެރޭގައެވެ.\nފުވައްމުލައް ސިޓީގެ ތަފާސް ހިސާބުތަކަށް ބަލާއިރު އިއްޔެ ހަވީރު6އާއި ހަމަޔަށް ބަލި ޖެހި ބަލިން ރަގަޅުނުވެ ތިބި މީހުންގެ ޖުމްލަ ޢަދަދު 240 އަށްވުރެ މައްޗަށް އަރައެވެ. އަދި ސާމްޕަލްނަގައި ނަތީޖާ ނުލިބި އިއްޔެ ހަވީރު6އާއި ހަމަޔަށް 350 އަށްވުރެ ގިނަ ސާމްޕަލް އެބަހުއްޓެވެ. މިއީ އެވްރެޖްކޮށް ކޮންމެ ދުވަހެއްގެ ވެސް ހާލަތެވެ.\nއާބާދީގައި 14000 އަށްވުރެ ގިނަ ރައްޔިތުން ތިބޭ ފުވައްމުލައް ސިޓީގެ ޙާލަތަކީ ސިޓީއިން ނަގާ ސާމްޕަލް އައްޑޫ އާއި މާލެ ސިޓީ އަށް ފޮނުވައިގެން ޓެސްޓު ކުރުވުމެވެ. ފުވައްމުލައް ސިޓީގައި މައިކްރޯ އަވަނެއްހައި ކުޑަ ކުޑަ ޖީނެކްސް ޕާޓް މެޝިނެއް ހުއްޓެއްކަމަކު އެމެޝިނުން ޓެސްޓް ހަދަނީ ހަމައެކަނި އާޖެންޓްކޮށް ކޮންމެހެން ހަދަންޖެހޭ ޓެސްޓްތައް އެކަންޏެވެ. އެހެން ކަމުން ސޯޝަލް މީޑިއާގައި މިހާރަކަށް އައިސް ގިނަބަޔަކު އެންމެ ގިނައިން މިކަމާއި ގުޅިގެން ކުރާ ސުވާލަކީ މިއީ ފުވައްމުލައް ސިޓީއަށް ހައްގު މިންވަރުތޯއެވެ.\nފާހަގަކޮށްލެވުނު ކަމަކީ މިފަހަރު ކޮވިޑް ފެށިގެން އައިއިރު އައްޑޫ އަށް ސާމްޕަލް ފޮނުވައިގެން ޓެސްޓް ހެދުންވެސް އޮތީ ވަގުތީގޮތުން ދުވަސްކޮޅަކަށް މެދުކެނޑިފައެވެ. އެދުވަސްކޮޅު މުޅިންވެސް ފޮނުވަންޖެހުނީ މާލެއަށެވެ. އެހެންކަމުން ސާމްޕަލްގެ ނަތީޖާ ލިބެން ހަފުތާއެއްގެ މުއްތަދެއް ނެގި ދުވަސްކޮޅެއްވެސް ދިޔައެވެ. ނަމަވެސް މިހާރު ދެ ދުވަހުން އެއްދުވަހު 200 ސާމްޕަލް އައްޑޫއަށް ފޮނުވާގޮތްވުމުން މާލެ ފޮނުވާ އަދަދު މިވަނީ މަދުވެފައެވެ. އެއިގެ ނަތީޖާއަކަށް ވެގެން ދިޔައީ ކުރިއަށްވުރެ އަވަހަށް މިހާރު ނަތީޖާ ލިބުމެވެ. އެކަމަކުވެސް ރައްޔިތުން އެއަށް ކުރާ އިންތިޒާރަށް ނިމުމެއް ނައިސް ނަތީޖާ ނުލިބި ދިގުލައިގެން ގޮސް ބައެއް ފަހަރު2ދުވަސް، ނޫނީ3ދުވަސް ވާކަންވެސް ފާހަގަކުރެވެއެވެ. މީގެ ސަބަބުން އެތައް ރައްޔިތުންނަކަށާއި މިކަން މެނޭޖްކުރައްވާ ފަރާތްތަކަށްވެސް ބޮޑު ތަކުލީފާއި ކުރިމަތިލާން އޮންނަނީ ޖެހިފައެވެ.\nކަން މިހެން އޮތްއިރު، ފުވައްމުލައް ސިޓީގެ ހުރިހާ ރައްޔިތުންވެސް އެދޭ ގޮތަކީ ސިޓީގައި ޓެސްޓް ކުރެވޭނެ މެޝިނެއް ގާއިމުވެ، އެއިގެ ބޭނުން ދުވަހުން ދުވަހަަށް ކުރެވޭނެ ގޮތް ހަމަޖެހިގެން ދިޔުމެވެ. މިއީ މިކަމުގެ ދާއިމީ ހައްލެއްކަމުގައި ގިނަ ބަޔަކު ދަނީ ބުނަމުންނެވެ. މީގެކުރިން މިސިޓީގައި ކޮވިޑް ފެތުރިގެން ދިޔަ ދުވަސްކޮޅު ސިޓީގެ ކަމާއިބެހޭ ފަރާތްތަކުން ހެލްތު މިނިސްޓަރާއި ޙަވާލާ ދެއްވާ ވިދާޅުވަމުން ގެންދެވި ވާހަކައިން ރައްޔިތުން ތިބީ ހިތްހަމަ ޖައްސާލައިގެންނެވެ. އެއީ ރާއްޖެއަށް އެންމެ ފުރަތަމަ ލިބޭ ޕީސީއާރ މެޝިން ފުވައްމުލައް ސިޓީގައި ބަހައްޓަވައި ދެއްވާނެކަމަށް ވިދާޅުވުމުންނެވެ.\nކޮންމެޔަކަސް، ކަންވެގެން މިދިޔައީ އެވިދާޅުވި މެޝިނެއް ނުލިބެނީސް މިސިޓީއަށް އައި ކޮވިޑުގެ ދެވަނަ ރާޅާއި އެކު ރައްޔިތުން އިންތިހާޔަށް ބިރުވެރިކަމަށް ވެއްޓުމެވެ. އަދި ކުރިން ވިދާޅުވި ވާހަކަޔާއި މުޅިން އިދިކޮޅަށް ކަންތައް ވާން އުޅޭކަމުގެ ކޮޅުމަތި ފެނުމެވެ. އެއާއިއެކު ރައްޔިތުންގެ ރުޅިވެރިކަންވެސް ކޮޅުންލާން ފެށީއެވެ. އެންމެ ބޮޑު ސަބަބަކަށް ވެގެން ދިޔައީ 23 މެއި ވީދުވަހު ސަރުކާރުން ޢާންމުކުރި ޢާންމުކުރުމެކެވެ. އެއީ ރާއްޖޭގެ ހަތަރު ސަރަހައްދެއްގައި ޕީސީއާރ އަށް ޓެސްޓްކުރެވޭނެ ފެސިލިޓީތަކެއް ހެދުމަށް ނިންމައި، އެ ސަރަހައްދުތަކުގެ ނަންތައް ޢާންމުކުރިއިރު ފުވައްމުލައް ސިޓީގެ ނަން އެލިސްޓުގައި ނެތުމުންނެވެ. މިލިސްޓަށް ބަލާއިރު ހުވަދު އަތޮޅު ފެސިލިޓީއެއް ގާއިމުވާކަން އެބަ އެގެއެވެ. މިހެން ވެއްޖެނަމަ، މިސިޓީގެ ދެބިތުގައި ތިބި އަތޮޅުތަކުގައި (އައްޑޫ ސިޓީއާއި ހުވަދު އަތޮޅު) ޕީސީއާރ މެޝިން ގާއިމުވީއެވެ. ދޭތެރޭގެ މެދުގައި މިއޮތް މިސިޓީ ބާކީވީއެވެ.\nމިހެންކަމުން ރައްޔިތުން ދަނީ އެމީހުންގެ އުދާސްތައް އެކި ގޮތްގޮތުން ބޭރުކުރަމުންނެވެ. ސިޓީއަށް ނިސްބަތްވާ މަޖިލީސް މެންބަރުންނަށާއި، ނައިބު ރައީސަަށްވެސް ނިސްބަތްވާގޮތަށް ނުރުހުމުގެ އުދާސްތައް ބޭރުކުރަނީއެވެ. ހެލްތު މިނސްޓަރަށާއި ރައީސް ސޯލިހަށްވެސް މެއެވެެ. މިކަމުގައި އެމް.ޑީ.ޕީ. ނުވަތަ ޕީ.ޕީ.އެމް.ގެ ސަޕޯޓަރެއް ނޫނީ އިސްފަރާތެއް އިސްތިސްނާ ވުމެއް ނެތެވެ. އެއްބަޔަކު ޖޯލިފަތީގައްޔާއި ގޯޅި ގޯޅި ކަން ކަން މަތީގައެވެ. ބަނދަރު މަތީގައެވެ. އަނެއްބަޔަކު ސޯޝަލް މީޑިޔާގައެވެ.\nމިގޮތުން މިހާރު ސޯޝަލް މީޑިއާގައި ފުވައްމުލައް ސިޓީގެ ރައްޔިތުން އަމިއްލަޔަށް މެޝިނެއް ގަތުމުގެ ޚިޔާލު ފެތުރި، ސަރުކާރަށް ބަރޯސާނުވެ "ސަލާމް ޖަހާގެން" މެޝިނެއް ގަތުމުގެ މަޝްވަރާ ކުރާތަންވެސް އެބަ ފެނެއެވެ. ގިނަ ބަޔަކު ބުނާ ގޮތުން ސަރުކާރަށް އާދޭސްކޮށް ކޮށް މިހާރު ވަރު ބަލިވެެއްޖެއެވެ. މެންބަރުން ފަހަތުންެވެސް ދުވެވިއްޖެއެވެ. މިހާ ބޮޑު އާބާދީއެއް އޮންނަ ރަށެއްގައި ޕީސީއާރ މެޝިނެއް ހުންނަން ނުޖެހޭ ސަބަބެއް ނެތެވެ. ބައެއް މީހުންގެ ޚިޔާލު ހުރިގޮތުން ކޮންމެވެސް ބަޔަކު އިސްނަގައިގެން ރައްޔިތުން ކައިރީ ނާށިގަނޑު ހިފައިގެން ގޮސް ފައިސާ އެއްކޮށްގެން މެޝިން ގަންނަ ހިސާބަަށް މިހާރު ކަންތައް ދިޔައީއެވެ. ރައްޔިތުންގެ ރުޅިވެރިކަން މިހާރު ކޮޅުން ލައިފިއެވެ. މިކަމުގައި ފުވައްމުލައް ސިޓީއަށް ނިސްބަތްވާ ސޯސަލް މީޑިއާ އެކްޓިވިސްޓުން ކޮންމެ ދުވަހަކުމެ އެދަނީ އެމީހުންގެ އުދާސްތައް ބޭރުކުރަމުންނެވެ.\nފުވައްމުލައް ސިޓީ އަށް ނިސްބަތްވާ ގިނަ އަދަދެއްގެ ބޭފުޅުން މިސަރުކާރުގެ އިސްމަގާމުތަކުގައި ތިބޭކަން ފާހަގަކުރެވެއެވެ. މިގޮތުން މަޖިލީހުގައި މިސިޓީ ތަމްސީލު ކުރައްވާ3މެންބަރުންނަކީވެސް އެމްޑީޕީއަށް ނިސްބަތްވާ ބޭފުޅުންވެސް މެއެވެ. މީގެ އިތުރުންވެސް ނައިބު ރައީސް އާއި މިނޫނަސް ގިނަ އަދަދެއްގެ ބޭފުޅުން ސަރުކާރުގައި ތިއްބަވައެވެ.\nފުވައްމުލައް ސިޓީ ފުވައްމުލަކު ހޮސްޕިޓަލް ކޮވިޑް-19\nApril 24, 2021 20:59:59\nފުވައްމުލަކުގައި ކޮވިޑް ޓެސްޓުކުރާ މެޝިނެއް ހުރި ނަމަވެސް އެ މެޝިނުން ޓެސްޓު ކުރަނީ ހަމައެކަނި އެމެޖެންސީ ހާލަތްތަކުގައި ނެގޭ ސާމްޕަލް އެކަނި\nMay 11, 2021 07:24:08\nފުވައްމުލަކުން މިއަދު ކޮވިޑަށް ޕްޒިޓިވްވެފައި ވަނީ 17 މީހުން\nJune 09, 2021 22:52:31\nފުވައްމުލަކުން މިއަދު 17 މީހުން ފައްސި ވެއްޖެ


FIFA In Hovaa Emme Molhu Football Kulhuntheriaage Award Messi Ah - Vaguthu\nދުނިޔޭގެ ފުޓްބޯޅައިގެ މައި އިދާރާ ކަމަށްވާ ފީފާ އިން ހޮވާ އަހަރުގެ އެންމެ މޮޅު ފުޓްބޯޅަ ކުޅުންތެރިއާ ނުވަތަ ދަ ބެސްޓް މެންސް ޕްލޭޔާގެ އެވޯޑް އާޖެންޓީނާގެ ތަރި ލިއޮނެލް މެސީ ހާސިލްކޮށްފިއެވެ.\nމިރޭ އިޓަލީގެ މިލާނުގައި ކުރިއަށްދިޔަ ފީފާގެ އަހަރީ އެވޯޑު ނައިޓްގައި ދިން މިދިޔަ އަހަރުގެ އެންމެ މޮޅު ފިރިހެން ފުޓްބޯޅަ ކުޅުންތެރިއާގެ މަގާމު މެސީ ހޯދީ ހޮލަންޑުގެ ޑިފެންޑަރު ވާޖިލް ވެންޑައިކް އާއި ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ އާއި ވާދަކުރުމަށްފަހު އެވެ.\nފީފާ ދަ ބެސްޓް އެވޯޑަށް މެސީ އާއި ވާދަކުރި ކްރިސްޓިއާނޯ ރޮނާލްޑޯ އާއި ވެންޑައިކް ވެސް ވަނީ ނިމިގެންދިޔަ ސީޒަންގައި ކްލަބް ލެވެލްގައި މޮޅު ކުޅުމެއް ދައްކައި ތަށިތައް ކާމިޔާބުކޮށްފަ އެވެ. އެގޮތުން ވެން ޑައިކް އަށް މިދިޔަ ސީޒަނަކީ ހަނދާނުން ފޮހެލެވޭނެ ސީޒަނެއް ނޫނެވެ. ސީޒަންގެ ފުރަތަމަ މެޗުން ފެށިގެންގޮސް ފަހު މެޗާއި ޖެހެންދެން ލިވަޕޫލް ޓީމުގެ މައިބަދަ އެއްގެ ގޮތުގައި ހުރެ އިނގިރޭސި ޕްރިމިއާ ލީގުގައި ކްލަބަށް 97 ޕޮއިންޓް ހޯދައި 2005 ގެ ފަހުން ޔޫރަޕްގައި ލިވަޕޫލްގެ ފުރަތަމަ ތަށި ހޯދައިދިނުމުގައި އެންމެ މުހިއްމު ރޯލެއް އަދާކުރީ ވެން ޑައިކް އެވެ.\nނިމިގެންދިޔަ ސީޒަންގައި ރޮނާލްޑޯގެ ފަރާތުން މާގިނަ ލަނޑުތަކެއް ނުފެނުނު ކަމުގައިވިޔަސް އޭނާ ވަނީ މުހިއްމު ގިނަ މެޗުތަކުގައި ލަނޑުތައް ޖަހާފަ އެވެ. އެގޮތުން ޔުއެފާ ނޭޝަންސް ލީގުގެ ފައިނަލަށް ޕޯޗުގަލް ގެންގޮސްދޭން ހެޓްރިކް ހަދައި ޗެމްޕިއަންސް ލީގުގެ ގަދަ ސޯޅައިން ޔުވެންޓަސް ސަލާމަތަށްކޮށްދިން މެޗުގައި އެތްލެޓިކޯ މެޑްރިޑް ކޮޅަށް އޭނާ ހެދި ހެޓްރިކް ހިމެނެ އެވެ.\nސެޕްޓެމްބަރު 24, 2019 05:58\nރޮނަަަލްދޮ އިޒް ޓްރޭށް\nސެޕްޓެމްބަރު 24, 2019 06:20\nކޮންގްރާ މެސީ!!???އަބަދުވެސް ބެސްޓް ތީ??\nސެޕްޓެމްބަރު 24, 2019 08:20\nމެސީއަށް ތިމަޤާމު ހައްގެއްނޫން!\nޤައުމީޓީމަށް ، އެއްމެލަޑެއްޖެހުނީ!\nނިމިދިޔަ ސަރަހައްދީ މުބާރާތުގަ!\nހަތަރު އަހަރުވެއްޖެ ފައިނަލައްވެސް ޔުއެފާ ޗެނަޕިއަންސް ލީގުގަ ނުދާތަން!\nމެސީގާތު ބުނޭ ދަނޑުވެރިކަން ކުރާށޭ!\nކޮންމެފަހަރަކު ބަލިވާއިރަށް ރެޓެޔާކޮއްފަ!\nކަންނެލި ދޯނިފަހަރުގަ މީހުންބަދަލްވާހެން!\nއަނެއްކާާ ދޯނިދުއްވާން ހަވާލުވެފަ!\nސެޕްޓެމްބަރު 24, 2019 10:41\nކަލޭ މެސީގާތު ތިހެންބުނަންވީނުންދޯ؟ ލަދުން ބުނަން ނުކެރިގެން ތިއުޅެނީ ކީއްވެގެންތަ؟ ގޮސްބުނޭ ތީ ތިމައްނަގެ އެވޯޑެކޭ، އޮޅިގެން މެސީއަށް ދެވިފައިވާތީ އަބުރާ ހަވާލުކުރަށޭ. އަނެއްކާ ސްޕެނިސް ބަހުން މިހެން ބުނެލަން ލޮލްއަށް ނޭންގޭތީ އެހެން މީހަކު ތުރޫކޮށް ބުނަންތަ ތިއުޅެނީ......؟\nލަލީގާ ވާސަސް ސީރިއޭ\nސެޕްޓެމްބަރު 24, 2019 20:08\nލޮލް، ތިބުނީ ހަމަ ހަގީގަތެއް. އެކަމަކު މީގަ ބަލަނީ އެސީޒަނެއްގެ ވަކިވަކި ކުޅުންތެރިންގެ އިންޑިވިޑުއަލް ޕާފޯމަންސް އަށް. މިސާލަކަށް ނިމިދިޔަ ސީޒަނުގައި ގޯލްޖެހި އަދަދަށާއި އެކުޅުންތެރިއަކު ކުޅޭ ޓީމަށް ގޯލް ޖަހުމަށް އެސިސްޓްވި މިންވަރަށް. މިހުރިހާ ކަމެއްވެސް ބަލަނީ ސްޕޯޓްސް ޖަރނަލިސްޓުންނާއި، ކުޅުންތެރިންނާއި، ކޯޗުންނާއި، އާއްމުންގެ ވޯޓަކުން.\nސެޕްޓެމްބަރު 24, 2019 09:38\nހައްގު މިންވަރު އެގޭތޯ


MII College In Vakkan Kuri Massalaiga Meehaku Hoadhanee - Vaguthu\nއެމްއައި ކޮލެޖްގެ ދޮރަށް ގެއްލުންދީ ވައްކަން ކޮށްފައިވާ މައްސަލައާ ގުޅިގެން މީހަކު ހޯދަން ފުލުހުން އެހީއަށް އެދިއްޖެއެވެ.\nފުލުހުން ވިދާޅުވީ މާރިޗް 16 ވަނަ ދުވަހުގެ ވަގުތެއްގައި އެމްއައި ކޮލެޖްގެ ދޮރަށް ގެއްލުންދީ ވައްކަން ކޮށްފައިވާ މައްސަލައަކާ ގުޅިގެން މީހަކު ހޯދަމުން އަންނަ ކަމަށެވެ. ފުލުހުން ވިދާޅުވި ގޮތުގައި އެ މައްސަލަ ތަހުގީގު ކުރަނީ ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުންނެވެ.\nވައްކަންކުރި ކަމަށް ތުހުމަތު ކުރެވޭ މީހާގެ ވީޑިއޯއެއް ފުލުހުން ވަނީ ހާމަކޮށްފައެވެ.\nއެމީހާއާ ބެހޭ އެއްވެސް މައުލޫމާތެއް ލިބިފައިވާ ނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅައި މިމައްސަލައިގެ އިންސިޑެންޓް ނަންބަރު (481765) ވިދާޅުވެ، އެމައުލޫމާތެއް ހިއްސާ ކުރުމަށް ފުލުހުން އެދެއެވެ.\nމެއި 18, 2021 11:21\nއަޅެ ފަހެ އާންމުންގެ މީހަކައް ހިލަމެއްވެސްނުވޭ ރައްޔިތުން ކީއްތަ މި ކުރަނީ ކައިކައިގެން ދެކޮޅައްހިގާއިރުވެސް ނުފެނޭ ބަލަ ރައްޔިތަކައް ނުފެއްނަނަމް އަމުދުން ޕޮލިކިހަކައްނުފެއްނާނެ މީ މިއަދުގެ ވެރިކަމުގެ ހާލަތެ އިސްތިއުފާދީފާ ގެއައްދޭބަލަ ބޭރުނުކުރަނީސް\nތިނުހޯދޭނެ ތިމީހާ ނާރާނެ އެއްވެސް ކެމެރާއަކައް މަގުމަތީހުރި.


TC dhe vana ah, Victory ah ithuru gonjehumeh | Mihaaru\n13 އެޕްރީލް 2017 - 00:066comments\nހަތް ޕޮއިންޓާ އެކު ލަނޑުގެ ތަފާތުން ދެ ވަނައިގައި ޓީސީ އޮތްއިރު އެ އަދަދަށް ޕޮއިންޓް އެއްކޮށްގެން ތިން ވަނައިގައި އޮތީ މިއަދު ހަވީރު ކްލަބް ވެލެންސިއާ އަތުން 3-0 އިން މޮޅުވި ކްލަބް އީގަލްސް އެވެ. އެއް ވަނައިގައި ނުވަ ޕޮއިންޓާ އެކު އޮތީ ނިއު ރޭޑިއަންޓެވެ.\nހަތަރު މެޗުގެ ތެރެއިން ދެ މެޗުން ބަލިވެ ދެ މެޗުން އެއްވަރުވެ ވިކްޓަރީ އޮތީ ދެ ޕޮއިންޓާ އެކު ހަ ވަނައިގަ އެވެ. ވެލެންސިއާ އޮތީ އެއް ޕޮއިންޓާ އެކު ހަތް ވަނައިގަ އެވެ.\nބޮޑު ހަރަދެއްކޮށް ސީޒަނާ ކުރިމަތިލީ ވިކްޓަރީން ސީޒަން ނުފެށެނީސް ކޯޗު ބަދަލުކުރިއިރު އާ ކޯޗު އަލީ ސުޒޭނާ އެކު މިހާރު ވަނީ މަޑުމަޑުން ހަމަޔަކަށް އެޅެން ފަށައިފަ އެވެ. ކުރީ މެޗުތަކާ ހިލާފަށް ވިކްޓަރީ މިރޭ ފެނުނީ އިތުބާރާ އެކު ކުޅުނު ތަނެވެ. ހާއްސަކޮށް މެދުތެރެއިން ރަނގަޅު ބޯޅަތަކެއް އުފައްދައި ކުރިއަށް ފޯރުކޮށްދިނެވެ.\nމިރޭގެ މެޗުގައި ލީޑު ނަގަން ޓީސީ އަށް 26 ވަނަ މިނެޓުގައި ރަނުގެ ފުރުސަތެއް ލިބި ބޭކާރުވި އެވެ. އޭރިއާ ތެރެއިން ވިކްޓަރީގެ މުހައްމަދު ސާގިބް އަތުގައި ބޯޅަ ޖެހުމުން ރެފްރީ ދިން ޕެނަލްޓީ، ޓީސީގެ މިސްރު ޑިފެންޑަރު އީސާ އަލް މަގްރަބީ ޖެހުމުން ދިޔައީ ބޭރަށެވެ.\nމެޗުގެ ލީޑު ނެގީ 34 ވަނަ މިނެޓުގައި ވިކްޓަރީންނެވެ. އަހުމަދު ނިޔާޒް ދިން ބޯޅަ އޭރިއާ ތެރެއިން ކޮންޓްރޯލްކޮށްލުމަށް ފަހު ގޯލުގެ ތިރީ ކަނަށް ވައްދާލީ ކެރިޗް އަންދްރޭ އެވެ.\nފުރަތަމަ ހާފު ނިމެން ދެ މިނެޓަށް ވެފައިވަނިކޮށް ޓީސީގެ ނާއިޒް ހަސަން (ދާދު) ފޮނުވާލި ބާރު ޝޮޓް ވިކްޓަރީގެ ސީރިއާ ގޯލްކީޕަރު މުހައްމަދު އަލް ޔޫސުފް ކޯނަރަކަށް ބޭރުކޮށްލި އެވެ. އެ ކޯނަރުން މުހައްމަދު ސާމިރު ހުރަސްކޮށްލި ބޯޅަ ދާދު ވަނީ ބޮލުން ގޯލް ތެރެއަށް ވައްދާލައިފަ އެވެ.\nދެ ވަނަ ހާފު ފަށައިގެން ވިކްޓަރީއަށް އަލުން ލީޑު ނަގައިދިނީ ވެސް ކެރިޗެވެ. މުސްތަފާ ސެޑިކް ނަގައިދިން ހުރަސް ކެރިޗް ގޯލަށް ވައްދާލީ އޭރިއާ ތެރެއިން ޖަހަ އެވެ.\nދެ ވަނަ ހާފުގައި ޓީސީގެ ކޯޗު މުހައްމަދު ނިޒާމާއި އޮފިޝަލުން ވަނީ ރެފްރީ އަބްދުﷲ ޝާތިރުގެ ނިންމުންތަކާ މެދު ވަރަށް ބޮޑަށް ހިތްހަމަނުޖެހުން ފާޅުކޮށްފަ އެވެ.\nވިކްޓަރީގެ ލީޑާ އެކު ޓީސީން އެޓޭކްތައް ވަރުގަދަކުރަން ފެށިއިރު އެ ޓީމުގެ ސްޓެވާޓް އޭރިއާ ތެރެއިން ނުރައްކާތެރި ދެ ބޯޅައެއް ފޮނުވާލި އެވެ. އެކަމަކު ކާމިޔާބެއް ނުވި އެވެ. ޓީސީއަށް އެންމެ ފަހުން ހަމަނޭވާއެއް ލެވުނީ 84 ވަނަ މިނެޓުގައި އެ ޓީމުގެ އިބްރާހިމް މަހުދީ (އިއްބެ) އަށް ވިކްޓަރީގެ ރިލުވާން ވަހީދު (ރިލޭ) އޭރިއާ ތެރެއިން ކުރި ފައުލަކަށް ރެފްރީ ޕެނަލްޓީއެއް ދިނުމުންނެވެ. މި ޕެނަލްޓީ ކާމިޔާބުކޮށް ސްޓެވާޓް ޓީސީއަށް އެއްވަރުކޮށްދިނެވެ.\nމެޗު ނިމިނިމި އޮއްވާ ވިކްޓަރީއަށް އަލުން ލީޑު ނަގަން ރަނުގެ ފުރުސަތެއް ލިބުނެވެ. އެކަމަކު އޭރިއާ ތެރެއިން އެ ޓީމުގެ ކެރިޗަށް ހުސްކޮށް ލިބުނު ބޯޅަ އޭނާ ލަސްކުރުމުގެ ނަތީޖާއަކަށްވީ ޓީސީގެ ޑިފެންޑަރު އޭރިއާ ތެރެއަށް ޖަމާވެ އެ ބޯޅަ ބްލޮކްކުރުމެވެ. ދެ ވަނަ ފަހަރަށް އިސްމާއިލް އީސާ އަށް ލިބުމުން އޭނާ ޖެހި ބޯޅަ ވެސް ބްލޮކްކުރި އެވެ.\nޓީސީގެ ކޯޗު މުހައްމަދު ނިޒާމް (ނިޒާމްބެ) ވަނީ މެޗަށް ފަހު ވެސް ރެފްރީއާ މެދު ހިތްހަމަނުޖެހުން ފާޅުކޮށްފަ އެވެ. އޭނާ ބުނީ މި ލެެވެލްގެ މެޗަކަށް ނުކުންނަން ޖެހުމުން ރެފްރީ މެޗު ފެށިއިރު ވެސް ހުރީ ޕްރެޝަރުގައި ކަމަށް ބެލެވޭ ކަމަށާއި ކްލަބްތަކުން ބޮޑު ހަރަދުކޮށް ނުކުންނައިރު ރެފްރީން ވެސް ރަނގަޅަށް ތައްޔާރުވާން ޖެހޭ ކަމަށެވެ.\n"ކުރީ މެޗެއްގައި ފެނުނު ހަތަރު ރެފްރީން ހަތަރު ކުލައިގެ ޖާޒީގައި މެޗަށް ނުކުތްތަން. މިކަމުން ވެސް އެނގޭ ރެފްރީންގެ ސީރިއަސްކަން ހުރި މިންވަރު. ކްލަބްތަކުން ވަރަށް ބޮޑަށް ތައްޔާރުވެގެން ނުކުންނައިރު ރެފްރީން ވެސް އެބަޖެހޭ އެ ލެވެލަށް ތައްޔާރުވާން،" ނިޒާމްބެ ބުންޏެވެ.


SunOnline: Corruption ge thuhumathuthakaa eku Sri Lanka ge Lotus Tower hulhuvaifi\nކޮރަޕްޝަނުގެ ތުހުމަތުތަކާ އެކު ސްރީލަންކާގެ ލޮޓަސް ޓަވަރު ހުޅުވައިފި\nރުގިއްޔާ މުހައްމަދު މޫސާ 17 Sep 2019, 14:26\nދެކުނު އޭޝިއާގެ އެންމެ އުސް ޓަަވަރު ކަމަށްވާ ލޮޓަސް ޓަވަރު ވަނީ ލަންކާގައި ހުޅުވާފަ -- ފޮޓޯ: އޭއެފްޕީ\nކޮލަމްބޯ (ސެޕްޓެމްބަރު 17): ސްރީ ލަންކާގެ ލޮޓަސް ޓަވަރާ ގުޅުން ހުރި ކޮރަޕްޝަނުގެ ތުހުމަތުތަކެއް ހާމަ ކުރައްވަމުން އެގައުމުގެ ރައީސް މައިތިރިޕާލާ ސިރިސޭނާ އެ ޓަވަރު ހުޅުވައިދެއްވައިފި އެވެ.\nދެކުނު އޭޝިއާގެ އެންމެ އުސް ޓަވަރުގެ ގޮތުގައި ސިރިސޭނާ ހުޅުވާދެއްވި ލޮޓަސް ޓަވަރުގެ އުސްމިނުގައި 350 މީޓަރު ހުރެ އެވެ. އަދި 17 ފަންގިފިލާގެ އެޓަވަރުގައި ހޮޓަލަކާއި ދާރުލްއާސާރަކާއި ރެސްޓޯރެންޓުތަކާއި އޮޑިޓޯރިއަމްއަކާއި އޮބްޒަވޭޝަން ޑެކަކާއި ޝޮޕިން މޯލްއަކާއި ކޮންފަރެންސް ސެންޓަރެއް ހުރެ އެވެ.\nލަންކާގެ މީޑިއާތަކުގައިވާ ގޮތުން އެޓަވަރު އެޅުމަށް 104.3 މިލިއަން ޑޮލަރު ހޭދަވި އެވެ. އޭގެ ތެރެއިން 80 ޕަސެންޓް ފަންޑު ކުރީ ޗައިނާގެ އެކްސްޕޯޓް އިމްޕޯޓް ބޭންކުންނެވެ. އަދި އެފައިސާ އަނބުރާ ދެއްކުމަށް ޓަކައި ލަންކާއިން 10 އަހަރުވަންދެން، ކޮންމެ އަހަރަކު ދެ ބިލިއަން ރުޕީސް (11،072،970 ޑޮލަރު)އަށް ވުރެ ބޮޑު އަދަދެއް ދައްކަން ޖެހޭ ކަމަށް ސިރިސޭނާ ވިދާޅުވި އެވެ.\nސިރިސޭނާ ވިދާޅުވި ގޮތުގައި ކުރީގެ ރައީސް މަހިންދަ ރާޖަޕަކްސަގެ ސަރުކާރުގައި ލޮޓަސް ޓަވަރު ހެދުމަށް އެއްބަސްވުމުގައި ސޮއި ކުރި އިރު އޭގެ ތެރޭގައި އެއިރޯސްޕޭސް ލޯންގް މާޗް އިންޓަނޭޝަނަލް ޓްރޭޑް (އޭއެލްއައިޓީ) ކިޔާ ކުންފުންޏެއް ހިމެނުނެވެ.\nއަދި އެ ޕްރޮޖެކްޓު ކުރިއަށް ގެންދިޔުމަށް އޭރުގެ ސަރުކާރުން އޭއެލްއައިޓީއަށް ދެ ބިލިއަން ރުޕީސް ދިން ނަމަވެސް އެކުންފުނި ފަހުން "ގެއްލިފައިވާ" ކަމަށް ރައީސް ސިރިސޭނާ ވިދާޅުވި އެވެ. އަދި އޭއެލްއައިޓީ ހޯދުމަށް ސަރުކާރުން ތަހުގީގެއް ކުރިއަށްގެން ދިޔަ ނަމަވެސް، އެކުންފުންޏާ ބެހޭ މައުލޫމާތެއް ނުލިބުނު ކަމަށް ސިރިސޭނާ ވިދާޅުވި އެވެ.\nދެހާސްފަނަރަ ވަނަ އަހަރު ސިރިސޭނާ ވެރިކަމަށް ވަޑައިގެންނެވުމަށް ފަހު އޭނާ ވަނީ ޗައިނާއިން ލަންކާގައި ކުރިއަށްގެން ދިޔަ ގިނަ މަޝްރޫއުތަކެއް ހުއްޓުވާފަ އެވެ. ނަމަވެސް އެމަޝްރޫއުތަކަށް ގެނައި ބަދަލުތަކަށް ފަހު، ސިރިސޭނާ ވަނީ އަނެއްކާ ވެސް އެމަޝްރޫއުތައް ކުރިއަށް ގެންދިޔުމަށް ހުއްދަ ދެއްވައިފަ އެވެ.\nރައީސް ރާޖަޕަކްސަގެ ސަރުކާރުގައި ޗައިނާގެ އެހީގެ ދަށުން ހިންގާފައިވާ ގިނަ މަޝްރޫއުތަކުގެ ސަބަބުން ލަންކާ ވަނީ ވަރަށް ބޮޑަށް ދަރަނިވެރިވެފަ އެވެ. އެގޮތުން 2017 ވަނަ އަހަރު ލަންކާއިން ވަނީ ޗައިނާގެ ލޯނު އެހީއާ އެކު ތަރައްގީ ކުރި ހަމްބަންތޮޓަ ބަނދަރު، ޗައިނާގެ ކުންފުންޏަކަށް 99 އަހަރަށް ކުއްޔަށް ދީފަ އެވެ.


Hollywood ge nufoozu gadha Harvey Weinstein ge kulli vettun | Mihaaru\nހާވީ ވައިންސްޓީން: ވަރަށް ދިގު މުއްދަތެއް ވަންދެން އެތައް އަންހެނަކަށް ޖިންސީ ގޯނާ އާއި ފުރައްސާރަކުރި ކަމުގެ ތުހުމަތުތައް މީޑިއާ އިން ފެންމަތިކުރުމާ ގުޅިގެން އަމިއްލަ ކުންފުނިން ވަނީ އޭނާ ބޭރުކޮށްލާފައި.\nހޮލީވުޑްގެ ނުފޫޒުގަދަ ހާވީ ވައިންސްޓީންގެ ކުއްލި ވެއްޓުން\n11 އޮކްޓޯބަރ 2017 - 06:10\nހޮލީވުޑްގެ އެންމެ ނުފޫޒުގަދަ އެއް ޝަޚުސިއްޔަތު ކަމަށްވާ ޕްރޮޑިއުސަރު ހާވީ ވައިންސްޓީންގެ މައްޗަށް ކުރާ ރޭޕްގެ ތުހުމަތުތަކާއި ޖިންސީ ފުރައްސާރައިގެ ތުހުމަތުތައް ވަރުގަދަވެ އޭނާގެ އަމިއްލަ ކުންފުނިން އޭނާ ބޭރުކޮށްލައިފި އެވެ.\nކޮއްކޮ ބޮބް ވައިންސްޓީންއާ އެކު ދަ ވައިންސްޓީން ކޮމްޕެނީ އުފެއްދި ހާވީ ވައިންސްޓީންގެ މައްޗަށް މި ތުހުމަތުތައް އެންމެ ފުރަތަމަ ފެންމަތިކުރީ ދަ ނިއު ޔޯކް ޓައިމްސް އިންނެވެ. މި މަހު 5ގައި ޝާއިއުކުރި ރިޕޯޓެއްގައި އެ ނޫހުން ބުނިގޮތުގައި ވައިންސްޓީންގެ ޝިކާރައަކަށް އެތަކެއް އަންހެނުން ވެފައިވާ އިރު އޭގެ ތެރެއިން އަށް މީހަކަށް ލިބުނު ގެއްލުމުގެ މާލީ ބަދަލު ކޯޓުން ބޭރުގައި އޭނާ ދީފައިވެ އެވެ.\nހޮލީވުޑަށް އެޅި ބޮޑު ބޮމެއްގެ ގޮތުގައި އައި އެ ރިޕޯޓުގައި ވައިންސްޓީންގެ މައްޗަށް ތުހުމަތުތައް ކޮށްފައިވާ ގިނަ މީހުންނަކީ އޭނާގެ ޕްރޮޑަކްޝަން ކުންފުނިތަކުގައި މަސައްކަތްކޮށްފައިވާ ޒުވާނުން މުވައްޒަފުންނެވެ. އެކަމަކު ތަޖުރިބާކާރު އެކްޓްރެސް އޭޝްލީ ޖަޑް ވެސް އޭގެ ތެރޭގައި ހިމެނެ އެވެ. ޖަޑް ކިޔައިދީފައިވަނީ މީގެ ވިއްސަކަށް އަހަރު ކުރީގެ ހާދިސާއެކެވެ.\nހާވީ ވައިންސްޓީން (ވ) އެކްޓްރެސް ޖެނިފާ ލޯރެންސްއާ އެކު\nވައިންސްޓީންގެ މައްޗަށް ކުރާ ތުހުމަތުތައް އެތަކެއް އަހަރު ދުވަހަށް ދެމިގެންދާ އިރު 2014 އާއި 2015ގައި ހިނގައިފައިވާ ކަންކަން ވެސް ނޫހުގައި ރިޕޯޓްކޮށްފައިވެ އެވެ. އެއާއެކު، ވައިންސްޓީން ސިފަވެފައި ވަނީ ފިލްމީ ދާއިރާ އިން ކުރިއަށް ދާން ބޭނުންވާ ޒުވާން އަންހެނުންގެ ނާޖާއިޒު ފައިދާ ނަގާ މީހެއްގެ ގޮތުގަ އާއި އޭނާގެ އެދުންތަކަށް ފުރަގަސްދިން ކޮންމެ މީހެއްގެ ކުރިއެރުމަށް ހުރަސް އަޅާ މީހެއްގެ ގޮތުގަ އެވެ.\nނިއު ޔޯކް ޓައިމްސްގެ ރިޕޯޓާ ގުޅިގެން ހޮލީވުޑަށް އައި ބޮޑު ލޮޅުމުގައި އިންޑަސްޓްރީގެ މީހުން އޭނާ އަށް ފާޑުކިޔަން ފެށި އެވެ. އޭގައި ހުރި ވާހަކަތައް ވައިންސްޓީން ވަނީ ދޮގުކޮށްފަ އެވެ.\nއެކަމަކު "ދަ ނިއު ޔޯކާ" މެގަޒިނުން އިއްޔެ ޝާއިއުކުރި ތަހުގީގީ ރިޕޯޓެއްގައި އަނެއްކާވެސް އިތުރު ކަންތައްތަކެއް ފެންމަތިކުރި އެވެ. އޭގެ ތެރޭގައި، ވައިންސްޓީން ރޭޕްކުރި ކަމަށް ބުނާ ތިން އަންހެނެއްގެ ވާހަކަ ވެސް ހިމެނެ އެވެ. އަދި އިތުރު ބަޔަކު ވަނީ ވައިންސްޓީން އެ މީހުންނަށް ޖިންސީ ގޯނާ އާއި ފުރައްސާރަކުރި ކަމަށް ބުނެފަ އެވެ. ނިއު ޔޯކާ އިން ވަނީ 1990 އާއި 2015އާ ދެމެދު ވައިންސްޓީންގެ ޝިކާރައަކަށް ވެފައިވާ 13 އަންހެނެއްގެ ވާހަކަ ގެނެސްދީފަ އެވެ. އޭގެ ތެރެ އިން ބައެއް މީހުންނަކީ ވައިންސްޓީން ބަދަލުދިން ކަމަށް ނިއު ޔޯކް ޓައިމްސް އިން ރިޕޯޓްކުރި އަށް އަންހެނުންގެ ތެރެއިން ބައެކެވެ.\nހާވީ ވައިންސްޓީން (ވ) މެރީލް ސްޓްރީޕްއާ އެކު\nމޮޑެލްއަކަށް ޖިންސީ ގޯނާކުރި އިއުތިރާފްވެ ވައިންސްޓީން ވާހަކަދައްކާ އަޑު އިވޭ ރެކޯޑިންއެއް ވެސް ނިއު ޔޯކާ އިން ވަނީ އާއްމުކޮށްފަ އެވެ. އެއީ 2015ގައި ނިއު ޔޯކްގެ ފުލުހުން ރެކޯޑްކޮށްފައިވާ އޯޑިއޯ އެކެވެ.\nނިއު ޔޯކާގެ ރިޕޯޓަށް މާ ގިނަ އިރުތަކެއް ނުވަނީސް ނިއު ޔޯކް ޓައިމްސް އިން އަނެއްކާވެސް އިތުރު ތުހުމަތުތަކެއް ފެންމަތިކުރި އެވެ. މި ފަހަރު، ހޮލީވުޑްގެ އެންމެ ފުންނާބުއުސް ތަރިންގެ ތެރޭގައި ހިމެނޭ އެންޖެލީނާ ޖޯލީ އާއި ގްވެނިތު ޕަލްޓްރޯ ވެސް ވަނީ ވައިންސްޓީން އެ މީހުންނަށް ޖިންސީ ފުރައްސާރަކޮށްފައިވާ ކަމަށް ބުނެފަ އެވެ.\nއޮސްކާ އެވޯޑް ހޯދާފައިވާ އެ ދެ އެކްޓަރުން ކިޔައިދީފައި ވަނީ އެ މީހުންގެ ކެރިއަރުގެ ކުރީކޮޅު ދިމާވި ކަންތައްތަކެކެވެ.\nޖޯލީ ބުނިގޮތުގައި އޭނާގެ ފިލްމު "ޕްލޭއިން ބައި ހާޓް" ރިލީޒްކުރި އިރު ވައިންސްޓީންގެ ފުރައްސާރައާ ކުރިމަތިލާން ޖެހުމާ ގުޅިގެން ދެން ދުވަހަކު ވެސް އޭނާއާ އެކު މަސައްކަތް ނުކުރާން ނިންމައި އޭނާ އައީ އެހެން މީހުންނަށް ވައިންސްޓީންއާ މެދު ސަމާލުވާން އިންޒާރުދެމުންނެވެ.\nފެޝަން ޑިޒައިނަރު ޖޯޖީނާ ޗެޕްމަންއާ ކައިވެނިކޮށްގެން އުޅޭ އަދި ފަސް ކުދިން ތިބި ވައިންސްޓީންގެ ފަރާތުން ނެރުނު ބަޔާނެއްގައި ތުހުމަތުތައް ދޮގުކުރަމުން ބުނެފައި ވަނީ އެއްވެސް މީހެއްގެ ނުރުހުމުގައި ވައިންސްޓީން ޖިންސީ އަމަލެއް ހިންގާފައި ނުވާ ކަމަށެވެ. ނިއު ޔޯކް ޓައިމްސްގެ ފުރަތަމަ ރިޕޯޓާ މެދު ވަރަށް ބޮޑަށް ރުޅި އައިސް، އެ ނޫސް ގޮވައިގެން ކޯޓަށް ގޮސް ބަދަލު ހޯދާނެ ކަމަށް ބުނެ އޭނާ މީޑިއާއާ ވާހަކަދެއްކި އިރު ވެސް ފުރައްސާރައިގެ ތުހުމަތުތައް ދޮގުކުރި އެވެ. އެކަމަކު އޭނާއަކީ އުޅުމާއި މިޒާޖު ރަނގަޅު މީހެއް ނޫން ކަން ގަބޫލުކުރާ ކަމަށާއި އެ ކަންކަމުން އަރައިގަނެ އިސްލާހުވާން މަސައްކަތްކުރަމުން އަންނަ ކަމަށް ވައިންސްޓީން ބުންޏެވެ.\nހާވީ ވައިންސްޓީން (ވ) އަންހެނުން ޖޯޖީނާ ޗެޕްމަންއާ އެކު\nނިއު ޔޯކާގެ ރިޕޯޓުގައި ބުނާގޮތުގައި ވައިންސްޓީން އޭނާގެ ކޮއްކޮއާ އެކު މިރަމެކްސް ކުންފުނި އުފައްދައިގެން އެ ތަނުގައި މަސައްކަތްކުރި ދުވަސްވަރުގަ އާއި ފަހުން ވައިންސްޓީން ކޮމްޕެނީގައި ވެސް ޖިންސީ ފުރައްސާރަކުރަމުން ގެންދިޔަކަން އެ ކުންފުނީގެ އެހާރާއި މިހާރުގެ 16 ވެރިއަކަށާއި އެސިސްޓެންޓުންނަށް އެނގެ އެވެ.\nނިއު ޔޯކް ޓައިމްސްގެ ތުހުމަތުތަކާ ގުޅިގެން ކުރިމަތިވި "ތޫފާނު"ގައި ވައިންސްޓީން އިން އާދީއްތަދުވަހު ވަނީ އެ ކުންފުނީގެ އެއް ބާނީ ކުންފުނިން ބޭރުކޮށްލައިފަ އެވެ.\nއޭގެ ފަހުން ހޮލީވުޑްގެ ފުންނާބުއުސް ގިނަ މީހުން ވެސް އަންނަނީ ވައިންސްޓީންގެ އަމަލުތައް ވަރަށް ހަރުކަށި އިބާރާތުން ކުށްވެރިކޮށް ވާހަކަދައްކަމުންނެވެ. އޭގެ ތެރޭގައި މެރިލް ސްޓްރީޕް، ލީނާ ޑަނަމް، ޖޯޖް ކްލޫނީ، ޖެނިފާ ލޯރެންސް އަދި ބެން އެފްލެކް ހިމެނެ އެވެ.\nހާވީ ވައިންސްޓީން (ކ) ޖޯޖް ކްލޫނީއާ އެކު\nއޭގެ އިތުރުން، ސިޔާސީ ބައެއް ބޭފުޅުން ގެންދަވަނީ އެ ބޭފުޅުންނަށް ވައިންސްޓީން ދީފައިވާ ފައިސާ ޚައިރާތަށް ހަދިޔާކުރައްވަމުންނެވެ. އޭގެ ތެރޭގައި ސެނެޓުގެ މައިނޯރިޓީ ލީޑަރު ޗަކް ޝޫމާ އާއި މެސެޗޫސެޓްސްގެ ސެނެޓަރު އެލިޒަބަތު ވޮރެން ހިމެނިވަޑައިގަންނަވަ އެވެ.\nއަދި ރިޔާސީ އިންތިޚާބުގައި ނާކާމިޔާބުވެވަޑައިގެންނެވި ކުރީގެ ޚާރިޖީ ވަޒީރު ހިލަރީ ކްލިންޓަން އިއްޔެ ވަނީ ބަޔާނެއް ނެރުއްވައި، ވައިންސްޓީންއާ ދެކޮޅަށް ތެދުވި އަންހެނުންނަށް ތައުރީފްކުރައްވައިފަ އެވެ. ވައިންސްޓީންއަކީ ހިލަރީގެ ކެމްޕެއިންގައި އޭނާއާ ވަރަށް ގާތްކޮށް އުޅުނު ބޮޑު ސަޕޯޓަރެކެވެ. ހިލަރީ ވިދާޅުވީ ވައިންސްޓީންއާ ބެހޭގޮތުން ފެންމަތިވެފައިވާ ކަންތައްތަކާ މެދު ހައިރާންވެވަޑައިގަންވާ ކަމަށާއި އެއީ އެއްގޮތަކަށް ވެސް ބަލައިގަނެވޭނެ އަމަލުތަކެއް ނޫން ކަމަށެވެ.\nއިތުރު ލިޔުންތައް ހޮލީވުޑް ސެލެބްރިޓީން ރޭޕް ޖިންސީ ގޯނާކުރުން\n"ސުޕަމޭން" ދެއްކި ވާހަކައަކުން މާފަށް އެދެން ޖެހިއްޖެ\nހާވީ ވައިންސްޓީނަށް ރޭޕްގެ ދައުވާކޮށްފި


1 kotareege Flat thakah mi hedhee kihineh? | Mihaaru\nއެއް ކޮޓަރީގެ ފްލެޓްތަކަށް މި ހެދީ ކިހިނެއް؟\nހިޔާ މަޝްރޫއަށް ކުރިމަތިލާން ފޯމު ނަގަން ކިޔޫގައި: އެއް ކޮޓަރީގެ ފްލެޓްތަކަށް ހުށަހެޅި ފޯމުތައް ބާތިލްކުރުމުން ފާޑުކިއުން ވަނީ އަމާޒުވެފައި. --ފޮޓޯ/މިހާރު\n21 ފެބުރުއަރީ 2021 - 15:36\nހިޔާ މަޝްރޫއުގެ އެއް ކޮޓަރީގެ ފްލެޓްތަކަށް ކުރިމަތިލީ މީހުން މިދިޔަ ބުރާސްފަތިދުވަހާ ހަމައަށް ތިބީ އުއްމީދެއްގަ އެވެ. ކުރީގެ ސަރުކާރުގައި އެ މަޝްރޫއުން ފްލެޓްތައް ދިނީ ބޭއިންސާފުން ކަމުގެ ތުހުމަތާ އެކު މި ވެރިކަމުގައި އަލުން އިވެލުއޭޓްކޮށް ދާއިމީ ލިސްޓު އިއުލާންކުރި އިރު ވެސް މި ފްލެޓްތަކާ މެދު ގޮތެއް ނުނިންމަ އެވެ. އެކަމަކު ގޭގެއަށް ގޮސް ދިރިއުޅުމުގެ ހާލަތު ވެސް ބެލި އެވެ.\nއެކަމަކު ފޯމުލީ މީހުންނަށް ކުއްލި ގޮތަށް މިދިޔަ ބުރާސްފަތިދުވަހު އެންގީ އެއް ކޮޓަރި އަށް ހުށަހެޅި ފޯމުތައް ބާތިލްކޮށްލީ ކަމަށެވެ. މިއީ، ހިޔާ މަޝްރޫއުން އެ މީހުން ބާކީކޮށް ވީ ބޭއިންސާފެއް ކަމުގެ ޝަކުވާ ޝޯޝަލް މީޑީއާގައި ވަނީ އޮއްސާލައިފަ އެވެ.\nހިޔާ 1 ކޮޓަރީގެ ފްލެޓު ބަހާފައިވަނީ މި ތާވަލުން ފެންނަ ގޮތަށެވެ. އޭގެ ތެރޭގައި އަލަތު ކައިވެނީގެ 900 އަށް ވުރެ ގިނަ ފްލެޓު ހިމެނެއެވެ.\nސަރުކާރު ބަދަލުވެގެން އެ މަސައްކަތް އެގޮތަށް SOE ތަކުން ކުރިއަށް ނުގެންދިޔައޭ ބުނެ ސަރުކާރަކަށް ނިންމާ ނުލެވޭނެ pic.twitter.com/1LcefraDdN\n— Commoners Friendship Association (@AEG_Mv) February 18, 2021\nކުރީގެ ސަރުކާރުގައި އެއް ކޮޓަރީގެ ފްލެޓްތައް ހަމަޖެއްސި ގޮތް.\nއެއް ކޮޓަރި އަށް އެދި ހުށަހެޅި ފޯމުތައް ބާތިލްކުރި ސަބަބަކަށް ސަރުކާރުން ދައްކަނީ އެކަށީގެންވާ އަދަދަށް ފްލެޓް ނެތުމެވެ. އެކަމަކު ކުންފުނިތަކާ އެކު ސަރުކާރުން އެއްބަސްވެ، ކުރިމަތިލާން ހުޅުވާލައި ފްލެޓް ލިބޭ ލިސްޓު އިއުލާންކޮށްފައި އޮތް ކަމެއްގައި މި ސަބަބު ނުފުދެ އެވެ.\nހައުސިން މިނިސްޓްރީން މިދިޔަ ބުރާސްފަތިދުވަހު ގެޒެޓްކުރި އިއުލާނުގައި ހަމައެކަނި ބުނީ ސަރުކާރުން ގަތުމަށް ކުންފުނިތަކުން ލިބެން ހުރީ އެންމެ 36 ފްލެޓް ކަމަށެވެ. އެއީ އެމްޑަބްލިއުއެސްސީގެ މުވައްޒަފުންނަށް ޚާއްސަކުރި ސްކީމްގެ ތެރެއިން ސަރުކާރަށް ވިއްކަން ނިންމި ފްލެޓްތަކުގެ ތެރެއިން ބައެކެވެ.\nމި ފްލެޓްތައް ދޭން ނިންމީ ނުކުޅެދުންތެރިކަން ހުންނަ ފަރާތްތަކާއި މާލޭ ރަށްވެހިންގެ ތެރެއިން އެއް ކޮޓަރި އަށް ކުރިމަތިލީ މީހުންގެ ތެރެއިން ޝަރުތު ހަމަވާ މީހުންނަށެވެ.\nފްލެޓަށް އެދި ފޯމުލީ މީހުން 2018 ގައި ހައުސިން މިނިސްޓްރީ ކައިރީގައި، -- ފޮޓޯ/މިހާރު\nދެން ނިންމީ ތިން ކެޓަގަރީއެއް އުވާލައި ފޯމުތައް ބާތިލްކުރާށެވެ. އެއީ 11 އަހަރާއި 40 އަހަރާ ދެމެދު ކައިވެނިކޮށްގެން އުޅޭ ފަރާތްތަކަށް ޚާއްސަ އެއް ކޮޓަރީގެ ފްލެޓްތަކާއި މުނިސިޕަލްޓީގެ ދަފްތަރުގައި ރަޖިސްޓްރީވެފައިވާ ފަރާތްތައް އަދި އަލަތު ކައިވެނީގެ ކެޓަގަރީން ހުށަހެޅި ފޯމުތަކެވެ.\nއެއް ކޮޓަރީގެ 1،600 އަށް ވުރެ ގިނަ ފްލެޓަށް ހުޅުވާލި\nކުރީގެ ސަރުކާރުގައި ހިޔާ މަޝްރޫއުގެ ދެ ކޮޓަރީގެ 7،000 ފްލެޓް އިއުލާންކުރުމަށް ފަހު އެއް ކޮޓަރީގެ ފްލެޓްތައް އިއުލާންކުރީ ފަސް ކެޓަގަރީއަކުންނެވެ. އެއީ އުމުރުން 18-40 އަހަރުގެ މީހުންނާއި ދަފުތަރާއި ނުކުޅެދުންތެރިކަން ހުންނަ މީހުންނާއި އަލަތު ކައިވެންޏަށް ހާއްސަ ކޮށްގެންނެވެ.\nހުޅުމާލޭގައި 10،000 މީހުންގެ އާބާދީއަކަށް އަމާޒުކޮށްގެން ކުރީގެ ރައީސް އަބްދުﷲ ޔާމީންގެ ސަރުކާރުގައި ފެށި ބިޔަ މަޝްރޫއުގައި އެއް ކޮޓަރީގެ ފްލެޓްތައް އަޅަން ފެށީ ސަރުކާރުގެ ބައެއް ކުންފުނިތަކާއި އިދާރާތަކާ ގުޅިގެން 2017 ވަނަ އަހަރުގެ ފަހުކޮޅެވެ. އޭގެ ތެރޭގައި ފެނަކަ އާއި ސްޓެލްކޯ އާއި އެމްޕީއެލް އާއި އެމްޑަބްލިއުއެސްސީ އާއި އެމްޓީސީސީގެ އިތުރުން އިމިގްރޭޝަނާއި ކަސްޓަމްސް ވެސް ހިމެނެ އެވެ.\nޔާމީންގެ ސަރުކާރުން ނިންމީ، ކުންފުނިތަކާއި އެކި އިދާރާތައް ބައިވެރިވެގެން އިމާރާތްކުރާ އެއް ކޮޓަރީގެ ފްލެޓުތަކުގެ ތެރެއިން ވަކި މިންވަރެއް ސޯޝަލް ހައުސިންނަށް ނެގުމަށެވެ. ބައެއް ކުންފުނިތަކާ އެކު އެއްބަސްވީ ފްލެޓްތަކުގެ 20 ޕަސެންޓް ސަރުކާރަށް ވިއްކާށެވެ.\nއެ އުސޫލުގެ ތެރެއިން އެމްޕީއެލް އިން ކުރިން ނިންމާފައި އިއުލާންކޮށްފައިވާ ގޮތުގައި އެ ކުންފުނިން އަޅާ، އެއް ކޮޓަރީގެ 204 ފްލެޓު ތެރެއިން ސަރުކާރަށް ވަކި އަދަދެއް ދޭނެ އެވެ. ސްޓެލްކޯ އިން ވެސް ހަދާ ފްލެޓުތަކުގެ ތެރޭގައި އެއް ކޮޓަރީގެ 144 ތަން ހިމެނެ އެވެ. މީގެތެރެެއިން ވެސް ވަކި މިންވަރެއް ސަރުކާރަށް ވިއްކަން އޮތީ ހަމަޖައްސައިފަ އެވެ.\nކުންފުނިތަކުގެ އަތުން ގަންނަ މި ފްލެޓްތައް އާއްމުންނަށް ދޭން ސަރުކާރުން ނިންމާފައި އޮތީ ސޯޝަލް ހައުސިން ސްކީމްގެ ތެރެއަށް ފައްތައި ހެޔޮ އަގުގަ އެވެ.\nމައްސަލައަކީ އެއް ކޮޓަރީގެ މި ފްލެޓްތަކަށް ވީ ގޮތް މި ސަރުކާރުން ސާފުކޮށެއް ނުދިނުމެވެ. ކުރީގެ ސަރުކާރުގައި އޮތީ ކުންފުނިތަކާ އެކު އެއްބަސްވުމެއް ހަދައިފަ އެވެ. އެ އެއްބަސްވުމާ އެއްގޮތަށް ކުންފުނިތަކަށް ފްލެޓް ނޭޅުނީ ހެއްޔެވެ؟ ނުވަތަ ސަރުކާރުން އެއް ކޮޓަރީގެ ފްލެޓްތައް ބޭނުން ނުވީ ހެއްޔެވެ؟\nއެއް ކޮޓަރި ބޭނުން ނުވާ ކަމަށް ފަހި ކޯޕަރޭޝަނުން އެންގި!\nއެކަމަކު، އެ ފްލެޓްތައް އިމާރާތްކުރަމުން އަންނަ ކަން ބައެއް ކުންފުނިތަކުން ހާމަކުރި އެވެ.\nމިގޮތަށް ސިޓީއަކުން އެންގުމުން ބައެއް ކުންފުނިތަކުން ވަނީ ސަރުކާރަށް ރިޒާވްކުރި އެއް ކޮޓަރީގެ ފްލެޓްތަށް އަނެއްކާވެސް މުވައްޒަފުންނަށް ހުޅުވާލައިފަ އެވެ. އެ ތަންތަަނަށް މުވައްޒަފުން ކުރިމަތިލައި ފްލެޓް ލިބޭ ދާއިމީ ލިސްޓު އިއުލާންކޮށްފައި ވަނިކޮށް، އެއް ކޮޓަރީގެ ފްލެޓް ލިބެން ހުރިތޯ ރައީސް އޮފީހުގެ ސިޓީއެއް ބައެއް ކުންފުނިތަކަށް ލިބުނެވެ.\nބައެއް ކުންފުނިތަކުން އެންގީ "މިހާރު"އަށް ކަށަވަރުވެފައިވާ ގޮތުގައި، މުވައްޒަފުން ނުނަގާ ފްލެޓެއް ހުރެއްޖެ ނަމަ ސަރުކާރަށް އަންގާނެ ކަމަށެވެ.\nއެއް ކޮޓަރިއަށް ބަޔަކު ފޯމު ހުށަހަޅާފައި ވަނިކޮށް، އެއް ކޮޓަރީގެ ފްލެޓްތައް ބޭނުން ނުވާ ކަމަށް ފަހި ދިރިއުޅުން ކޯޕަރޭޝަނުން ބައެއް ކުންފުނިތަކަށް އެންގި ސަބަބެއް އެ ކުންފުނިން އަދި ސާފެއް ނުވެ އެވެ. އެކަމަކު ކުއްލި ގޮތަކަށް ފޯމުތަކެއް ބާތިލްކުރުމަކީ ކުރިމަތިލީ މީހުންނަށް ބަލައިގަނެވުނު ކަމެއް ނޫނެވެ. ސަބަބު ސަރުކާރުން ސާފުކޮށްދޭން ޖެހެ އެވެ.\nހުޅުމާލެ ބޯހިޔާވަހިކަން ފްލެޓް ހައުސިން މިނިސްޓްރީ ހުޅުމާލެ ހައުސިން\n31 ކޮމެންޓް, 52 ރިއެކްޝަންސް\nމީގަ ކޮމެންޓްކުރާ މީހުންނަށް ނޭނގެނީ އެއްކޮޓަރީގަކަން އަލަތު ކައިވެނިކޮށްގެން އުޅޭނީ، މާލޭގަ3ކޮޓަރި ނުވަތަ2ކޮޓަރި ހިފައިގެން އެއްވެސް ދެމަފިރިއަކު (ޒުވާނުން) ނޫޅޭނެ. އެއީ އެފޯޑްނުކުރެވޭނެތީ. މާލޭ މީހާއަ\nތިޔަ އެއްކޮޓަރިވެސް އަދި ދެކޮޓަރިވެސް ލިބޭ މުއައްޒަފުން ނަކީވެސް ހަމަ ދިވެހިން. ވަކިބަޔަކަށް ނުލިބުނީމަ ދޯ މިގޯސްވަނީ.؟\nދިވެހިންގެ ތެރެއިންވެސް އެކަމަށް އެންމެ ބޭނުންޖެހިފަ ތިބިމީހުން ތިއްބަ އެހެން ބަޔަކަށް ލިބުނީމަ ގޯސްވަނީ. އެގިއްޖެ!!!!\nރާއްޖޭގަ އުމުރު ހުސްވަންދެން އަމިއްލަ ވަޒަނުގަ އަމިއްލަ ގައުމުގަ ގެދޮރު ނެތި ކުއްޔަށް އުޅުނަސް، އަމިއްލަ ބޯހިޔާވަހިކަމަކީ ރާއްޖެއިން ލިބޭނެ ހައްގެއްނޫން. ސަރުކާރުތަކުގަ އިހުލާސްތެރިކަމެއް ނެތް. އަމިއްލަ ކުލީ ވިޔަފާރިތަކަށްޓަކައި ދިވެހިން އަތުން ޓެކްސް ފައިސާއިން ދައުލަތް ހިންގާފަވެސް ރައްޔިތުން ނިކަމެތިކުރުން ނޫންކަމެއް ނެތް.ހަދާފަ ހުރިތަންތަން ނުހަދަ5އަހަރު ދުވަހުގެ ޕްލޭނަކީއެކަނި އަމިއްލަ ބޯހިޔާވަހިކަން ހޯދަދިނުން ކަމަށް ހަދާ ސަރުކާރެއްބޭނުމީ\nއެންމެ ރަގަޅު ގޮތަކީ ސޯސަލް ހައުސިންގެ ތެރެއިން 1 ކޮޓަރީގެ ފުލެޓް ނުދިނުމެވެ. ފުލެޓަކީ ވިއްސަކަށް އަހަރު ދިރިއުޅެން ދައުލަތުގެ ފަރާތުން އެމީހަކަށް ދޫކުރާ ތަނަކަށް ވާއިރު 1 ކޮޓަރީގެ ފުލެޓެއްގައި އާއިލާއެއް ގޮވައިގެން 20 އަހަރު އުޅެވޭނެ ހެއްޔެވެ. ސޯސަލް ހައުސިންނަކީ މިރާއްޖޭގައި މި އޮންނަގޮތަށް ރިއަލް ސްޓޭޓް އުސޫލުން މަންފާ ހޯދަން ދޫކުރާ ތަންތަނެއް ނޫނެވެ. ދައުލަތުން7ހާސް ރުފިޔާއަށް ފުލެޓް ލިބުމުން 18 ހާސް ރުފިޔާއަށް ކުއްޔަށް!؟\nތި ވާގޮތް ވަރަށް ސާފެވެ. ކުންފުންޏަކަށް ދައުލަތުގެ އިދާރާއަކަސް މިނިވަން މުވައްސަސާއަކަށް ބާރެއް ލިބޭއިރަށް އަމިއްލަ ރަސްކަން ހިނގަން ފަށަނީއެވެ. ރައްތިޔުން ވެސް ތިމަންމެނަށެވެ. އަމުރުމައުރޫފާއި ކަންކަންވެސް ތިމަންމެނަށެވެ. އެކަކަށްވުރެ އަނެކަކު މޮޅެވެ. މާސިންގާ ދައުލަތެއްގައި އުޅުމެއް ގުޅުމެއް ނެތެވެ. ރައީސްފަކީރު ކުރާނީ ވަކި ކީއްހެއްޔެވެ. ގަދަބަސް ބުނާ އަޑުއެހޭނީތާއެވެ. ފުލެޓުގެ އުންމީދުގައި އެބަހުރީމެވެ. މާލޭގައި 50 އަހަރުވީއެވެ.\n"ކުއްލި ގޮތަކަށް ފޯމުތަކެއް ބާތިލްކުރުމަކީ ކުރިމަތިލީ މީހުންނަށް ބަލައިގަނެވުނު ކަމެއް ނޫނެވެ. ސަބަބު ސަރުކާރުން ސާފުކޮށްދޭން ޖެހެ އެވެ". "ސަރުކާރުގެ ކުންފުނިތަކާ ހަވާލުކުރި އެއް ކޮޓަރީގެ ފްލެޓްތަކަކީ ޖާގައިގެ ގޮތުން މާ ކުދި ތަންތަނަށް ވާތީ ބޭނުން ނުވާ ކަމަށް މި ވެރިކަމުގައި އުފެއްދި ފަހި ދިރިއުޅުން ކޯޕަރޭޝަނުން ބައެއް ކުންފުނިތަކަށް އެންގި އެވެ". އަޅުގަނޑުގެ ސުވާލަކީ ހުރިހާ ފްލެޓެއްވެސް ވަނީ ދިވެހި ރައްޔިތުންނަށް ދީފަކަން ޔަޤީންތޯއޭ!؟\nކޮބާތަ ހުސްވައުދު ދޮންބެ(ފްލެޓް ދޮންބެ)؟ މުޅިއޮޑީގައި ދެފައި ދަމައިގެން އުޅޭ؟\nސަރުކާރެއް ހިންގަން ނޭގޭ ބަޔަކަށް ތިކަލަހަލަ ކިތަންމެ ކަމެއް ދިމާވާނެއެވެ.\nދެވަނަދައުރަކައް ޒީރޯޓޮލެރެންސްއައް ވޯޓެއްދެއްވާ.\nބަޔަކު ލައްވާ ހުރިހާ ދުވަހަކު އިންތިޒާރު ކުރުވާފަ ވަރަށް ދެރަވަރުދެން. ނުވާނެ އެހެން ހަދާކަށް. މިނިސްޓަރ ވެސް ޥަރަށް ރިއަލިޓީ އާ ޑިސްކަނެކްޓް ވެފަ ހުންނަތަން މިފެންނަނީ. ރައްޔިތުންގެ އިހްސާސްތައް ދަންނަންވާނެ.\nމީވަރަށް ދެރަވަރު ކަންތައް، ކުރިމަތިލީ ފަރާތްތަކުގެ ތެރެއިން ފްލެޓް ނުލިބުނު ފަރާތްތަކާ ދޭތެރޭ ސަރުކާރުން މިވަނީ ބޭއިންސާފުވެފަ، އިންސާފުން ކަންކުރިނަމަ ކުރިމަތިލީ ހުރިހާ ފަރާތްތަކަށް ފްލެޓް ލިބޭނެ.


Golden Globe: vana thah "1917" aai Terentino ah\nޓެރެންޓީނޯ އާއި "1917"ގެ ޑައިރެކްޓަރު ސޭމް\nފިލްމާއި ޓީވީގައި ދޭ އެންމެ ބޮޑު އެވޯޑު، ގޯލްޑަން ގްލޯބް އެވޯޑްސްގެ އެންމެ ހާއްސަ ވަނަތައް ފިލްމު "1917" އާއި ޑައިރެކްޓަރު ކްއެންޓިން ޓެރެންޓީނޯ ގެންގޮސްފި އެވެ.\nހަތްދިހަ ހަތް ވަނަ ގޯލްޑަން ގްލޯބް އެވޯޑުގައި ޔުނިވާސަލްގެ ފިލްމު "1917" އަށް ބެސްޓް ޑްރާމާ އާއި އެ ފިލްމުން ބެސްޓް ޑައިރެކްޓަރުގެ އެވޯޑު ސޭމް މެންޑޭޒް ވަނީ ހޯދާފަ އެވެ.\nދުނިޔޭގެ ފުރަތަމަ ބޮޑު ހަނގުރާމައިގެ ދުވަސްތަކުގައި ހަނގުރާމަމަތީ އުޅުނު ދެ ސިފައިންގެ މީހެއްގެ ވާހަކަތައް ގެނެސްދޭ މި ފިލްމު އެވޯޑު ހޯދީ މުޅި ދުނިޔޭގައި ވެސް މަގުބޫލުވި ފިލްމުތަކަކާ ވާދަކޮށްފަ އެވެ. އެގޮތުން، "ދަ އައިރިޝްމަން" އާއި "މެރިޖް ސްޓޯރީ" އަދި "ޖޯކާ" ފިލްމު ފާހަގަ ކޮށްލެވެ އެވެ.\n"1917"ގެ ފިލްމުގެ ކާސްޓު އެވޯޑާ ހަވާލުވަނީ\nމީގެ އިތުރުން ހަފުލާގައި ޓެރެންޓީނޯގެ "ވަންސް އަޕޯން އަ ޓައިމް އިން ހޮލީވުޑް" ފިލްމަށް ވަނީ ތިން އެވޯޑެއް ލިބިފަ އެވެ. އަނިޔާވެރި ލޭ އޮހޮރުވާ ފިލްމުތަކަށް މަޝްހޫރު ޓެރެންޓީނޯގެ މި ފިލްމު މި ފަހަރު ގެނދިޔައީ ބެސްޓް ކޮމެޑީ /މިއުޒިކަލްގެ އެވޯޑާއި އާއި ސަޕޯޓިން އެކްޓަރުގެ ރޯލުން ބްރެޑް ޕިޓަށް ލިބުނު އެވޯޑު އެވެ. އަދި، ބެސްޓް ސްކްރީން ޕްލޭގެ އެވޯޑު ޓެރެންޓީނޯ ގެންދިޔަ އެވެ.\nގްލޯބްސް އިން ފާހަގަކޮށްލެވޭ ބައެއް އެވޯޑުތައް\nބެސްޓް އެކްޓާ އިން ޑްރާމާ - "ޖޯކާ" އިން ވާކީން ފީނިކްސް\nބެސްޓް އެކްޓްރެސް އިން ޑްރާމާ - "ޖޫޑީ" އިން ރެނީ ޒެލްވެގާ\nބެސްޓް އެކްޓްރެސް އިން ކޮމެޑީ/މިއުޒިކަލް - "ދަ ފެއާވެލް" އިން އާކުއަފީނާ\nބެސްޓް ފޮރެން ލެންގުއޭޖް ފިލްމު - "ޕެރަސައިޓް"\nބެސްޓް ޑްރާމާ ސީރީޒް - އެޗްބީއޯގެ "ސަކްސެޝަން"\nބެސްޓް ޓިވީ ސީރީޒް އިން ކޮމެޑީ/މިއުޒިކަލް - "ފްލީބޭގް"\n"ވަންސް އަޕޯން އަ ޓައިމް އިން ހޮލީވުޑް"ގެ ކާސްޓު އެވޯޑުތަކާއެކު ރެޑްކާޕެޓުގައި --\nމި އެވޯޑުތަކުގެ އިތުރުން، ކޮމެޑީ/ މިއުޒިކަލް އިން އެވޯޑު ގެންދިޔަ އާކުއަފީނާ ވެސް ހަފްލާގައި ހާއްސަ އެވެ. ދެކުނު އޭޝިއާގެ އެކްޓްރެސް އަކަށް ފުރަތަމަ ފަހަރަށް ގޯލްޑެން ގްލޯބްސް އެވޯޑެއް ލިބުނު ކަމުގެ މަގާމު ގެންދިޔައީ މި ތަރި އެވެ. އޭނާ އެވޯޑު ގެންދިޔައީ ހޮލީވުޑްގެ މަގުބޫލު އެކްޓަރުން ކަމަށްވާ ކޭޓް ވިންސްލޭ އާއި އެމާ ތޮމްސަން އާ ވާދަކޮށެވެ.


ކީޕަރ އިމްރާންގެ ވަދާއީ މެޗްގައި ޝުމައިކަލް އަދި އަދި ސަލްގާޑޯ – Haftha\nކީޕަރ އިމްރާންގެ ވަދާއީ މެޗްގައި ޝުމައިކަލް އަދި އަދި ސަލްގާޑޯ\nރާއްޖޭގައި އުފެދުނު އެންމެ ކާމިޔާބު ގޯލުކީޕަރު ކަމުގައިވާ އިމްރާން މުހައްމަދު ގައުމީ ޓީމަށް ކުޅުން ހުއްޓާލުން ފާހަގަ ކުރުމުގެ ގޮތުން ކުޅޭ ހާއްސަ ފުޓްބޯޅް މެޗްގައި ދުނިޔޭގައި އުފެދުނު އެންމެ މޮޅު އެއް ގޯލްކީޕަރު ކަމުގައިވާ ޑެންމާކުގެ ޕީޓާ ޝުމައިކަލް އަދި އަދި ސްޕެއިނުގެ މިޝޭލް ސަލްގާޑޯ ގެންނަން ހަމަޖައްސައިފި އެވެ.\nމިމަހުގެ 29 ވަނަ ދުވަހުގެ ރޭ9ޖަހާއިރު ގަލޮޅު ދަނޑުގައި ކުޅޭ މި މެޗްގައި އިމްރާންގެ ޓީމަށް ކުޅޭނެ ކުޅުންތެރިންނާއި އޮފިޝަލުން ނިންމާނީ އިމްރާން އެވެ. އަދި އެފްއޭއެމްގެ ޓީމަށް ކުޅޭނީ ކުރިން ގައުމީ ޓީމަށް ކުޅެފައިވާ މަޝްހޫރު ކުޅުންތެރިންގެ އިތުރުން މިހާރުވެސް ކުޅެމުންދާ ކުޅުންތެރިންނެވެ. މި މެޗްގައި ކުޅޭ ހާއްސަ ދެ ކުޅުންތެރިން ކަމުގައިވާ ސަލްގާޑޯ އާއި ޝުމައިކަލް ކުޅޭނީ އެފްއޭއެމްގެ ޓީމަށެވެ.\nމިއަދު އެފްއޭއެމްގައި އޮތް ނޫސްވެރިންގެ ބައްދަލުވުމެއްގައި އިމްރާން ބުނީ ލަހުން ކުރެވުނުނަމަވެސް މިއީ ވަރަށް އުފާވެރި ވަގުތަކަށް ވެގެންދާނެ ކަމަށެވެ.\n“މިކަން ތަންކޮޅެއް ލަހުން ކުރެވުނު ނަމަވެސް ވަރަށް ފުރިހަމައަށް ރޭވިގެން ކުރިއަށްދާ އިވެންޓަކަށް ވާތީ ބެލުންތެރިންނަށް ވަރަށް ފުރިހަމަ އިވެންޓަކަށް މި މެޗް ވެގެންދާނެ. އަދި ގައުމީ ޓީމަށް އަޅުގަނޑު ކޮށްދިން ހިދުމަތުގެ އަގު ވަޒަންކޮށް މި ކަމުގައި އަޅުގަނޑާއި ބައިވެރިވުމަކީ އަޅުގަނޑުގެ ވަރަށް ބޮޑު އެދުމެއް.” 2000 ވަނަ އަހަރު ގައުމީ ޓީމަށް ކުޅެން ފެށި އިމްރާން ބުންޏެވެ.\n1999 ވަނަ އަހަރު ގައުމީ ޓީމަށް ކުޅެން ފެށި އިމްރާން ރިޓަޔާކުރީ ގައުމީ ޓީމަށް 111 މެޗު ކުޅެ ދިނުމަށް ފަހު ގައެވެ. 2008 ވަނަ އަހަރު ސާފް ޗެމްޕިއަންޝިޕް ކާމިޔާބު ކުރި ޓީމުގެ އެންމެ މުހިންމު އެއް ކުޅުންތެރިޔަކީވެސް އިމްރާން އެވެ. އަދި 2014 ވަނަ އަހަރު ބޭއްވި އޭއެފްސީ ޗެލެންޖް ކަޕްގެ ތިންވަނަ މަގާމް ރާއްޖެއިން ހޯދިއިރު ވެސް އިމްރާން ވަނީ މުހިންމު ދައުރެއް އަދާކޮށްފަ އެވެ.


Sri Lanka hamanujhune thakaa gulhun huri 883 meehun hayyaru koffi - vNews.mv\nސްރީލަންކާ ހަމަނުޖެހުންތަކާ ގުޅުންހުރި 883 މީހުން ހައްޔަރުކޮށްފި\nސައިފް އަޒްހަރު 18 May 2022, 18:38\nމެއިމަހުގެ9ވަނަ ދުވަހު ސްރީލަންކާގައި ފެށުނު ތަޅާފޮޅުމާއި ހަމަނުޖެހުންތަކާ ގުޅުންހުރި 883 މީހުން ހައްޔަރު ކޮށްފިއެވެ.\nއެދުވަހު ހަމަނުޖެހުންތައް ފެށުނީ، އޭރުގެ ބޮޑުވަޒީރު މަހިންދަ ރާޖަޕަކްސަގެ ޕާޓީ، އެސްއެލްޕީޕީގެ ސަޕޯޓަރުން، ކޮޅުނބުގެ ގޯސްފޭސްގައި ސަރުކާރާ ދެކޮޅަށް މުޒާހަރާ ކުރަމުންދިޔަ މީހުންނަށް ހަމަލާ ދިނުމާ ގުޅިގެންނެވެ.\nމިކަމުގެ ރައްދުގައި އާންމުންވަނީ ރަށުތެރެއަށް ނުކުމެ، އެސްއެލްޕީޕީއަށް ނިސްބަތްވާ ޕާލަމެންޓް މެމްބަރުންނާއި، އެ ޕާޓީގެ ސަޕޯޓަރުންގެ ގޭގޭގައި ހުޅުޖަހައި، ވެހިކަލްތަކުގައިވެސް ހުޅުޖަހައި އަންދާލާފައެވެ.\nފުލުހުން މިއަދު ބުނެފައިވަނީ، ހޯމަދުވަހުގެ ހަމަނުޖެހުންތަކާ ގުޅުންހުރި 883 މީހުން މިހާތަނަށް ހައްޔަރުކޮށްފައިވާ ކަމަށާއި، އިއްޔެ އެކަނިވެސް 216 މީހުން ހައްޔަރު ކޮށްފައިވާ ކަމަށް ފުލުހުން ބުނެފައި ވެއެވެ.\nގޯލްފޭސްގައި މުޒާހަރާ ކުރަމުންދިޔަ މީހުންނަށް ހަމަލާ ދިނުމުގެ އިތުރުން، ބޮޑުވަޒީރުގެ އޮފީސް، ޓެމްޕަލް ޓްރީ ކައިރީގައި މުޒާހަރާ ކުރަމުންދިޔަ މީހުންނަށްވެސް އެދުވަހު ހަމަލާދީ ބޮޑެތި އަނިޔާތައް ކޮށްފައި ވެއެވެ.\nގޯލްފޭސްއާއި، ޓެމްޕަލް ޓްރީ ކައިރީގައި މުޒާހަރާ ކުރަމުންދިޔަ މީހުންނަށް ހަމަލާދިން މީހުންގެ މައުލޫމާތު ހޯދަން އާންމުންގެ އެހީއަށް އެދި ހުޅުވާލި ހޮޓްލައިނަށް 600 އެލަޓް ލިބިފައިވާ ކަމަށް ފުލުހުން ހާމަކޮށްފައި ވެއެވެ.\nއެގޮތުން، އާންމުންގެ ފަރާތުން ލިބުނު މައުލޫމާތުގައި ހަމަލާތައް ދިން މީހުންގެ 475 ފޮޓޯއާއި، 70 ވީޑިއޯ ކްލިޕް ލިބިފައިވާ ކަމަށްވެސް ފުލުހުން ބުނެފައި ވެއެވެ.\nއަނެއްކޮޅުން، ހަމަނުޖެހުންތަކުގައި ހުޅުޖަހައި އަންދާލި ޕާލަމެންޓް މެމްބަރުގެ ގެކޮޅުތަކުގެ ބަދަލުގައި، އެބޭފުޅުންނާއި އާއިލާ ދިރިއުޅެން ވަގުތީ ގެކޮޅުތަކެއް ހަމަޖައްސައި ދިނުމަށް ބޮޑުވަޒީރު ރަނިލް ވިކްރަމަސިންހަ މިހާރުވަނީ ނިންމަވާފައެވެ.\nޕާލަމެންޓްގައި މިއަދު ވާހަކަފުޅު ދައްކަވަމުން ބޮޑުވަޒީރު ރަނިލް ވިދާޅުވީ، ސަރުކާރުން ހަމަޖައްސައިދޭ ގެކޮޅުތަކަކީ ދައުލަތުގެ ގެތަކެއް ކަމަށާއި، އެ ގެތައް ޕާލަމެންޓް މެމްބަރުން ދިރިއުޅެން ދެއްވަނީ ވަގުތީގޮތުން ކަމަށެވެ.


Sara Aaeku FIlm Kulheyiru Samaaluvumah Varun Ah Inzaaru Libifaivey - Vaguthu\nސާރާއާއިއެކު ފިލްމް ކުޅޭއިރު ސަމާލުވުމަށް ވަރުން އަށް އިންޒާރު ލިބިފައިވޭ\n1 މަސް ކުރިން ( ޑިސެމްބަރު 23, 2020 )\nވަރުން ދަވަންގެ ކުރިއަށް އޮތް ފިލުމު ޑޭވިޑް ދަވަންގެ ''ކޫލީ ނަންބަރު 1''ގެ ރީމޭކްގައި ސާރާ ޢަލީ ޚާނާ އައެކު ކުޅުމަށް ހަމަޖެހުނު ހިސާބުން ފެށިގެން ވަރުން ދަވަންއަށް ބައެއް ފަންނާނުންގެ ފަރާތުން އިންޒާރު އައިސްފައިވާ ކަމަށް ވަރުން ބުނެފިއެވެ.\nމި ފިލުމުގެ ޕްރޮމޯޝަންގައި ސޮނީގެ މަޝްހޫރު ޝޯއެއް ކަމުގައިވާ ''ދަ ކަޕިލް ޝަރުމާ ޝޯ''ގެ ޓްރެއިލާގައި ވަރުން މި ފަންނާނުންގެ ނަންތައް ވެސް ވަރުން ވަނީ ފާހަގަ ކޮށްފައެވެ.\n''ސާރާއާއި އެކު ފިލުމެއްގައި މަސައްކަތް ކުރާނަމަ ވަރަށް ސަމާލުވެ ބަލައިގެން އުޅުމަށް އަޔުޝްމާން ކުރާނާއާއި ވިކީ ކޯޝަލްއާއި ކާތިކް އާރްޔާން ވެސް އިންޒާރުދީ މެސެޖު ކޮށްފައިވާ ކަމަށް ވަރުން ބުނެފައިވެއެވެ.\nވަރުންގެ މިހެން ބުނުމުން އެމީހުން ބުނެފައިވަނީ ކީކޭތޯ ސާރާ ވެސް ވަނީ ވަރުންނާއި ސުވާލު ކޮށްފައެވެ. އޭގެ ޖަވާބުގައި ވަރުން ބުނެފައިވަނީ އެމީހުން ވަރުންނަށް ކުރި މެސެޖުގައި ވަނީ ވަރަށް ބަލައިގެން އުޅުމަށެވެ.\nއަބީޝޭކް ކަޕޫރުގެ ''ކެޑަނާތު''ން ބޮލީވުޑަށް ތަޢާރަފްވި ސާރާ ޢަލީ ޚާން ވަނީ ''ސިމްބާ'' އަދި ''ލަވް އާޖް ކަލް'' ފަދަ ފިލުމުތަކުގައި ވެސް މަސައްކަތް ކޮށްފައެވެ. ސާރާގެ ކުރިއަަށް އޮތް ފިލުމަކީ ޑޭވިޑް ދަވަންގެ ''ކޫލީ ނަންބަރު 1''ގެ ރީމޭކެވެ. އަދި މިހާރު ސާރާ ޝޫޓް ކުރަމުންދަނީ އާނަންދު އެލް ރާއީގެ ''އަތުރަންގީ ރޭ''ގައި އަކްޝޭ ކުމާރާއި އެކުގައެވެ.\nކަރިޝްމާ ކަޕޫރުގެ އެކްޓިންއާއި ސާރާގެ އެކްޓިން އަޅައި ކިޔުމުން ސާރާ ވަނީ އެކަމަށް ރައްދުވެސް ދީފައެވެ. އަދި ތެދު ނިޔަތާއިއެކު މި ފިލުމު ބެލުމަށް ވެސް ސާރާ ވަނީ އެދިފައެވެ.\nޑިސެމްބަރު 23, 2020 19:31\nފިލުމު ކުޅޭ އިރަކުނޫން ހަމައެކަނި ސަމާލުކާން ދޭންޖެހޭނީކީ...ދޯ ސާރާ.


AFC club license nulibunee club thakun document furihama nukuraathee: FAM - One Online\nވިކްޓަރީ އާއި ތިމަރަފުށި ބައްދަލުކުރި މެޗުގެ ތެރެއިން: އެއްވެސް ކްލަބަކުން ހުރިހާ ޑޮކިއުމެންޓްތައް ފުރިހަމަ ކޮށްފައެއް ނުވާ ކަމަށް އެފްއޭއެމް އިން ވަނީ ބުނެފައި ---- ފޮޓޯ: މިހާރު\nއޭއެފްސީ ކްލަބް ލައިސެންސް ނުލިބުނީ ކްލަބްތަކުން ޑޮކިއުމެންޓް ފުރިހަމަ ނުކުރާތީ: އެފްއޭއެމް\nއޭއެފްސީން ފުޓްބޯޅަ ކްލަބްތަކަށް ދޭ ލައިސެންސް މިއަހަރު ރާއްޖޭގެ އެއްވެސް ކްލަބަކަށް ލިބިފައިނުވަނީ ކްލަބްތަކުން ޑޮކިއުމެންޓްތައް ހަވާލުކޮށްފައި ނުވުމުގެ ސަބަބުން ކަމަށް ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ބުނެފިއެވެ.\nއެފްއޭއެމް އިން މިއަދު ނެރުނު ބަޔާނެއްގައި ބުނެފައިވަނީ އެ އެސޯސިއޭޝަނުން ކްލަބް ލައިސެންސިން ސިސްޓަމް (ކްލާސް)ގެ ޑޮކިއުމެންޓްތައް ހަވާލުކުރުމުގެ ފަހު ތާރީހު ތަކުރާރުކޮށް އެންގި ކަމަށެވެ.\nނަމަވެސް ކްލަބްތަކުން އެ ޑޮކިއުމެންޓްތައް އަޕްލޯޑްކޮށްފައި ނުވާ ކަމަށް އެފްއޭއެމް އިން ވަނީ ހާމަކޮށްފައެވެ. ޓީސީ ސްޕޯޓްސް ކްލަބާއި، މާޒިޔާ ސްޕޯޓްސް އެންޑް ރެކްރިއޭޝަން ކްލަބު އަދި ނިއު ރޭޑިއަންޓް ސްޕޯޓްސް ކްލަބުން ގިނަ ޑޮކިއުމަންޓްތައް ހުށަހެޅި ކަމަށް އެފްއޭއެމް އިން ބުންޏެވެ. ނަމަވެސް ޑެޑްލައިން ހަމަވިއިރު އެ ކްލަބުތަކަށްވެސް ބައެއް ޑޮކިއުމަންޓްތައް ހަވާލު ނުކުރުވުމުގެ ސަބަބުން އޭއެފްސީން ރާއްޖޭގެ އެއްވެސް ކްލަބަކަށް އޭއެފްސީ ކްލަބު ލައިސަންސް ދީފައި ނުވާ ކަމަށް ވަނީ ބަޔާނުގައި ބުނެފައެވެ.\nއެފްއޭއެމް އިން ބުނީ ކްލަބް ލައިސެންސިން ސިސްޓަމްގައި އެ އެސޯސިއޭޝަންގެ ދައުރަކީ މޮނިޓަރ ކުރުން ކަމަށެވެ.\nއޭއެފްސީގެ ކްލަބް ލައިސެންސިން ސިސްޓަމް ތައާރަފުކޮށްފައިވަނީ 2016 ވަނަ އަހަރުގައެވެ. އޭއެފްސީއިން ތައާރަފްކުރި އެ ސިސްޓަމްއާއެކު ކްލަބް ލައިސެންސް ނެތް ކްލަބްތަކަށް މުބާރާތުގައި ބައިވެރިއެއް ނުވެވޭވެއެވެ. އަދި އެ ސިސްޓަމަށް އަމަލު ކުރަން ފަށާފައިވަނީ މިދިޔަ އަހަރުގައެވެ.\nގުޅޭ ޓެގު އެފްއޭއެމް


Covid Facility Gai Oiy Dhuvasvee Meehaa Ah Rein Feshigen Annanee Aniyaa Kuramun - Vaguthu\nކޮވިޑް-19: "ތަހްގީގާއި" ހަވާލުކޮށް "ޒިންމާއިން ރެކިގަތް ދުވަހެއް" - 14 ގަޑިއިރު ކުރިން\nކޮވިޑް ފެސިލިޓީގައި އޮތް ދުވަސްވީ މީހާއަށް ރެއިން ފެށިގެން އައީ އަނިޔާ ކުރަމުން\n1 ހަފްތާ ކުރިން ( މެއި 26, 2021 )\nހުޅުމާލެ މެޑިކަލް ފެސިލިޓީގައި އޮތް މީހަކަށް އަނިޔާ ކުރީ ބިދޭސީއެއް\nހުޅުމާލެ ކޮވިޑް ފެސިލިޓީގައި އޮތް ދުވަސްވީ މީހާއަށް ރެއިން ފެށިގެން އަނިޔާ ކުރިކަމަށް އެ ފެސިލިޓީގައި ހުރި މީހަކު ބުނެފިއެވެ.\nއެ ވީޑިއޯއިން ފެނިގެން ދަނީ އެ ބަލި މީހާ ކަމަކާއި ހިތްހަމަ ނުޖެހިގެން، އޭނާ ބަލަން އާއިލާއިން ފޮނުވާފައި ހުރި ބިދޭސީ މީހަކު އެމީހާ ކަންފަތްމަތީ ޖަހާ މަންޒަރެވެ. އަދި އޭގެ ފަހުން އެނދު ކައިރިން ދުރަށް ވަކި ހިސާބަތަކަށް ގޮސް އަނެއްކާ ވެސް ބަލި މީހާ އާއި ދިމާލަށް އިނގިލި ދިއްކޮށް އިންޒާރު ދީފައިވާ މަންޒަރު ވީޑީއޯއިން ފެނިގެން ދެއެވެ.\nއެތަނުގައި އެދުމަތިކޮށްފައިވާ މީހަކު "ވަގުތު"އަށް މައުލޫމާތުދެމުން ބުނީ، ރެއާއި މިއަދުވެސް އޭނާ އުމުރުން ދުވަސްވީ މީހާއަށް އަނިޔާ ކުރި ކަމަށެވެ.\nއަދި މިއަދު ހެނދުނު ނަރުހުން ކައިރީގައިވެސް އެތަނުގައި ތިބި މީހުން، ބިދޭސީ މީހާ އުމުރުން ދުވަސްވީ މީހާއަށް އަނިޔާ ކުރި ވާހަކަ ބުނެފައިވާނެ ކަމަށް އޭނާ ބުންޏެވެ.\nނަމަވެސް ނަރުހުން އެކަމަށް އަޅާލާފައި ނުވާކަމަށް ވޯޑްގައި ތިބި ބަލި މީހުން "ވަގުތު"އަށް މައުލޫމާތު ދެމުން ބުނެފައެވެ.\nމިއަދު ހެނދުނުވެސް އެ ބިދޭސީ މީހާއަށް ވަނީ އުމުރުން ދުވަސްވީ މީހާގެ އަނގަމަތި ފަޅާފައެވެ.\n"އަނިޔާ ކުރާ މަންޒަރު ތަކުރާރުކޮށް ފެނި އެކަން ނަރުހުންގެ ސަމާލުކަމަަށް ގެނައިމަވެސް އަޅާނުލީމަ ހިތައް ކެއްނުވެގެން މިތާގައި އޮވެ ވީޑިއޯ އާއްމު ކުރީ. މަންޒަރު ފެނުނު ބަލި މީހަކު "ވަގުތު"އަށް މައުލޫމާތު ދެމުން ބުނެފައި ވެއެވެ.\nއެ ވީޑިއޯ އާއްމުވުމާއި ގުޅިގެން ރައީީސް އޮފީހުގެ ތަރުޖަމާން މަބްރޫކް އަޒީޒް ވިދާޅުވީ، ހުޅުމާލެ މެޑިކަލް ފެސިލިޓީގައި އޮތްް ބަލި މީހަކު ބެލުމަށްޓަކައި އާއިލާގެ ފަރާތުން ހަމަޖެއްސި، މީހަކު އެ މީހާއަށް އަނިޔާ ކުރި މައްސަލައެއް ފެންމަތިވެގެން ފުލުހުން ހަރަކާތްތެރިވަމުންދާ ކަމަށެވެ.\nކޮވިޑް-19: އެމެރިކާ އިން ރާއްޖެއަށް ސިއްހީ އެހީ ފޮނުވަނީ\nމިޝްކާގެ މަރުގެ ތަހުގީގު ނިންމައި ރިޕޯޓު މިއަދު ހާމަކުރަނީ\nއަތްދަނޑިމަތީގައި ގެންދިޔައީ ކޮވިޑް ޖެހުނު ކުއްޖެއް، ހާލު ރަނގަޅު\nއަހަރެންގެ ތިމާގެ މީހަކަށް ތިވަރު ކުރިނަމަ ....\nމެއި 26, 2021 19:45\nމިގަައުމުގެ ހުރިހާކަމެއް މިވަނީ ފާލުން ނެއްޓިފަ!! 25 އަހަރު ދުވަސް ވަންދެން މަޖްލިސްތެރޭ ހުރި ޅޮސް ގަހެއް ރައްޔިތުން ނަގައިގެންގޮސް ރައީސް އޮފީސްތެރޭ އިންދިޔަސް ވާނީ ހަމަ ޅޮސް ގަހަކަށް!! އާރެއް ނުހުންނާނެ!! ކޮރަޮޕްޓް ދައުލަތްތަކުންނާއި ނާގާބިލް ވެރިން ތިބޭ ދައުލަތްތަކުން ފެންން ހުރިހާ ޢަލާމާތެއް މިހާރު މިރާއްޖެއިން މިދަނީ ފެންނަމުން!! ހުރިހާ ފައިދާއެއް އިންޑިޔާއިން އަޑީގައި އޮވެ މިގައުމުން އެގެންދަނީ ނަގަމުން!! ފަސް އެނބުރި ބަލާއިރު އޮންނާނީ ވާނެ ހައެތިވެ ނިމިފަ!! ރައްޔިތުންނަށް އަދިވެސް އެބައޮތް ރަގަނޅުކުރަން ފުރުސަތު! ކެރިގެން އެންމެންޖެހެނީ ކަންކަމާ ކުރިމަތިލާން!!\nމެއި 26, 2021 21:38\nތަންކޮޅެއް ކުރީ ޒަމާނެއްގައި ކޮންމެ ތަނެއްގައި އިންތިޒާމު ސެކްރެޓެރީ ކިޔާ މީހަކު ހުރޭ. އޭނާގެ ކަމަކަށް އޮންނަނީ ތަނުގެ އިންތިޒާމު ބެލެހެއްޓުން. ފަހަކަށް އައިސް އެމަގާމަށް ސުޕަވައިޒަރޭ ކިޔަނީ. މިތަނުގައި އަތަށް ފަޔަށް ގުޅިނުކާވަރުގެ ބޮޑެތި ރޯނުއެދުރު ސެޓުފިކެޓްތައް ހިފައިގެން ތިބި މީހުން ކަންކަން އިންތިޒާމުކުރަން ތިބެފައި، ތަން ބަލަހައްޓާނެ މީހަކު މިތަނުގައި ބަހައްޓަން ނޭނގުނީތީ ކޮސްވެފައި މިހުރެވެނީ. މީ ދެން ފުކެއް ބޮޑުވަރު.\nމެއި 26, 2021 18:47\nވަގުބަންގާޅިންނަށް ގައުމުގެ ހުރިހާކަމެއް ހަވާލުކޮށްފަ ދިވެހިން ތިބޭނީ ފޮނިކަނޑަން ކޮފީތަކުގަ.\nމެއި 26, 2021 18:56\nއެތައް ފަހަރަކު އަނިޔާކުރާތަންފެނި އެކަން ނުހުއްޓުވާ ނޫސްތަކަށް އިންޓަވިއުދެނީ ލަދެއް ހަޔާތެއް ރަހުމެއް ހަމްދަރުދީއެއްނެތީމަ.. ތިމީހަކުވެސް ހައްޔަރުކުރަންފެނޭ..\nމެއި 26, 2021 20:38\nބަލަ މިހިރަ މޮޔަޔާ ކުރެވެން ހުރިކަން އެމީހާ އެއޮތީކިޔާދީފަ. ދަރުމަ ވޭހެއް ކަބަރާކޭފެއިތޯ ބަޔާން ލޭފެލަ.\nމެއި 26, 2021 22:02\n😂😂😂😂 ތަތޭތޯ ނުން\nރަގަޅަށް ކަމެއް ނުކުރެވޭތާގައި ގޯސްކޮށް ކުރެވުނު ކަންތަށް ރަގަޅުކުރަންވެސް ނޫޅެ އެއްމެފަހުން ބަލިމީހަކު ވީޑީކޮށް އެއްމެންގެ ސަމަލުކަމަށް ގެނައީމާ ދެންމިބުނަނީ ފުލުހުން މައްސަލަ ބަލނީއޭ ، ތިވާހަކަ ބުނީމާ އަޅަނުލި ނަރުހަށް ވެސް ވަގުތުން ފިޔަވަޅު އަޅަން ޖެހޭ ވަރިހަމަ ކިތަންމެ މަދަސް އިންސާނިއްޔަތުކަމެއްނެތް މީހަކު އިންސާނުންނަށް ޚިދުމަތް ކުރަން ބަހައްޓާނެކަމެއްނެތް. އަނެއްކޮޅުން ގޭމީހުންނަށްވެސް އެގުނީ ބެރުމީހަކު އެތަނުގައި ބަހަށްޓަން ދެންވިސްނާ އެމިހުންގެ ހާލަތާއިމެދު.\nމެއި 26, 2021 19:00\nހިތާމަ ހުރި. ބަންގާޅީންގެ ކިބައިން މިނިވަންކަން ހޯދަން ޖެހޭ ހިސާބަށް ގޮސްސި\nމެއި 26, 2021 19:02\nރެއިންފެށިގެން އަނިޔާކުރަމުންދާއިރު އެއްވެސްމެޑިކަލްއޮފްސަރަކަށް ނުފެނުންއެއީ އެތަނުގެހާލަތުއަންގައިދޭ މިސާލެއް ކޮޓަރިއެއްނޫން ހޯލެއްގެތެރޭގައިއޮންނަމީހަކަށް އަނިޔާކުރާއިރުނުފެނުންއެއީ ހިތާމަހުރިކަމެއް އަދި ސުވާލުއުފެދޭކަމެއް\nމެއި 26, 2021 19:06\nއަހަންނައް ގޯހީ އެ ބިދޭސީ މީހާއައްވުރެ އެ ބަލި މީހާގެ ދަރިން.. ބިދޭސީ އަކާ ވަހާލް ކޮއްފާ ބައިން ބަފައިން އެހެން ދޫކޮއްލާން ހެއޮ ނުވާނެ.. ކުޑައިރު ކަލޭމެން ބަލަން ބިދޭސިންނާ ވަހާލް ނުކޮއް އަމިއްލަ އައް ބެލި މައިންބަފައިންނައް މިއަދު ތިޔަ ހަދަނީ އެންމެ ރަނގަޅުގޮތްތޯ؟؟\nމެއި 26, 2021 19:07\nމެއި 26, 2021 21:39\nބަލަ އެމީހާއެތަނުން ނެރުނީމަ ނިމުނީތަ؟ އެއީތަ ކަލޭމެންގެ ސަރުކާރަށް ކުރެވޭވަރަކީ؟ ނުވަންޔާ ބުނެލާފަ ފައިބައިގެން ދޭބަލަ. ކުރިން ދިޔަހެން.\nއެމީހާ އެތަނުން ނެރެންވީއެއް ނޫން، އެމީހާ ޖަލަށް ލާންވީ. ދިވެއްސަކަށް، އެވެސް މުސްކުޅިވެފައިން އެހީއަށް ބޭނުންވާ ނިކަމެއްޗަކަށް އަނިޔާކުރީމަ ކަލޯގެ ސަރުކާރަށް ކީއްތޯ ކުރެވެނީ؟ އެހެންވީމާ ކަލޯގެ ސަރުކާރެއް މިތާއޮތުމުގެ ބޭނުމެއް ނެތެއްނު.\nމިހާރު މިކަމާ ސަރުކާރާއޮތް ގުޅުން، މިސަޓަރ ބޮނޑިބަތްގަނޑު ކާގެންހުރި ވާނުވާއަށް އެނގިއްޖެތޯ؟ މިއަށްވުރެން ބޮޑަށް ސާފުކޮށްލަން ބޭނުމިއްޔާ ކަލޯގެ ރައީސް ގެންގުޅޭ ބަނގާޅު ލޭޑީބޯއި ކާރިދެން އަހާލާ. އޭރުން ކަލޯއަށް ވިސްނިދާނެ. އެވެސް ފަހަރެއްގަ. ކަލޯގެ އިންނަނީ ބޮނޑިބަތް ސިކުނޑިއެއްވީމަ އެހެންބުނަން މިޖެހެނީ. ނޯހާރޑް ފީލިންގްސް އިނގޭތޯ.\nވުޑްޔޫލައިކް ސަމްޓީ؟ އިންދަ ބަކިންގްހަމް ޕެލެސް؟\nމެއި 26, 2021 19:08\nބަލަ ބީތޔާ އެތާގަ ކުރިން މެޑިކަލް އޮފިސަލުން ނުތިބޭތަ؟\nއެ އެންމެން ތިއްބަޔެއް ނޫންތަ އަނިޔާ ތަކުރާރުކޮއް ކުރާތީ އެވާހަކަ އެބުނީ އަދިއެވަރުންވެސް ކެތްނުކުރެވިގެން އެ ވީޑިއޯ އާމުކުރީމަތަ ކަމަކައް ވަނީ؟\nދެންބުނޭ އެކަމުގެ ޒިންމާ ނަގަން ޖެހޭނީ އާއިލާއިންނޭ އާއިލާއިން ބަލަން ފޮނުވި މީހެކޭ އަނިޔާކުރީ.. ހަމަ އެންމެންވެސް ފެއިލް ވަކިން ހާއްސަކޮއް ޓީވީއައް އަރާ ދޮގުހަދާ ސާލިހް އާއި އޭނަގެ އައުވާނުން އެއްކޮއް ފެއިލް،\nގައިމު ހާމަޔައް އޮންނަތަނެއްގަ އެއްވެސް މެޑިކަލް އޮފިސަލެއް ނަރުހެއް އުޅޭނަމަވެސް ފެންނާނެ،\nމިކަމުން ޔަގީންވާ ކަމަކީ ގަޑި ޖެހުނީމަ ބޭސްހިފައިގެން އަދި ޑޮކްޓަރ ބަލާގަޑީގަ އެކަނިކަން އޭގެން މީހަކު ބޯވެސް ދިއްކޮއްލަނީ..\nއެ ވާނީ ދައްތަ ގެން ގުޅޭ ބަންގާޅީ އެއް ކަމަށް!\nފެއިލް ސަރުކާރެކެވެ. ތިމުސްކުޅިމީހާއަކީ ކުއްވެރިއެއްވެސްނޫނެވެ. ނަމަވެސް ހަދާނަށް އަންނަނީ މައުމޫނުގެ ވެރިކަމުގައި އީވާންނަސީމަށް އަނިޔާކުރިކަމަށްބުނެ އެމްޑީޕީ ދުވިވަރެވެ. އީވާނަކީ ކުއްވެރިވެގެން ޖަލުގައި ހަތިމް ވީދިމީހެކެވެ. ފަހަރެއްގައިވެސްމިބުނީ ޖަލުގަ އަނިޔާކުރާށެކޭނޫނެވެ. ބުނަންމިއުޅޭވާހަކައަކީ އެމްޑީޕީވެރިކަމެއްގަ ހިގާމިފަދަކަންކަން އެމްޑީޕީއަށް އޯކޭވާކަމެވެ.\nމެއި 26, 2021 19:16\nމިއީ ދިވެހިސަރުކަަރުންް ބަލަހައްޓާ ތަނެއް.\nމިފަދަ ރަހުމް ކުޑަ އަނިޔާކުރާއިރު ޒިންްމާވަނީ ކާކު. ތިބާގެ އަމާ އޮތީ ބޮޑް ހޮސްޕިޓަލްގައިވިޔަސް އޭނާއަށް މީހަކު އަނިޔާކުރަން ރުހޭނެ ހެއްޔެވެ. ވޯޑްްްތަކުގައި ފުލުހުން ބާތިއްބާ\nމެއި 26, 2021 19:21\nއޯގާތެރި ނަރުހުން މިގައުމުގަ އަދިވެސް މަދުވެގެން މިއުޅެނީ. ބޯޑު މުސާރަ ދީފަ ބަހައްޓާ\nމެއި 26, 2021 19:25\nމިއީ އޯގާތެރި އާޅާލާ ސަރުކާރެވެ. ނަމަވެސް އަޅާލަނީ މޫނުމަތީގައި އެތިފަހަރެކެވެ.\nމިހާރު ތަނަކަށް ރިޕޯޓް ކުރިޔަސް ކަމެއްނުވާނެ ހުރިހާ ކަމެއްވެސް ޖެހޭނީ ސޯޝަލް މީޑިއާ އަށްލާން ވަގުތުން ފިޔަވަޅު އަޅާނެ އޭރުން\nމެއި 26, 2021 19:34\nތިހެން ބުނި އަޑު އަހާލަންވެސް ވަގުތެއް އެމީހުންނަށް ނުވާނެ މާ ބުރަކޮށް ހިދުމަތުގަޔޯ އުޅުއްވަނީ\nސޯސަލްމީޑިޔާއިން ގައި ޖަހާގެން ހުރިހާ ކަމެއް ކުރަންމިޖެހެނީ ވަގުތުން ަމވަގުތައް އިސްތިއުފާ\nމެއި 26, 2021 19:42\nތަހުގީގުކުރަން ކޯއްޗެއް އޮތީ މީގަ މި ޕޮލިހުން ދިހަ ބާރަ ފަހަރު ބެލީމަ ތަފާތު އެއްޗެއް ފެންނަނީތަ. ވަގުތުން ހައްޔަރުކޮށް ހުކުމް ކުރަންވީ މިބޮޑު މާލޫދަށް ނުހަދަ .\nއާމުން އަތްމައްޗައް މިގޮތައްކަންކަން ނަގައިގެން ކަމެއްވާނީ. ތިތާ ތިނޭ ނަރުހުންނައް އެއްގޮތަކައްވެސް ޑިޕެންޑް ނުކުރެވޭނެ. އެޙާވެސް އަގަލު ކުޑަ އެމީހުން. ވަޒީފާއެއް ހޯދަން ނަރުސް ކަން ކިޔަވާނީވެސް.\nމެއި 26, 2021 20:14\nމެއި 26, 2021 19:47\nނަރު ހުހުންނަކީ ވެސް ހާދަ އަގަލު ކުޑަ ބަޔެކޭ ދޯ އަނިޔާކުރާ ވާ ހަކަ ބުނީމަވެސް އަޅާނުލީ . ދެން ކުއްވެރި ވާނީ ތިޔަ ވީޑިއޯ ކުރިމީ ހާ ނޫން ކަމެއްވެސް ނޭނގެ\nމެއި 26, 2021 19:56\nއައިޖީއެމްއެޗްގެ ފަރާތުން ނެރުނު ބަޔާނެއްގައި ބުނެފައި ވަނީ، މިގޮތަށް މީހެއްގެ ގައިގައި ޖެހުމަކީ ޖިނާއީ ކުށެއް ކަމުން، އެެކަން ފުލުހުންނަށް ހުށަހެޅި ކަމަށެވެ.\nމެއި 26, 2021 20:02\nބަލި މީހުންނަށް އަނިޔާކުރުމަކީ މިރާއްޖޭގައި އާންމު ކަމެކެވެ. އޭޑީކޭ ހޮސްޕިޓަލުގައި އޮތް މުސްކުޅި އަންހެނެއްގެ ގައިގައި ޑަކުޓަރަކު ތެޅިތަން ލޮލުން ދުށީމެވެ. އެ މުސްކުޅި މީހާ ނިދިފައި އޮންނައިރު ޑަކުޓަރު ގޮސް އޭނާ ހޭލެއްވުމަށްޓަކައި ކުރާ ކަމަކީ އޭނާގެ ގައިގައި ބާރުގަދަ އެތިފަހަރެއް ޖެހުމެވެ. ޑަކުޓަރުންގެ ކަންތައް ހުރީ މިގޮތަށް ކަމަށްވާއިރު ބަންގުލާދޭޝްގެ ޢިއްޒަތްތެރި ބޭފުޅުންގެ ކަންތައް ހުންނާނީ ކިހާހިސާބެއްގައިތޯއެވެ. ވގ ނޒލ ވަނީ ވަގު ބަންގާޅީން ބޭފުޅުންނަށް ހަދާފައި ނޫންތޯއެވެ.\nމެއި 26, 2021 20:09\nއެވަރުންވެސް ވީޑިއޯ ކުރި މީިހާ ދޯ ގޯސް މި ވީ\nމެއި 26, 2021 20:32\nމާދަމާ ރަނގަޅަށް ވިއްޔާ ކުއްވެރިވާނީވެސް ތިބަލި މީޙަ ބަނގޅާ ޢިން އުޅެން ދަނޭ ދައްތަ ނުވަތަ ބޭބެ ބުނެ ރުހުން ހޯދާ މަކްރުވެރިކަމާްއި ވައްކަން އިންތިހާ ބަންގާޅަ ވަގެއް ވެއްދި ތަނެއް ލޫޓުވާލަފަ ނޫނީ ނުދާނެ މިދުނިޔޭގައި ނުއުޅޭނެ ތިވަރު ވަގު މަކަރުވެރި ވެރިންނަށް ނުކިޔަމެންތެރި ޤާނޫނުތަކަށް ބޯނުލަބާ ގޮތެއް ފޮތެއް ނެތް ގޮތްކުޑް ބައެއް މިޤއުމުގެ ރައްޔިތުންނަށް ވުރެ މިޤައުމުގައި ތިބައިގަނޑުގެ ބާރުގަދަ ބޮޑު މުސީބާތެއް ކޮރޯނާ ފަދަ ވަބާއެް ތީ\nމެއި 26, 2021 20:35\nތިޔަ ހުޅުމާލެ ފެސިލިޓީގައި ބޮޑު މުސާރަ ދީފައި ޕޮލިޓިކަލް މަޤާމެއްގައި މީހަކު ބަހައްޓަން ވީނު؟ ތިތާ ދިރިއުޅެންވެސް ވާނީ އެމީހަކު.\nމެއި 26, 2021 20:40\nހިތާމަކުރަން ޖެހޭ ކަމެއް މީ ސައްތައިން ސައްތަ މުސްލިމުން އުޅޭކަމަށް ދައުވާކުރާ މުޖުތަމައެއްގައި މައިންބަފައިން ނުވަތަ ޢާއިލާ މީހަކު މުސްކުޅިވުމުން ނުވަތަ\nމެއި 26, 2021 20:42\nދިވެހިންގެ ހަާލު ވިސްނަވަާ ފުރަާނަ ގުރުބަން ކޮއްގެންގެންގުޅެބޮދުކުރަާ ދހަރިން ބަލިވަާދުވަހު ބަލަހ ހައްޓަން ބިދެޭސިންނަާއި ހަވަލު ކުރަނިީ\nމެއި 26, 2021 20:48\nމުސްކުޅި މީ ހާއަށް އަނިޔާކުރި މީ ހާއަށް ހައްގު އަދަބު ލިބޭނެކަމަށް އުންމީދުކުރަން.\nމެއި 26, 2021 20:49\nމެޑިކަލް ފެސިލިޓީތަކަކީ އޯގާތެރިކަމާ އަޅާލުން ލިބެން ޖެހޭތަންތަން ހާއްސަކޮށް މުސްކުޅިންނަށް. ރާއްޖެގަ މި އުޅޭ އިންޑިއާ ނަރުހުން މަދުކުރަން އެބަޖެހޭ އެމީހުންގެ ހިދުމަތް މޮނިޓަރ ކުރަންޖެހޭ. ވަރަށް ހިތް ހަރު އިންޑިއާ ނަރުހުންއުޅޭ. ރާއްޖެގަ އެބަތިބި ނާރސިން ހަދައިގެން ވަޒީފާ ހަމަނުޖެހެ ބައިވަރުކުދިން. މި ކުދިންނަށް ފުރުސަތުދީފަ ތިޔަ އިންޑިއާ ނަރުހުންތައް ބޭރު ކުރޭ. މިހެބުނިނަމަވެސް އެނގޭ މި ސަރުކާރަކުން އިންޑިއާ މީހަކަށް ފިޔަވަޅު އަޅަކަށް ނުކެރޭނެކަން. ބޮޑުކަމަކަށް ގައުމަށް ފޮނުވާލާނީ ކިތަންމެބޮޑު ޖަރީމައެއް ހިންގިޔަސް\nމެއި 26, 2021 20:50\nހިތާމަކުރަން ޖެހޭ ކަމެއް މީ ސައްތައިން ސައްތަ މުސްލިމުން އުޅޭކަމަށް ދައުވާކުރާ މުޖުތަމައެއްގައި މައިންބަފައިން ނުވަތަ ޢާއިލާ މީހަކު މުސްކުޅިވުމުން ނުވަތަ އެނދުމަތިވުމުން އެމީހުން ބަލަން " ދުރުހިލޭ މީހުންނާ ހަވާލުކުރާތީ... ގިޔާމަތް ދުވަހުން އަހަރެމެންގެ ހުރިހާ އަމަލެއް ހިސާބުކުރެވޭނެކަން ޔަޤީން އެދުވަހުން ކޮންތާކަށްބާ ވަންނާނީ؟؟ ބައެއް (އުފަން ދަރިންވެސް އެމީހުންގެ މައިންބަފައިންނަށް ކަންތައްކުރަނީ މިހެން. ތިމާ މިދުނިޔޭގައި އަރާމުގަ މި އުޅެވެނީ އެމީހުންގެ ސަބަބުން ކަމެއް ހިތަކަށް ނާރާ. ޔާ ﷲ އަޅަމެންގެ މި މުޖުތަމަޢު އިސްލާހު ކޮށްދެއްވާށި! އާމީން.\nމި ހާލަތުގައި އެބަލި މީހާގެ ޢާއިލާ ބޭފުޅުންނަށް ބުނެލަން އޭނާ މަރުވުމާ ހަމައަށް ތިބޭފުޅުންގެ ޒިންމާ ކެނޑިގެން ނުދާނެ އިނގޭތޯ!! އެވެސް މިދުނިޔެމަތިން އަދި ކުރިޔަށް އޮތީ... ވަޒީފާ ގެއްލިދާނެތީވެސް ބައެއް މީހުން އަޅާނުލާނެ. ހޮސްޕިޓަލުތަކުގަވެސް އެހާ ރަހުމުކުޑަ މީހުން މަސައްކަތް ކުރޭ. ސޮއިކޮށްފަ ނޫނީ ފިންގަރ ޕްރިންޓް ޖަހާލާފަ ގޮސް ޑިއުޓީ ގަޑީ ތިބޭނީ ގޭމު ކުޅެން. އެފަދަ މީހުންނަށް ވަރުގަދަ އިމްތިޙާނު ކުރިމަތި ކުރައްވަވާ ފިލާވަލެއްދެއްވާށި! އާމީން. ބަލިމީހުންނަށް، މުސްކުޅިންނަށް، ކުޑަކުދިންނަށް ، މައިންބަފައިންނަށް އޯގާތެރިވުމުގެ މުހިންމުކަމާ އޭގެ ދަރުމަ އިނގޭނަމަ އެހާ ކެއަރލެސް ނުވާނެ. ތިމާމެންގެ ޒިންމާވެސް ނޭންގޭ. ކީއްކުރާނީ އަދުގެ ހާލަތު.\nމެއި 26, 2021 20:53\nކަމާބެހޭ ހުރިހާ ފަރާތެއްގެ އިޙްމާލު މިކަމުގައި ބޮޑެވެ. ބަލި މީހުންތަކެއް ތިބޭ ތަނެއްގެ ސަލާމަތާ ރައްކާތެރިކަން ކަށަވަރު ނުކުރުމަކީ އިންސާނިއްޔަތަށް ކުރާ ޤަދަރަށް ވެވޭ އިހާނެތި ކަމެކެވެ.\nކަމާބެހޭ ހުރިހާ ފަރާތެއްގެ އިޙްމާލު މިކަމުގައި ބޮޑެވެ. ބަލި މީހުންތަކެއް ތިބޭ ތަނެއްގެ ސަލާމަތާ ރައްކާތެރިކަން ކަށަވަރު ނުކުރުމަކީ ވަރަށް ވެސް ބޮޑު އިހްމާލެކެވެ.\nމެއި 26, 2021 21:21\nމަ ނުގެންދާތި ތިތަނަށް،،،،\nމެއި 26, 2021 21:22\nޢެތަނަށް ގެންދާ މީހުން ހަމަ މަރާލަނީ.. ނުބަލާ ރަނގަޅު ނަރުހެއް ވެސް އުޅެފާނެ . ޢެކަމުކު އަޅާނުލާ ނަރުހުން ބައިވަރު.\nމެއި 26, 2021 21:23\nތިތަނަށް ނުނިދާ ރަގަޅު ސަރަނގެއް ލާން ވެއްޖެ\nމެއި 26, 2021 21:40\nނުރައްކާތެރި ބައްޔެއް ކަމަށް ބުނެ ހީލަތްތެރި ކަމުގެ މަޅީގައި ޖައްސާލައިގެން ގެންގޮސް ފެޓާލިޓީ ވޯޑު ތަކުގައި ކުރާ އަނިޔާ ފާޅާ އަރަނީ 😆\nއަދި އެހާވަރަށް ވަނަވާރާ ކަންކަން އޮންނަނީ ސިއްރު ކުރެވިފައި. ވަޅުލެވެނީ ކާކުކަންވެސް ވަޅުލެވުނު ކަމެއް ވެސް ނޭނގި ވީނުވީއެއް ނޭނގި ގެއްލުވާލަނީ...\nމެއި 26, 2021 21:41\nޑރ ނަރުހުން ތިތަނުގައި މަސައްކަތްކުރަނީ އެލަވަންސަށް 500 ރުފިޔާ ލިބޭތީ އެހެންވީމަ އެމީހުން ބަލާނީ ބަންގާޅީއެއް އަތުންވިޔަސް މީހަކު މަދުވޭތޤ\nމެއި 26, 2021 21:45\nބަންގާޅިންނައް އެހީތެރިން ގޮތުގަ ދެވޭ ތިތަނައް މިއުޅެނީ އަމިއްލަ މަންމަ ބަލިވެގެން ތިތަނައް ގެންދިޔައީމަ ނުދެވިގެން.\nމެއި 26, 2021 21:53\nބޭރު މީހުން މިތަނަށް ފޮނުވަން މިޖެހެނީ ދިވެހިން ފެއިލްވީމާ. ބިދޭސީން އުޅޭތީ ހަޅޭއްލަވާއިރު މައިންބަފައިން ބަލަން ފޮނުވަން މިޖެހެނީ ބިދޭސީއެއް. އަދި މިކަމުގައި ތިޔަކަން އިންތިޒާމުކޮށް ތިތަން ބަލަހައްޓަން ތިބި މީހުންގެ ދައުރު ވަކިކުޑައެއް ނޫން. ބޮޑެތި ބަލިމީހުން ކައިރީގައި ތިބެންވާނީ ތަމްރީނު ދީފައި ތިބޭ ބަޔަކު. ކޮވިޑް އޮވެގެން އަހަރުވެގެން ދިޔައިރު މިފަދަ ހާލަތަކަށް ތައްޔާރުވުމުގެ ގޮތުން ބަލިމީހުންގެ ކައިރީގައި ތިބޭނެ ތަރުޖަމާނަކުވެސް ހޯދިފައިއެއް ނެތްތާނގައި ނަރުހުންނަށް އެހީތެރިވުމަށް ބަޔަކު މީހުންނަށް ތަމްރީނެއްހާ ހިސާބުވެސް ހިންގާލެވިފައި ނެތް. ކުރީގައި ވިއްޔާ ކޮމިއުނިޓީ ހެލްތު ވޯކަރޭ ކިޔާ ބަޔަކު ތިބޭނެ. ހައްތާވެސް ގޮވަނީ މީހުން މަދޭމަދޭ. މިހެން ގޮވައިގެން މީހުން އިތުރުވާކަމެއް ނުދެނަހުރިން.\nމެއި 26, 2021 22:36\nމެއި 26, 2021 22:37\nތިޔައިން ބޭފުޅެއްގެ ބައްޕައަށް އަނިޔާކުރިނަމަވެސް ތިހެންތޯ ވިދާޅުވާނީ. ބަލަމުންދާކަމަށްތޯ. ވަގުތުން ވަގުތަށް ަ. އެމީހަކު ހައްޔަރުކޮށް ލިބިފައިވާ ބާރު ވަގުތުންވަގުތަށް ތަންފީޒުކުރާނެކަން ޔަޤީން.\nއެބިދޭސީ މީހާ ހައްޔަރުކޮށް ދަޢުވާކޮށް އަދަބު ދެވެންޖެހޭ ަ. އެހހެން މީހުންނަށްވެސް ޢިބްރަތަކަށް\nމެއި 26, 2021 22:57\nއެފް ބީގައި ،އެބަލިމީހާގެ މައުލޫމާތު އެނގޭ މީހަކު ބުނެފައިވާގޮތުން އެއީ ނުކުޅެދުންތެރިކަން ހުންނަ ބަލޮމީހެއް\nއެއި ދަރިޔަކު ހުރިމީހެއްނޫން. އެމީހާ ބަލާބަލަހައްޓަން ބަންގާލިއެއް ހަމަޖައްސާފަ އެވަނީ އާއިލާއިން ކަމައް ވެސް ބުނެފައިވޭ. ކޮންމެގޮތެއގާނަމަވެސް ދައުލަތުގެ ކަމާބެހޭ މުއައްސަސާ ނުވަތަ ތަނެއްގަ އޮތް އެފަދަ ބަލިމީހަކާ މެދު\nއެވަރު އިހާނެތިކޮށް ކަންތައް ކުރަމުންދާްިރު އއތަނުގަ ތިބޭކަމާބެހޭ މީހުންނައް ނޭންގިނުދާނެކަން ކަށަވަރު. އެއީބަލަންޖެހޭކަމެއް . އަދި އެނގިތިބެ އިހުމާލުވާ ފަރާތްތަކާމެދު ފިޔަވަޅުއެޅެންޖެހޭނެ ކަމެއް. ވަކިކަމެއްގެ ވާހަކަދެއްކުމެއްނެތް މުޅިގައުމުގެ ކަންކަން ފާލުންނެއްޓި ދައުލަތެއްގެ ސިފަވަންތަ ކަންގެއްލިއްޖެ. ދިވެހިރައްޔިތެއްގެ ހައިސިއްޔަތުން ހިތްދަތި ކަމާއެކު ހިތާމަ ކުރަން. ޙަސްބުނައްﷲ ވަނިއުމަލްވަކީލް\nމެއި 26, 2021 23:03\nހުޅުމާލެ ހޮސްޕިޓަލް ފެސިލިޓީއަށް އެހީތެރިންނެތް ނުވެއްދެޔޯ ކިޔާތީއިވޭ... މިމީހާ ވެއްދިގެން މިއުޅެނީ ޚާއްސަ ހުއްދައެއްގެ ދަށުންތޯ\nމެއި 26, 2021 23:04\nއަހަރެން ތިތީ ތިމަންޒަރު ބަލަން ނެތްކަން އެއީ ތިޔަބޭރުމީހާގެ ނަސީބު.\nމެއި 27, 2021 00:32\nތިތާގަ ތިބީ ބޭރުނަރުހުން ކަންނޭގެ\nއެހެންޏާ ފަހެ ނަރުހުންގެ ސަމާލު ކަމައް އަނިޔާ ވާހަކަ ބުނުމުން އަޅާނުލީތީ އެމީހުންހުންވެސް ކުއްވެރި ވާންޖެހޭނެ\nމެއި 27, 2021 01:41\nމިއޮތީ ޒަމާން ބަދަލުވެފަ، ޓްވިތަރު ނެތިއްޔާ ސަރުކާރުން އެއްވެސް ކަމެއް ނުބަލާ ހިސާބަށް ކަނުވެފަ.


Coronavirus gai eh dhuvas thereygai 97 meehaku maruvejje\nކޮރޯނާ ވައިރަސް ޖެހުނު މީހަކަށް ފަރުވާދެނީ--\nކޮރޯނާ ވައިރަހުގައި އެއް ދުވަސް ތެރޭގައި 97 މީހަކު މަރުވެއްޖެ\n10 ފެބްރުއަރީ 2020 - 10:16:33\nނޮވެލް ކޮރޯނާ ވައިރަހުގެ ސަބަބުން އިއްޔެ އެކަނި ވެސް ޗައިނާގައި 97 މީހަކު މަރުވެފައިވާ ކަމަށް ރިޕޯޓްތައް ބުނެފި އެވެ.\nމިދިޔަ ޑިސެމްބަރު މަހުގެ ތެރޭގައި ޗައިނާގެ ވުހާން ސިޓީން ފެތުރެން ފެށި، ކޮރޯނާ ވައިރަހުގައި މަރުވި މީހުންގެ އަދަދު މިހާރު ވަނީ 900 އަށް ވުރެ މައްޗަށް އަރާފަ އެވެ. މިއީ 2003 ވަނަ އަހަރު ހަލުވިކަމާއެކު ފެތުރުނު ސާސް ރޯގާގައި މަރުވި އަދަދަށް ވުރެ އިތުރު އަދަދެކެވެ.\nރިޕޯޓްތައް ބުނާ ގޮތުގައި ކޮރޯނާ ވައިރަހުގައި އެންމެ ގިނަ ބަޔަކު މަރުވެގެން ރިޕޯޓްކޮށްފައި ވަނީ އިއްޔެ އެވެ.\nކޮރޯނާ ވައިރަހަށް ޕޮޒިޓިވްވި މީހުންގެ އަދަދު މިހާރު އުޅެނީ 40,553 ގައެވެ.\nޗައިނާގެ ވުހާން ސިޓީން އެންމެ ފުރަތަމަ ކޮރޯނާ ވައިރަސް ފެނިގެންދިޔައިރު މި ބަލީގެ ނުރައްކާ މިހާރު ވަނީ ދުނިޔޭގެ އެކި ގައުމުތަކަށް ކުރިމަތިވެފަ އެވެ. އެގޮތުން 25 ގައުމަކުން މިބަލި ޖެހިފައިވާ މީހުން ފެނިފައިވެ އެވެ. މިހެންވެ ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ވަނީ ކޮރޯނާ ވައިރަހުގެ ސަބަބުން މުޅި ދުނިޔެއަށް ސިއްހީ ނުރައްކަލެއް ކުރިމަތިވެފައިވާ ކަމަށް ބުނެފަ އެވެ.\nމި ބަލި ފެތުރެން ފެށިފަހުން ޗައިނާއަށް ދަތުރުކޮށްފައިވާ މީހުން، ރާއްޖެއިން ވެސް ކަރަންޓީން ކުރަމުން އަންނައިރު ރާއްޖެއެކޭ އެއްގޮތަށް ދުނިޔޭގެ އެކި ގައުމުތަކުން ވަނީ ޗައިނާއަށް ކުރާ ދަތުރުތައް ވެސް މެދުކަނޑާލާފަ އެވެ. އަދި ބަލި ފެތުރެމުންދާ ގައުމުތަކަށް ކޮންމެހެން ކުރަން ޖެހިއްޖެ ދަތުރެއް ނޫނީ ނުކުރުމަށް ވެސް ސަރުކާރުން ދަނީ އިލްތިމާސް ކުރަމުންނެވެ.


Democracy Othee Geybandhaku Noon, Majilis Kuriah Dhaane: Nasheed - Vaguthu\nދުނިޔޭގައި ހަލުވިކަމާ އެކު ފެތުރެމުން އަންނަ ކޮވިޑް-19 ރާއްޖެ އިން ފެނިފައިވީ ނަމަވެސް، "ޑިމޮކްރަސީ ގޭބަންދަކަށް" ނުދާ ކަމަށާއި ރައްޔިތުންގެ މަޖިލީހުގެ ޖަލްސާތައް ކުރިއަށް ދާނެ ކަމަށް މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nކޮވިޑް-19 އާ ގުޅިގެން މަޖިލިހުގެ މެމްބަރުން ގޭގައި ތިއްބަވައިގެން އިންޓަނެޓު މެދުވެރިކޮށް ޖަލްސާތައް ކުރިއަށް ގެންދިއުމަށް ވަނީ ނިންމައިފައެވެ. އެގޮތުން ބާއްވާ ފުރަތަމަ ޖަލްސާ މިއަދު އޮންނަ އިރު، އިންޓަނެޓް ބޭނުންކޮށްގެން ޖަލްސާ ބޭއްވުމަށްޓަކައި ވާން ޖެހޭ ހުރިހާ ތައްޔާރީތަކެއް މިހާރު ވަނީ ނިމިފައެވެ.\nEven though we are confined to our homes, our democracy is not under house arrest. The work of the ?? People’s Majlis continues unimpeded, online. pic.twitter.com/AboewiBhsG\n— Mohamed Nasheed (@MohamedNasheed) March 30, 2020\nނަޝީދު ކުރެއްވި ޓުވީޓެއްގައި ވިދާޅުވީ އެންމެން ގޭގައި ތިބި ކަމުގައިވިޔަސް، ޑިމޮކްރަސީ އޮތީ ގޭބަންދުގައި ނޫން ކަމަށެވެ. އަދި ރައްޔިތުންގެ މަޖިލިހުގެ ޖަލްސާތައް އޮންލައިންކޮށް ކުރިއަށް ދާނެ ކަމުގެ ޔަގީން ކަން އެމަނިކުފާނު ވަނީ ދެއްވައިފައެވެ.\nމަޖިލީހުގެ މަސައްކަތްތައް އޮންލައިންކޮށް ކުރިއަށް ގެންދިއުމަށްޓަކައި މިދިޔަ ބުރާސްފަތި އަދި ހޮނިހިރު ދުވަހު މެމްބަރުން ވަނީ ޖަލްސާއެއްގެ ޓެސްޓް ސެޝަންތަކެއް ކުރިއަށް ގެންދަވައިފައެވެ. އެ ޓެސްޓް ސެޝަންތައް ވަރަށް ކާމިޔާބު ކަމަށް މެމްބަރުން ވަނީ ވިދާޅުވެފައެވެ.\nމިއަދުގެ ޖަލްސާގައި އެޖެންޑާކޮށްފައި ވަނީ ކޮވިޑް-19 ފެތުރުނަ ނުދިނުމަށް އަޅާ ފިޔަވަޅުތަކުގެ ސަބަބުން އާއިލާތަކާއި ވިޔަފާރިތަކުގެ އާމްދަނީއަށް އަންނަ ނުރަނގަޅު ބަދަލުތަކުން އަރައިގަތުމާ ގުޅޭ ގޮތުން އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމް ހުށަހަޅުއްވާފައިވާ މައްސަލައަށް ބަހުސް ކުރުމެވެ.\nނަޝީދު މީގެކުރިން ވިދާޅުވީ މި ހައްސާސް ވަގުތުގައި މަޖިލިހެއް "ބަންދެއް" ނުކުރެވޭނެ ކަމަށެވެ. އަދި ކަމެއް ވެދާނެ ކަމަށް ވިސްނައިގެން ތައްޔާރަށް މެމްބަރުން ތިބުމަކީ ރައްޔިތުން މަޖިލިހާ ހަވާލުކޮށްފައި އޮތް މަސްއޫލިއްޔަތެއް ކަމަށް ނަޝީދު ވިދާޅުވިއެވެ.\nނަޝީދު ވިދާޅުވި ގޮތުގައި ރައްޔިތުންގެ މަޖިލިހުގެ ގާނޫނީ މަސްއޫލިއްޔަތާއި މަޖިލިހުގެ ޒިންމާ އަދާކުރާނެއެވެ. އަދި ސަރުކާރުން ކަމެއް ކުރަން ބޭނުންވެއްޖެ ނަމަ، އެކަން ކުރުމަށް ނުވަތަ ގާނޫނީ ޖާގައެއް ހޯދަން ބޭނުންވާ ނަމަ، އެ މަސައްކަތުގައި މެމްބަރުން އަވަސްވެ ގަނެގެން ކުރިއަށްދާނެ ކަމަށް ނަޝީދު ވިދާޅުވިއެވެ.\nމާޗް 30, 2020 11:00\nޑިމޮ ކުރަސީއޮތީ ޖަލުބަންދެއްގަ...މިނިވަން ކުރޭ.....ހަމަ މިހާރުންމިހާރަށް މިނިވަން ކުރޭ.....ނުހައްގުން ހު ކުމެ ކޮއްފަ ޖަލަށްލީ ތިޔަ ޑިމޮ ކުރަސީގެ ދޮންބަފާގެ ކުންފުނި ޖޭއެސްސީގެ ނުފޫޒުން....މިބުނަނީ ރޔާމީން ދޫ ކޮއްލާށޭ އެއީ މިގައުމުގެ ހިތްތަ ކުގެ ރަސްގެފާނޭ ނި ކަމެތިންގެ އުއްމީދޭ ބަލިމީހުންގެ ދިރުމޭ ޒުވާނުންގެ ހަ ކަތައޭ ހަވާސާގަތިބި ފަރުދުންގެ އެހީތެރިޔާއޭ ހާއްސައެހީއަށް ބޭނުންވާމީހުންގެ ބާރޭ އިސްރައްވެހިންގެ ދަރިއޭ އަންހެނުންގެ ހައްގުތައް ހޯދަދޭން މަސައް ކަތް ކުރި ވަ ކީލޭ....ގައުމުގެތަރައްގީއޭ މިގައުމުގެ ފަޙުރުވެރި ބަތަލޭ ރޔާމީނަ ކީ....ދޫ ކޮއްދޭށޭ އެމަނި ކުފާނު ޖަލުގަ ހައްޔަރު ކޮއްފަ ބާއްވައިގެން ތިއުޅެނީ މަޖުލިހުގަައިން ޓެރަރިސްޓެ ކޭ...\nމާޗް 30, 2020 11:30\nކަލޯ ނަޝީދޫ ކައޭ އަދިވެސް މައިތިރިނުވެ ދޯ. އެންމެ ފަހަރަކުވެސް ﷲ ގެ ހަނދުމަކޮށް އެހެންމީހުންނަށް ވެސް އެކަލާނގެ އަށް ބިރުވެތިވުމަށް ހަނދާން ކޮށްދީބަލަ. މިބަލި މަޑު ކަމާއި ތަދުމަޑުކަން ފިއްލަވާތޯ ﷲއަށް ދުޢާދަންނަވާބަލަ.\nމާޗް 30, 2020 11:38\nމަޝްހޫރު ވާން އުޅޭ މީހެކެވެ. ސަރުކާރައް ޖެއްސުން ކުރަން ވެގެން ނެވެ. މިވަގުތު ސަރުކާރައި ހެލްތް އަށް ފުރުރސަތު ދޭން ވީ އެވެ.\nމާޗް 30, 2020 11:44\nޑިމޮކްރަސީ އޮތީ ނަސީދު ދެފައި ދޭތެރޭ ބުންޏަސް ދޮގަކަށް ނުވާނެ.\nކަލޭ ދަންނަ ޑިމޮކްރަސީއަށް ތަބާވާ ބައެއް އިޓަލީގެ މޮސިލީނީ އާ ޖަރުމަނުގެ ހިޓިލަރު!\nމާޗް 30, 2020 11:53\nވެރިކަން ފޭރިގަނެ ރައީސްޔާމީން ޖަލަށް ލީމަ ތިބައިގަނޑަށް ވަރަށް މޮޅުތަކެތް ވެއްޖެނު!\nމާޗް 30, 2020 12:19\nރައީސްޔާމީން މިނިވަންކުރާށޭ އެމަނިކުފާނުންގެ އަގުހުރި މިންނެތް މަސައްކަތްޕުޅުގެސަބަބުންނޭ މިނުރައްކާތެރިބަލި މިގައުމުުގަ ކޮންޓްރޯލްވެފަމިއޮތީ 25ބުރިއެކަނި މިކަމުގެ ހެއްކަކައްފުދޭ. #ރައީސްޔާމީން މިނިވަންކުރޭ\nމާޗް 30, 2020 12:41\nއާއެކެވެ. ޓޮއިލެޓް ރޯލްގައި ފައިންތަޅަން އުޅެނިކޮށް ޑިމަކުރަސީ ތަޅުންމައްޗަށް ގުޅައަކަށް ޖެހިފައި އޮތްތަން ދުށީމެވެ. ނަސީމބަކުން މަރެއް ނުވެއެވެ. ޑިމަކުރަސީއަށް އަނިޔާއެއްވެސް ނުވެއެވެ. ޑިމަކުރަސީގެ ތަނެއް ބިންދައިގެން ނުދިޔަކަން ނަސީބެއް ނޫން ހެއްޔްވެ؟ އެހެންނޫންނަމަ ރާއްޖޭގެ ޑިމަކުރަސީ ހިނގާނީ ކޮރުޖަހަމުން ނޫންހެއްޔެވެ؟\nމާޗް 30, 2020 12:49\nމާޗް 30, 2020 14:29\nޑިމަކުރަސީ އޮތީ ކަހައިލައިގެން ވެެއްޓިފައި.\nމާޗް 30, 2020 17:41\nއަދިވެސް ކުފުރުގެ ބަސް. ﷲ އިރާދަފުޅުން ތިޔަ މަޖިލިސްވެސް ފުރަބަންދު ކުރާނެ. އޭރުން ދެން ޑިމޮކްރެސީ އޮންނާނެ ތިރާވެފަ ބަދަތައް ވަކިވަކިން. މާ ފުއްޕާފަ އުޅޭ ފުއްޕާހަމެއް.\nމާޗް 30, 2020 21:37\nޑިމޮކުރަސީއަކީ ކަލޯ ހިތުހުރި އިރަކު ހިތުހުރި އެއްޗަކަށް ކިޔާ ނަމެއް ނޫން.\nނަށީދަކީ އަދި ތި މަޖްލިސްއަކީ ރައްޔިތުން ތަމްސީލުކުރާބައެއް ނޫންކަން ރީއްޗަށް ފަޅާއަރައިފި.\nތިއީ ހަމަ ބާރުގެ ދަހިވެތި ބައިގަނޑެއް.


Anhenunge dhifaaee baaru varugadha kuran rangalhu keunthah - Hama.mv\nރައީސް ޔާމީންގެ ޖަލު ހުކުމް ދަމަހައްޓަން ހައި ކޯޓުން ތާއީދު ކޮށްފި\nއަންހެނުންގެ ދިފާއީ ބާރު ވަރުގަދަ ކުރަން ރަނގަޅު ކެއުންތައް\n02 ޖެނުއަރީ 2021 | 15:00\nއަންހެނުން ކެއުން ބައްޓަން ކުރުމުގައި ވިސްނަންޖެހޭ\nހޮނިހިރު , 02 ޖެނުއަރީ 2021 | 15:00\nއަންހެނުން އުމުރުން ދުވަސްވަމުން ދިޔަ ވަރަކަށް ބަރުދަން ލުއި ކުރުމަކީ އުނދަގޫ ކަމެކޭ ގިނަ މީހުން ހިތަށް އަރައެވެ. ހާއްސަކޮށް ވިހެއުމާއި ގުޅިގެން ގިނަ މީހުން ފަލަވުމާއި، އެނޫންވެސް ސަބަބުތަކާއި ހުރެ ހަށިގަނޑު މާ ބޮޑަށް ފަލަވާން ދިމާވުމުގެ ސަބަބުން ދެން އިތުރަށް ހިކެން މަސައްކަތް ކުރެވޭތަން އޮންނަނީ ނައިސްފަ އެވެ. އުމުރުން 40 އަހަރު ނޫނީ އެއަށްވުރެއް މައްޗަށް ދިއުމުން ދެން ފަލަ ވިޔަސް އެންމެ ރަނގަޅުކަމަށް ހުންނަނީ އެވެ. އެހެންނަމަވެސް މިއީ ކުށް ހީއެކެވެ. އުމުރުން ދުވަސްވަމުން ދާ ވަރަކަށް ހަށިގަނޑު މާ ބޮޑަށް ފަލަވިޔަ ނުދީ ހިފެހެއްޓުން މާ މުހިންމެވެ. އެއީ އުމުރުން ދުވަސްވަމުންދާ ވަރަކަށް ސިއްހީ ގޮތުން މައްސަލަތައް ދިމާވާ މިންވަރުވެސް އިތުރުވާތީ އެވެ. އަދި ފަލަ މީހަކު ނަމަ ދިފާއީ ބާރު ނުވަތަ ބަލިތަކުން ރައްކާތެރި ވުމުގެ ނިޒާމު ބަލިކަށިވުން ގާތެވެ.\nއަންހެނަކާއި ފިރިހެނަކު އުމުރުން ދުވަސްވަނީ ވަރަށްވެސް ތަފާތު ކޮށެވެ. އެއީ ދެ ޖިންސުގެ ހަށިގަނޑު ކުޅެދެނީ ވަރަށް ތަފާތު ދެ ރޯލު ކަމަށްވާތީ އެވެ. ވިހެއުމުގެ ސަބަބުން އަންހެނުންގެ މެޓަބޮލިޒަމް އަށް އަންނަ ބަދަލު ފިރިހެނުންނަށްވުރެއް ތަފާތެވެ. އެހެންކަމުން އުމުރުން ދުވަސްވާ ވަރަކަށް އަންހެނުން މާ ފަސޭހައިން ފަލަ ވެއެވެ. ހާއްސަކޮށް އުމުރުން ދުވަސްވަމުން ދާއިރު ނުރަނގަޅު އާދަތަކާއި ދުރުވާން އެބަ ޖެހެއެވެ. 40 އަހަރުން މައްޗަށް ދިއުމުން ސިނގިރޭޓު ބުއިމާއި، ފިޒީ ބުއިންތައް ބުއިމުގެ އިތުރުން އެނާޖީ ޑްރިންކާއި ދުރުވުމަކީ ކޮންމެހެން މުހިންމު ކަމެކެވެ. އަދި މާ ކުޅިކޮށް ކެއުމާއި ތެޔޮލީ ބާވަތްތަކާއި ވެސް މުޅިން ދުރުވުން މުހިންމެވެ.\n40 އަހަރުން މައްޗަށް އަންހެނަކު އެރުމުން ކެއުން ވަކި ގޮތަކަށް ބައްޓަން ކުރުން ކުރިންވެސް ދެންނެވިހެން މުހިންމެވެ. އެގޮތުން ދުވަހުގެ ކެއުމުގައި ހިމެނުން އެންމެ ރަނގަޅު އެއް ބާވަތަކީ ޗިއާ ސީޑެވެ. މީގެން ލިބިދޭ ނިއުޓްރިޝަން މާއްދާތަކުގެ ތެރޭގައި ފައިބާ، އޮމެގާ3ފެޓީ އެސިޑްސް، މެގްނީސިއަމްގެ އިތުރުން ޕްރޮޓީން ވެސް ހިމެނެ އެވެ. މާނައަކީ ކަށިތައް ވަރުގަދަ ކޮށްދިނުމުން ފެށިގެން ވައިގެ އުނދަގުލުން ސަލާމަތް ވުމަށްވެސް ޗިއާ ސީޑް ބޭނުންތެރިކަމެވެ. ހެނދުނު ހޭލާފައި ބޯ ކޮންމެވެސް ބާވަތެއްގެ ސްމޫތީއެއް ނުވަތަ އޯޓްމީލް އަކަށް ޗިއާ ސީޑް އަޅައިގެން ދުވަހުގެ ކެއުމުގައި މި ބާވަތް ހިމެނިދާނެ އެވެ.\nމޭވާއަކީ ހަށިގަނޑަށް ކޮންމެހެން ބޭނުންތެރި އެއްޗެކެވެ. އަންހެނަކު ނުވަތަ ފިރިހެނަކަށްވެސް މޭވާއަކީ މުހިންމު އެއްޗެކެވެ. އެހެންނަމަވެސް ހާއްސަކޮށް އަންހެނަކު 40 އަހަރުން މައްޗަށް ދިޔުމުން ހުތް މޭވާގެ ބާވަތްތައް ކޮންމެހެން މުހިންމު ވެއެވެ. އޭގެ ތެރޭގައި އޮރެންޖު، މޭބިސްކަދުރު، ލިނބޯ ފަދަ ބާވަތްތައް ފާހަގަކޮށްލެވެ އެވެ. މީގެ ސަބަބުން ހަށިގަނޑުގެ ތެރޭގައި ހުންނަ ބޭކާރު ވިހަ ބާވަތްތަކާއި ހަނގުރާމަ ކޮށް އެތަކެތި ނައްތާލަ ދެއެވެ. އަދި ސިކުނޑީގެ ދުޅަހެޔޮ ކަމުގެ އިތުރުން ބަރުދަން އިތުރުވިޔަ ނުދީވެސް މީގެ ސަބަބުން ހިފަހައްތައި ދެއެވެ. ހަމައެއާއެކު މޭވާ އަކީ ހިތުގެ ބަލިތަކަށްވެސް ރަނގަޅު ކެއުމެކެވެ.\nބިހުގެ ސަބަބުން ލިބިދޭ ފައިދާތައްވެސް މަދެއް ނޫނެވެ. ދަގަނޑުގެ ބާވަތަށް ހާއްސަ ބިހަކީ ވިޓަމިން ޑީ އިން މުއްސަނދި ބާވަތެކެވެ. ބިހުގެ ސަބަބުން ކޮލެސްޓްރޯލް ލެވެލް އެއްވަރެއްގައި ހިފަހައްޓައިދީ، ޕްރޮޓީން އިތުރުކޮށްދިނުމާއިއެކު ފެޓްސް ވެސް ހަށިގަނޑަށް ކޮންމެވެސް މިންވަރަކަށް ފޯރުކޮށްދެ އެވެ. އެހެންކަމުން ހަށިގަނޑުގައި ބުންވަރު އިތުރުކޮށްދީ ހަކަތަ ލިބިދިނުމަށް ބިހަކީ މުހިންމު ދައުރެއް އަދާ ކުރާނެ އެއްޗެކެވެ. 40 އަހަރުން މައްޗަށް ދިއުމުން އެންމެ އާންމުކޮށް މަދުވާ ހަކުރާއި، ކާބޯހައިޑްރޭޓްސް ވެސް ބޭނުންވާ މިންވަރަށް ހިފަހައްޓައިދިނުމުގައި ބިސް މުހިންމު ދައުރެއް އަދާކުރެ އެވެ.\nމި ހިމަނާތި ތިން ބާވަތުގެ އިތުރުންވެސް އެކި ބާވަތްތަކުގެ ނަޓްސް އާއި ކެރެޓު، އާފަލް އަދި ޔޯގަޓަކީވެސް އަންހެނުން އުމުރުން ދުވަސްވަމުން ދިޔަ ވަރަކަށް ކެއުމުގައި ހިމެނުން މުހިންމު ބާވަތްތަކެކެވެ. އަދި ގުދުރަތީގޮތުން ތެޔޮ ހިމެނޭ މަހުގެ ބާވަތްތައްވެސް ކޮންމެވެސް ވަރަކަށް ދުވަހުގެ ކެއުމުގައި ހިމެނުން މުހިންމެވެ.\nކާނާ އަންހެނުން ލައިފްސްޓައިލް ސިއްހަތު\nދޮން ބައްޕައެއްގެ ވަކިތަކުން އުފަންވެ ދުނިޔެ ދޫކުރި ކުއްޖާގެ ވާހަކަ\nމޫނުމަތީގެ ނާޒުކު ހަންގަނޑަށް އެންމެ ރަނގަޅީ ރީނދޫ!\nމާލޭގެ އުމުރުން ދުވަސްވީ މީހުންގެ ބޮޑު ބައެއް ޑިޕްރެޝަންގައި\nފެން ބޯންވީ ކިހާ މިންވަރަކަށް އަދި ކިހިނެއް؟


މިހިރީ އުފާތަށް ގެއްލިފާ (1ވަނަ ބައި) – Esfiya – Dhivehi Vaahaka Site\nމިހިރީ އުފާތަށް ގެއްލިފާ (1ވަނަ ބައި)\n- by Maseeh - 39- November 29, 2019\nއޮފީހުން ގެއަށް އައީ 10 ގަޑީރެއްހާއިރު ހުއްޓުމެއް ނެތި މަސައްކަތް ކުރުމަށްފަހު ވަރަށް ބޮޑަށް ވަރުބަލި ވެގެންނެވެ. ގެޔަށް އައިސް ވަނުމާއެކު އިވުނީ ލިވިއާ ރޮއިގަތް އަޑެވެ. އަހަރެން ވަގުތުން ދަރިފުޅާއޭ ކިޔާ ދުއްވައިގަތީމެވެ. ކޮޓަރިއާ ދިމާލަށެވެ. ކޮޓަރީގެ ދޮރު ހުރީ ތަޅުލާފަކަން އެނގުނީ އަހަރެން ހާސްވެފައި ހުރިލެއް ބޮޑުކަމުން ދުވެފައި ގޮސް ގައިގައި ހުރި ބާރެއް ލާފައި ތަޅުގައި ހިފުމުންވެސް ތަޅު ގުޑާ ނުލީމައެވެ. “ހުޅުވާ މިދޮރު!” އަހަރެން ވަރަށް ބާރަށް ހަޅޭ ލަވައިގަތީމެވެ. އެއިރުވެސް ލިވިއާ ރޮމުން ގެންދަނީ އެވެ. އެފަކީރަށް ވަރަށް ބޮޑު އަނިޔާއެއް ކޮށްގެން އުޅޭކަން އެރުއިމުން އަހަންނަށް ދޭހަވިއެވެ.\nއަހަރެން ދެތިން ފަހަރަކަށް ދޮރުގައި ވަރަށް ބާރަށް ޖެހިފަހުން އެލީނާ ދޮރު ހުޅުވިއެވެ. އަހަރެން ވަގުތުން ކޮޓަރިތެރެއަށް ދެމިގަތީމެވެ. އެލީނާއާއި އެކީ ދޮރު ފޮޅާލާފައެވެ. އެއިރު ކުޑަކުޑަ ލިވިއާ އޮތީ ޑްރެސިން ޓޭބަލް އާއި ޑްރެސިންޓޭބަލް ގޮނޑިއާ ދެމެދުގައި ފިތިފައެވެ. “ސުބުހާނަﷲ” އަހަރެންގެ ހިތް ކުދިކުދި ނުވީ ކިރިޔާއެވެ. “ކިހިނެއް ވެގެންތަ އެލީނާ ތިއުޅެނީ..؟ މިއީ ތަންދޮރު ވަކި ނުވާ ވަރުގެ ކުޑަ ކުއްޖެކޭ ތިވަރަށް ތި އަނިޔާ ކުރަނީ..” ލިވިއާ އުރާލަމުން އަހަރެން އެލީނާ އާއި ދިމާލަށް ހަޅޭލަވައި ގަތީމެވެ. “ކަލޭ އަކަށް ނުބެހެވޭނެ.. ކަލޭ ގޮސް ހަތަރު ދަމު އޮފީހުގަ އޮތީމަ ނިމުނީ އެއްނު ޑިގު އަރުވަން ބޮޑެތި މީހުން ކުރިމަތީ.. އެތާ އުޅޭ އަންހެނުންނަށް ތުއި ދެއްކެން..” އެލީނާ ފެށީ އަހަރެންނާ ޒުވާބު ކުރާށެވެ. އުމުރުން ހަތަރު އަހަރަށް އަޅާލައިފައިވާ އެ ތުއްތު ދަރިފުޅު ކުރިމަތީގައި ޒުވާބު ކުރަން ބޭނުން ނުވާތީ ހިތުތެރޭ ހުރި އެއްޗެހި އަޑިއަށް ހިންދާލާގެން އިތުރު އެއްޗެކޭ އެލީނާއާއި ދިމާލަށް ނުބުނެ އަހަރެން ކޮޓަރިން ނުކުތީމެވެ. ލިވިއާ ހުއްޓުވާ ލެވޭތޯއެވެ.\nމިއަދު ލިވިއާއަށް އެ އަނިޔާ ކުރަނީ ކީއްވެގެން ކަމެއްވެސް އަހަންނަކަށް ނޭނގެއެވެ. ދުނިޔެއަށް އުފަން ވީއްސުރެ މި ކުޑަ ކުއްޖާ ދިރިއުޅެން މިޖެހެނީ މިފަދަ އަނިޔާވެރި ކަމެއްގައެވެ. މިކަމުގައި ލިވިއާގެ އޮތީ ކޮން ކުށެއް ބާއެވެ. އެލީނާ ގާތު ބަހަށްޓައިގެން އަހަރެންގެ މިދަރިފުޅު ބޮޑުކުރާކަށް އަހަރެންނެއް އެއްގޮތަކަށްވެސް ބޭނުމެއް ނުވެއެވެ. ނަމަވެސް އޮތީ ވަކި އިތުރު ކޮން ގޮތެއް ހެއްޔެވެ؟ އެލީނާ ވަރި ކުރެވޭކަށްވެސް ނެތެވެ. އެއީ އަހަރެންގެ ބައްޕަ އެލީނާގެ ބައްޕަ އަތުން ނަގާފައިވާ ގުނާ އަދަދު ނުކުރެވޭހާ ދަރަނިތަށް މުއްދަތު ހަމަވެގެން އެތަށް ދުވަހެއް ދެވުމުންވެސް އަނބުރާ ނުދެއްކުމުން ބައްޕަގެ ފަރާތުން ދޭން ޖެހުނު ބަދަލެވެ. އަހަރެން އެލީނާ ވަރި ކޮށްފިއްޔާމު އަހަރެންގެ ބައްޕަ 20 އަހަރު ދުވަހަށް ޖަލަށް ދާން ޖެހޭނެއެވެ. އޭރުން އަހަރެންގެ މަންމަ ވަރަށް އެކަނިވެރި ވާނެއެވެ. އެދުވަސް ދެކޭކަށް އަހަންނެއް ބޭނުމެއް ނޫނެވެ. އެހެންނޫންނަމަ މި އަނިޔާވެރި ދިރިއުޅުން ދޫކޮށްލާފައި އަހަރެން ދާނެތާ ކިތަންމެ ދުވަހެއް ވެދާނެއެވެ.\nސިޓިންރޫމް އުނދޯލީގައި ލިވިއާ އުނގަށް ލައިގެން އެތަށް އިރަކު މި ހިތްދަތި ދިރިއުޅުމާ ދޭތެރޭ ވިސްނަން އިނުމަށްފަހު އަހަރެން ތެދުވީ ލިވިއާ އަށް ނިދުނީމައެވެ. ކޮނޑުމަށްޗަށް ލިވިއާ ލައިގެންގޮސް ކޮޓަރިއަށް ވަތް އިރު އެލީނާ އޮތީ ފޯނެއްގައެވެ. “ދެން ބޭބީ ބޭނުން ނޫނިއްޔާމު ދޫނި ހުރެދާނަން ނުގޮސް” އެލިނާގެ ބަސްމަގު ހުރިގޮތުން ގުޅައިގެން އެއުޅެނީ ކޮންމެވެސް ފިރިހެނަކާކަން އަހަރެންނަށް އެނގުނެވެ. އަހަރެން ގޮސް ލިވިއާ އެނދުމަތީގައި ބާއްވާލީމެވެ. އެއިރު އަހަރެން ހުރީ ވަރަށް ބަނޑުހައި ވެފައެވެ. “ކާން ހަދައި ދީބަލަ!” އެލީނާއާއި އަހަރެން ވާހަކަ ދެއްކީ ވަރަށް ޖެހިލުންވެ ހުރެއެވެ. އަހަރެން އެހެން ބުނުމާއެކު އެލީނާ ހީވީ ފުންމައިގެން އަރާ އަހަރެންގެ ކަށި ހަފާ ކައިލަފާނެހެންނެވެ. “ކަންޔާ އަމިއްލަޔަށް އަޅައިގެން ކާން ދޭބަލަ. މީހަކަށް ތާކު އޮވެވޭކަށް ނެތޭ..” އޭނާގެ އަތުގައި ޖެހުނު ބާލިސް ނަގާ އަހަރެންނާއި ދިމާލަށް ހޫރާލަމުން އޭނާ ހަޅޭއް ލަވައިގަތުނެވެ.\nއަހަރެން ބަދިގެޔަށް ވަދެ އެތަންމިތަން ހާވާލީމެވެ. ބަތްތެލި ފުލުގައި ވާބަތްފުކެއް ހިސާބުވެސް ނެތެވެ. އައިސް އަލަމާރީގައި ބިސްކޯދެއް ހާހިސާބުވެސް ނެތެވެ. އަހަރެން ކިރުތަށްޓެއް ބޮއިލައިގެން އަރާމުކޮށްލަން ކޮޓަރިއަށް ދިޔައީމެވެ. އެއިރުވެސް އެލީނާ ފޯނުން ކޮންމެސް މީހަކާ މެސެޖް ކުރަމުން ގެންދެއެވެ. އަހަރެން އޭނާއާއި ވާހަކަ ދެއްކޭތޯ މަސައްކަތް ކުރީމެވެ. “މިއަދު ކީއްވެގެންތަ ލިވިއާ ވަށްޓާލީ.؟” އަހަރެން މަސައްކަތް ކުރީ މަޑުމައިތިރި ކަމާއިއެކު ވީގޮތް އޮޅުން ފިލުވޭތޯއެވެ. އެވަގުތު އެލީނާ އަހަރެންނާއި ދިމާލަށް ބަލައިލިއެވެ. ވަރަށް ރުޅި އައިސްފައެވެ. “ކިހާދެރަ ކަމެއްތަމީ.. ބަސް އަހައިގެން އުޅެވޭނަމަ މަވެސް އަނިޔާ އެއް ނުކުރާނެދޯ.. ބޮލާ ނުކުޅަދާނައޭ މި ކުއްޖާގަނޑާ ހެދި. ރީއްޗަށް ތާކު އިންނާކަށް ނުކެރެ.” އެލީނާ އަހަރެންނަށް އެހާ ނަފްރަތު އެކުރަނީ ކީއްވެގެން ބާއެވެ. އަހަރެންގެ ހިތުގައި ވަރަށް ބޮޑަށް ޖެހުނެވެ. އިތުރަށް އެންމެ ބަހެއްވެސް ނުބުނެ އަހަރެން އަނެއް ފަރާތަށް އެނބުރިލީމެވެ. އެއިރު އަހަރެންގެ ލޮލުން ކަރުނަތަށް ފައިބަމުން ދަނީއެވެ. އަދިވެސް އަހަރެން ކެތް ކުރާނަމެވެ.\nފުން ހިޔާލުތަކެއްގައި އޮއްވައި އަހަންނަށް ނިދި ޖެހުނެވެ. އިރުކޮޅެއްނުވެ އެލީނާ އަހަރެން ކޮށްޕަން ފަށައިފިއެވެ. ގުގުރިދަމާ ވަރުން އޭނާއަށް ނުނިދެނީއޭ ބުނެ އޭނާ އަހަރެން ކޮޓަރިން ބޭރަށް ލުމަށް މަސައްކަތް ކުރިއެވެ. އަހަރެން ތެދުވެ ބާލީހެއް އަތުން ހިފައިގެން ކޮޓަރިން ބޭރަށް ނުކުތީމެވެ. އަހަރެން ކޮޓަރިން ނުކުތުމާއެކު އެލީނާ ބަންލާފައި ކޮޓަރީގެ ދޮރުފަތް ލެއްޕިއެވެ. އެއިރު ލިވިއާ އޮތީ ސިޓިންރޫމް ސޯފާ މަތީގައި ބާއްވާފައެވެ. އެވަގުތު އަހަންނަށް ވިސްނާލެވުނެވެ. ގުގުރި ދަމަނީއޭ ކިޔައި ދޮގު ހަދައިގެން އެލީނާ އަހަރެން ކޮޓަރިން ބޭރަށް އެ ނެރެލީ ކީއްވެކަން އަހަންނަށް ވިސްނުނެވެ. އަހަރެންގެ ލޮލުގެ އަރާމު ނިދިކޮޅު ފިލައިގެން ދިޔައެވެ. ގައިން ވާގި ދޫވިހެން އަހަންނަށް ހީވިއެވެ. އަތުގައި އޮތް ބާލިސް ދޫވެ ތަޅުންގަނޑު މައްޗަށް ވެއްޓުނެވެ.\nއިރުކޮޅެއްނުވެ ކޮޓަރި ތެރެއިން ވައިއަޑުން ހެމުން ގެންދާ އަޑު އިވެން ފެށިއެވެ. އިވެމުން އެދަނީ އެލީނާ އޭނާގެ ހިތުގެ އެދުންތަށް ހާސިލް ކުރުމަށް އޭނާގެ ލޯބިވެރިޔަކު ގޮވައިގެން ކޮޓަރިތެރޭގައި މަޖާ ނަގަމުން ދާއަޑެވެ. ފިރިހެނަކަށްވެ ހުރެ އަމިއްލަ ނަފްސްގެ ނިކަމެތި ކަމާއިމެދު އަހަރެންނަށް ވިސްނުނެވެ. އަނބިމީހާގެ މައްޗަށް އެއްވެސް ބާރެއް ނުހިނގައެވެ. އަނބިމީހާގެ ފަރާތުން ލޯބީގެ ޒައްރެއްގެ މިންވަރުވެސް ނުލިބޭތާނގައި އަނބިމީހާގެ ފަތާތުން ލައްޒަތެއްވެސް އަހަރެންނަކަށް ނުލިބޭތާ މިވަނީ ދެއަހަރެވެ. އެލީނާގެ ލޯބި އަހަންނަށް ނުލިބެނީ ކީއްވެ ބާއެވެ؟ އެލީނާގެ ލޯބި ހާސިލް ކުރަން އަހަރެން ކުރަންވީ ފަހެ ކޮންކަމެއް ބާއެވެ. އަހަރެން މިހިތްދަތި ކަމުގައި ދުނިޔެއިން ނިމިގެން ދާންވީ ހެއްޔެވެ؟ މިކަމާއިމެދު އަހަރެން އަޅާނީ ވަކި ކޮން ފިޔަވަޅެއް ހެއްޔެވެ؟ އަހަރެންގެ މި އުދާސްތަށް އަޑުއަހާނީ މިދުނިޔެއިން ފަހެ ކާކު ހެއްޔެވެ؟\nHei mi vhk vx Hama fab ingey 😘😘😘 Masha Allah… 🤗😍 I wanna ask you something… How old you? 🤔 Dhn out part ah inthizaaru kuramun valid velan…\nVrh salaam ♥\nthanks again Rainstorm. I am 19 years Old\nVarah ❤❤reethi..❤❤maa sha Allah. ❤curiously ❤❤ waiting ❤❤for❤❤ the ❤next ❤❤part…❤❤❤❤❤\nthank you kujjaa..


Adheeb Raajje ah Genaumuge Masahkai Fuluhun Fashaifi\nއަދީބު ވާގޯ 6ގައި ފިލައިގެން އިންޑިއާ އަށް ދިއުމުން މިހާރު ވަނީ އޭނާ ހައްޔަރު ކޮށްފައި.\n1 އޯގަސްޓު 20195ކޮމެންޓް\nއަދީބު ރާއްޖެ އަށް ގެނައުމުގެ މަސައްކަތް ފުލުހުން ފަށައިފި\nބޮޑެތި މައްސަލަތަކެއްގައި ތުހުމަތު ކުރެވޭ ކުރީގެ ނައިބު ރައީސް އަހުމަދު އަދީބު، ފިލައިގެން އިންޑިއާ އަށް ދިޔުމުން އެގައުމުގެ ޖާސޫއީ އިދާރާ އިން އޭނާ ހައްޔަރުކޮށް ތަހުގީގު ފަށައިފައި ވަނިކޮށް އޭނާ އަނބުރާ ރާއްޖެ އަށް ގެނައުމުގެ މަސައްކަތް ފަށާފައިވާ ކަމަށް ފުލުހުން ބުނެފި އެވެ.\nއެކަމާއި ގުޅިގެން ފުލުހުން ނެރުނު ބަޔާނެއްގައި ވަނީ އެކުވެރި ގައުމުތަކާ ގުޅިގެން އަދީބު މާލެ ގެނައުމުގެ މަސައްކަތް ފުލުހުން ކުރަމުން އަންނަ ކަމަށެވެ. އަދި އެކަމުގައި ބައިވެރިވި މީހުންގެ މައްސަލަތައް ތަހުގީގުކޮށް އެ މީހުންނާއި މެދު ގާނޫނީ ފިޔަވަޅު އަޅާނެ ކަމަށް ވެސް ފުލުހުންގެ ބަޔާނުގައި ބުނެފައި ވެއެވެ.\nފުލުހުންގެ ބަޔާނަކީ، އަދީބު ފިލައިގެން އިންޑިއާ އަށް ދިއުމުން އެ ގައުމުން އޭނާ ހައްޔަރު ކުރުމާ ގުޅިގެން ރާއްޖޭގެ ރަސްމީ އިދާރާ އަކުން ރަސްމީކޮށް އެކަމާ ގުޅޭގޮތުން މައުލޫމާތު ހާމަކުރި ފުރަތަމަ ބަޔާނެވެ.\nއިންޑިއާއިން އަދީބުއަށް ހިމާޔަތް ދިނުމަކީ ދިވެހި ރައްޔިތުން ނަށް ވެވޭ ވަރަށް ބޮޑު ބޭއިންސާފަކަށް ނޫނީ ނުވާނެ.\nއެވަރު ކަމެއް އިންޑިޔާއިން ނުކުރާނެ ކަމަށް އުންމީދު ކުރަން.\nބަލަ އަދީބު އޭނަގެ އަންބިދަރީން ނަށް ކާންބޯން ދިނުމަށް ވިޔާފާރި ދަތުރެއްގައި ހިލަވެލި ކޮޅެއް ގަންނަން އިންޑިޔާއަށް ދިއުމަކީ ކުށަކަށް ވަނީތޯ ޢަދީބަކިވެސް މިނިވަނެއް ނުންތޯ ! ޢަދީބުގެ މައްޗަށް އެއްވެސް ކޯޓެއްގައި ތުހުމަތު ކުރެވޭ މައްސަލައެއްވެސް ނެތް އިރު އަދީބު ހައްޔަރު ކުރެވޭނެ އެއްވެސް ޤާނޫނީ ހަމަޔެއް އެބައޮތްތޯ ؟\nމީނާގެ ކަރުގަ ޖީޕީއެސް ޓުރެކަރެއް ހަރުކުރަން އެބަ ޖެހެއެއްނުން..\nއަދީބު އިންޑިޔާއައް ދިޔައީ ނަޝްވާ އައް ލޯބީގެ ލަވަޔެއް ކިޔާދޭންވެގެން..\nމިހާރު މިނަގެ ނަން ޓަގް އަދީބް އަށް ބަދަލުކުރަން ފެނޭ


ރައީސް ޔާމީނަށް ކުރާ އިލްތިމާސް!\nކ. މާލެ |6ޖެނުއަރީ 2017 | ހުކުރު 03:51 | 4,553\nރައީސުލްޖުމްހޫރީއްޔާ އަބްދުﷲ ޔާމީން އަބްދުލް ގައްޔޫމް - އަޒުމޫން އަހުމަދު\nކޮންމެ މައްމަޔަކާއި ބަފަޔަކު ވެސް އެމީހުންގެ ދަރީންނާ މެދު އުންމީދުތަކެއް ކުރާނެއެވެ. ދަރިންގެ މުސްތަގުބަލާ މެދު ހުވަފެންތަކެއް ދެކެއެވެ. އެގޮތުން އަޅުގަނޑުގެ ގާތް އެކުވެރިން ކަމަށްވާ ލީވާން އަލީ ނާސިރު އާއި މުހައްމަދު ވިސާމްގެ އިތުރުން އާދަމް ޒަރީރުގެ މައިންބަފައިން ވެސް އުންމީދުތަކެއް ކުރެއެވެ.\nމައިންބަފައިންގެ ހުވަފެންތައް ހަގީގަތަކަށް ހެދުމަށްޓަކައި ތައުލީމު ހާސިލުކުރުމަށް ފަހު ވަޒީފާގެ މާހައުލަށް ނުކުތީއެވެ. އަޅުގަނޑުގެ އެކުވެރިން އިހްތިޔާރުކުރީ ޑިމޮކްރެސީގެ ހަތަރު ވަނަ ބާރޭ ބުނަމުން އަންނަ ނޫސްވެރިކަމުގެ ދާއިރާއަށެވެ. އަޅުގަނޑުމެން މަސައްކަތް ކުރަމުން މިއަންނަނީ ރާއްޖޭގައި ހިނގާ ކަންތައްތަކުގެ ހަގީގަތް ހޯދައި އެކަން މީޑިއާ މެދުވެރިކޮށް ރައްޔިތުންނަށް ފޯރުކޮށްދިނުމުގެ މަސައްކަތެވެ.\nމި ބޮޑު މަސްއޫލިއްޔަތު އަދާކުރުމުގައި އަޅުގަނޑުގެ އެކުވެރިން ހަރަކާތްތެރިވަމުން ދަނިކޮށް ފުލުހުންގެ މަސައްކަތަށް ހުރަސްއެޅި ކަމަށް ބުނެ އެ މީހުންގެ މައްޗަށް އެވަނީ ދައުވާ އުފުލައި ހުކުމް އިއްވުމާ ހަމައިގައެވެ. އަޅުގަނޑުގެ އެކުވެރިންގެ މައްޗަށް ތުހުމަތު ކުރަނީ ދިވެހިރާއްޖޭގެ ގާނޫނުލް އުގޫބާތުގައި އެންމެ ކުދި ކުށްތަކުގެ ތެރޭގައި ބަޔާންކޮށްފައިވާ ކުށަކަށެވެ. އަޅުގަނޑުގެ އެކުވެރިންނަކީ ދުވަހަކު ވެސް ކުށުގެ ރެކޯޑެއް އޮތް ބަޔަކަށް ނުވާއިރު، ޖަލަށްލުމަށް ހުކުމް އިއްވަން އެވަނީ ތައްޔާރުވެފައެވެ.\nއިއްޒަތްތެރި ރައީސުލްޖުމްހޫރިއްޔާއެވެ. މަނިކުފާނު ރިޔާސީ އިންތިޚާބުގެ ކެމްޕޭންގެ ތެރޭގައި ވިދާޅުވި އެއްޗެއް ހަނދުމަފުޅު އެބަހުރިތޯއެވެ؟ ކުދި ކުށްތަކުގައި ދައުވާ އުފުލާފައި ތިބި ޒުވާނުންނަށްގެ ތެރެއިން ފުރަތަމަ ފަހަރަށް ކުށަށް އަރައިގަނެފައި ތިބި ޒުވާނުންނަށް ދައުވާނުކޮށް ދޫކޮށްލައި އެމީހުންގެ ކުށުގެ ރެކޯޑު ފޮހެލެވޭނެ ގޮތް ހަމަޖައްސަވައިދެއްވާނެ ކަމަށް މަނިކުފާނު ކެމްޕެއިން ޖަލްސާގައި ވިދާޅުނުވަމުތޯއެވެ؟ ނޫސްވެރިންގެ ހައިސިއްޔަތުން މަނިކުފާނުގެ ކެމްޕޭން ހަރަކާތްތައް ކަވަރު ކުރީތީ އަޅުގަނޑުގެ ކަންފަތުން މަނިކުފާނު އެހެން ވިދާޅުވި އަޑު އެހީމެވެ. އެ ހަނދާނެއް އަދި ނުނެތެއެވެ.\nމަނިކުފާނު އެ ވިދާޅުވި ގޮތުގެމަތިން އަޅުގަނޑުގެ އެކުވެރިންނާ މެދު އަމަލުނު ނުކުރެވެންވީ ކީއްވެގެންތޯއެވެ؟ އަޅުގަނޑުގެ އެކުވެރިންނަކީ މަނިކުފާނު ތިޔަ ވިދާޅުވާ ޒުވާނުންނަށް ނުވަނީތޯއެވެ؟ ނޫނީ ރާއްޖެ ޓީވީގައި މަސައްކަތް ކުރާ ނޫސްވެރިން ކަމުގައިވާތީ އެ ފުރުސަތު ނުލިބެނީތޯއެވެ؟ މިހެން މިދެންނެވީ ސަބަަބުތަކެއް ނެތިއެއް ނޫނެވެ.\nމީގެ ކުރިން ފުލުހުންނަށް ހުރަސްއެޅި ކަމުގެ ތުހުމަތުގައި މުޒާހަރާއެއްގެ ތެރެއިން ހަމަ އަޅުގަނޑުމެންގެ ނޫސްވެރިންނާ އެކު ހައްޔަރުކުރި ޗެނަލް 13 ގެ ނޫސްވެރިއެއްގެ މައްސަލަ ތަހުގީގުނުކޮށް ދޫކޮށްލާފައި އެބަހުއްޓެވެ. އެ ޚަބަރު ރާއްޖޭގެ އޮންލައިން ނޫސްތަކުގެ އާކައިވްގައި އަދިވެސް ފެންނާން އެބަހުއްޓެވެ. ރާއްޖެ ޓީވީގެ ނޫސްވެރިންނާއި ޗެނަލް 13 ގެ ނޫސްވެރިންނާ މެދު ތަފާތު ގެންގުޅުއްވަނީ ކީއްވެތޯއެވެ. ގޮޅިން ނުކުމެ އެ ފުލުހުން ވެރިންނާ ބައްދަލުކޮށް ޖަލުގައި ފުލުހުން ދިން ފުރިހަމަ ޚިދުމަތްތަކަށް އެ ނޫސްވެރިޔާ ޝުކުރު އަދާކުރި ފަދައިން އަޅުގަނޑުގެ އެކުވެރިން ސަނާ ނުކިޔާތީ ތޯއެވެ؟ މަނިކުފާނު ކެމްޕޭންގައި ވިދާޅުވިފަދައިން ޒުވާނުންނަށް ހަމަހަމަކަމާ އެކު ފަހި މާހައުލެއް ގާއިމްކުރުމަކީ މިއީތޯއެވެ؟\nއަޅުގަނޑަކީ ދީނީ ޢިލްމްވެރިއެއް ނޫނެވެ. ނަމަވެސް ރާއްޖޭގެ ދީނީ އިލްމުވެރިން ދެއްވާ އެކި ދަރުސްތަކުގައްޔާއި އަދި ހުކުރު ޚުތުބާތަކުގައި ވެސް އެންމެންނާ މެދު ވެސް ހަމަހަމަ އިންސާފުވެރި އުސޫލަކުން ވަލީޢުލްއަމްރު އަމަލުކުރެއްވުމަށް ބާރުއަޅައި ގޮވާލާފައިވާ އަޑު އަހަމެވެ. ނަމަވެސް އަޅުގަނޑުގެ އެކުވެރިންނާ މެދު ދިވެހި ދައުލަތުން އަމަލުކުރަމުން މިގެންދަނީ އިސްލާމްދީނުގައި އަންގަވާފައިވާ ހަމަޔާއި އިންސާފުވެރި އުސޫލަކުންތޯއެވެ. އަޅުގަނޑަށް އެކަން ގަބޫލެއް ނުކުރެވެއެވެ.\nއިއްޒަތްތެރި ރައީސުލްޖުމްހޫރިއްޔާ އަޑުއައްސަވާށެވެ. މަގާމުގެ ނުފޫޒު ބޭނުންކުރައްވައިގެން ގަވާއިދާ ޚިލާފަށް އެލަވަންސްތަކެއް ދިންކަމުގެ ދައުވާ އެޑިއުކޭޝަން މިނިސްޓްރީގެ އިސްވެރިންތަކެއްގެ މައްޗަށް އުފުލުމަށް ފަހު ކުއްލި ގޮތަކަށް މައްސަލަ އަނބުރާ ގެނެސް ދެން އިތުރަށް ދައުވާ ނުކުރަން މި ދައުލަތުން ދާދި ފަހުން ވަނީ ނިންމައިފައެވެ. ހަމައެހެންމެ ފެނަކަ ކޯޕްރޭޝަންގެ އެމްޑީއަކަށް ކުރިން ހުންެވި ނިމާލްއާ ރޯޑްކޯޕްރޭޝަންގެ އެމްޑީއަކަށް ކުރިން ހުންނެވި ނަޒީހުގެ މައްޗަށް ކޮރޮޕްޝަންގެ ބޮޑެތި ތުހުމަތުތަކެއް ކުރެވުނެވެ. ނަަމަވެސް އެއިން އެއްވެސް ބޭފުޅެއްގެ މައްޗަށް ދައުވާއެއް އުފުލާފައެއް ނުވެއެވެ. ކުރި ކުށުގެ ހަދިޔާއެއްގެ ގޮތުން އެހެން ބޮޑު މަގާމެއް ދެއްވީއެވެ. މިއީ ކޮންކަހަލަ އިންސާފެއްތޯއެވެ؟\nއަޅުގަނޑުގެ އެކުވެރިންގެ މައްޗަށް ތުހުމަތު ކުރެވިފައިވާ ކުށާއި މަގާމުގެ ނުފޫޒު ބޭނުންކުރައްވައިގެން ގަވާއިދާ ޚިލާފަށް އެލަވަންސްތަކެއް ދިނުމާއި މި ދެކުށް އަޅައި ކިޔާއިރު، ޖިނާއީ ގޮތުން އެންމެ ބޮޑީ ކޮން ކުށެއް ކަން މަނިކުފާނަށް ހަމަ އެނގިވަޑައިނުގަންނަވަނީތޯއެވެ؟\nއިސްލާމްދީނުގައި މާތްﷲ ހަރާމް ކުރައްވާފައިވާ ބޮޑެތި ޖިނައީ ކުށްތައް ކޮށްފައިވާ މީހުން އަދި ކުރަމުންދާ މީހުން މުޖުތަމަޢު ތެރޭގައި މިނިވަން ކަމާއެކު އުޅެމުންދާކަމީ ދިވެހި ހުރިހާ ރައްޔިތުންނަށް އެނގޭ ބޮޑު ސިއްރެކެވެ. މީހުން މެރުމާއި ޒިނޭ ކުރުމާއި އަންހެނުންގެ އިއްފަތްތެރިކަން ފޭރިގަންނަ މީހުންނާއި މި ނޫން ވެސް ޖިނާއީ އެތައް ކުށެއް ކޮށްފައިވާ މީހުން އެބަތިއްބެވެ. އަދި ތަފާތުއެކި ކުށްކުށުގައި ޖަލަށް ހުކުމް ކޮށްފައިވާ މީހުންނަށް ވެސް މާފްދީ މިނިވަން ކޮށްފައި އެބަތިއްބެވެ. އެހެން ކަމުން އެ މީހުންނަށް މާފް ލިބުނު އިރު އަޅުގަނޑުގެ އެކުވެރިންނަށް މާފް ނުދެއްވަންވީ ކީއްވެތޯއެވެ؟ ކުށެއް ކޮށްފި ނަމަ އަދަބް ދޭން ޖެހޭނެކަން އަޅުގަނޑު ވެސް ގަބޫލު ކުރަމެވެ. ނަމަވެސް އަޅުގަނޑުގެ އެކުވެރިންނަށް ކުރީ ކުށެއް ނޫނެވެ. އެ މީހުން ހައްޔަރުކުރީ މަސައްކަތުގެ ތެރެއިންނެވެ.\nއަޅުގަނޑުގެ އެކުވެރިން އާއިލާއާ އެކު މާލޭގައި ދިރިއުޅެމުން އަންނައިރު، އާއިލާ މާލޭގައި ތިބޭ ތިބުން އެންމެ ބޮޑަށް ބަރޯސާވެފައި ވަނީ އެ މީހުނަށެވެ. އެހެނިހެން ޒުވާނުންނެކޭ ވެސް އެއްގޮތަށް ދިރުއުޅޭ ގޭގެ ކުލި ދައްކަނީ އެމީހުންނަށް ލިބޭ މުސާރައިގެ ބޮޑު ޕަސެންޓޭޖެއް ދީގެންނެވެ. އެހެންކަމުން މިފަދަ އާދައިގެ ކަމެއްގައި އެ މީހުން ޖަލަށްލައިފި ނަމަ އެކަމުގައި ގެއްލުންވާނީ އެ މީހުންނަށް އެކަންޏެއް ނޫނެވެ. އެއީ މުޅި އާއިލާ އަށް ވެސް ލިބޭ ބޮޑު ގެއްލުމަކާއި ހިތާމައެކެވެ. ފޫނުބެދޭވަރުގެ ގެއްލުމަކަށް ވާނެކަން ޔަގީނެވެ.\nޝަރުއީ ދާއިރާއަކީ މިނިވަން ދާއިރާއެއް ކަމަށް ވިޔަސް އެ ދާއިރާގައި މަނިކުފާނުގެ ނުފޫޒު އޮތީ ކިހާ މިންވަރަކަށް ކަން ޅަކުދިންނަށް ވެސް އެނގެއެވެ. އެހެން ކަމުން މިހާރުން މިހާރަށް ވެސް ހުކުމެއް ކުރުމުގެ ކުރިން އެ މައްސަލަތައް އަނބުރާ ގެނައުމުގެ ފުރިހަމަ ބާރު މަނިކުފާނު އައްޔަންކުރައްވައި ސީދާ މަނިކުފާނުގެ ބާރުގެ ދަށުގައި ހުންނެވި ޕްރޮސެކިއުޓާ ޖެނެރަލް އަށް އެބަ އޮތެވެ. އެހެން ކަމުން އެ ފަރާތްތަކާ މެދު ވިސްނާވަޑައިގެންނެވުމަށް އިލްތިމާސްކުރަމެވެ.\nއިއްޒަތްތެރި ރައީސުލްޖުމްހޫރިއްޔާ އަޑުއައްސަވާށެވެ. މަ


Kareenaa ah 40 aharu, adhives varah zuvaan bathalaaeh\nކަރީނާ އުފަން ދުވަސް ފާހަގަ ކުރަނީ\nކަރީނާ ކަޕޫރަށް 40 އަހަރު ފުރުން މިދިޔަ ހޯމަ ދުވަހު ވަރަށް ކުލަގަދަކޮށް ވަނީ ފާހަގަ ކޮށްފަ އެވެ. ސާޅީސް އަހަރު ފުރުނަސް، މިހާރު ފިލްމު ކުޅޭ އެންމެ ހަގު ބަތަލާއިންނަށް އަދިވެސް ދުލެއް ނުކުރެ އެވެ. އެ ބަތަލާއިން ކުޅޭ ކަހަލަ ރޯލުތައް ވަރަށް ކުޅަދާނަ ކަމާއެކު އަދިވެސް ކަރީނާ ކުޅެލަ އެވެ.\nމިހާރު ދެ ވަނަ ދަރިފުޅަށް ބަލިވެ އިނދެ ވިހާ ދުވަސް ކައިރިވަމުން އަންނައިރު ކަރީނާ ބުނީ 40 ވަނަ އުފަން ދުވަހަކީ ހަޔާތުގައި އައި އެންމެ އުފާވެރި އެއް ދުވަސް ކަމަށެވެ. އޭނާ އުފަން ދުވަހުގެ ކޭކު ފެޅިއިރު އޭނާގެ ހަޔާތުގައި އެންމެ މުހިއްމު އަދި އެންމެ ލޯބިވާ އެންމެން އޭނާއާ އެކުގައި ތިބި ކަމަށް ވެސް ކަރީނާ ބުންޏެވެ. އެއީ ބައްޕަ ރަންދީރު ކަޕޫރާއި މަންމަ ބަބީތާ އަދި ދައްތަ ކަރިޝްމާ އާއި ފިރިމީހާ ސައިފް އަލީ ޚާނެވެ.\n"އުމުރުގެ 40 ވަނަ އަހަރަށް ފެށުނުއިރު އަހަރެން ބޭނުމީ އިށީނދެލައިގެން އިނދެ ލޯބި، ހިނިތުންވުން، މައާފުކުރުން، އަދި ހިތްދަތިކަންތައްތައް ހަނދާން ނައްތާލުން ފަދަ ތަޖުރިބާތައް ކޮށްލަން. އަދި އަހަރެންނަށް ދެއްވި ނިއުމަތްތަކަށްޓަކައި ހެއްދެވި ފަރާތަކަށް ޝުކުރުކުރަން،" ކޭކު ފަޅަނިކޮށް ނަގާފައިވާ ފޮޓޯތަކަކާއެކު ކަރީނާ އިންސްޓަގްރާމްގައި ޝެއާ ކުރި ޕޯސްޓެއްގައި ބުނެފައި ވެއެވެ.\nކަރީނާ މި ވަގުތު ދެ ފިލްމެއްގެ މަސައްކަތް ކުރަން ސޮއި ކޮށްފައި ވެއެވެ. ކަރަން ޖޯހަރްގެ "ތަޚުތު" އާއި އާމިރު ޚާން ބަތަލުގެ ބައި ކުޅޭ "ލާލް ސިންގް ޗައްޑާ" އެވެ.\nކަރީނާ ފިލްމީ މަސައްކަތް ފެށީ 2000 ގައި ރިލިޒްކުރި "ރެފިއުޖީ" އިންނެވެ. މި ފިލްމުން އޭނާއާއެކު އަބީޝެކް ބައްޗަން ވެސް އަލަށް ފިލްމު ކުޅުމުގެ މަސައްކަތަށް ނުކުތެވެ. އެއަށްފަހު މި ފާއިތުވީ 20 އަހަރު ތެރޭގައި ވަރަށް ފާހަގަ ކޮށްލެވޭ ރީތި ގިނަ ފިލްމުތަކެއް ކަރީނާ ވަނީ ކުޅެފަ އެވެ. އަދި އެންމެ މޮޅު ބަތަލާގެ ފިލްމުފެއާ އެވޯޑު ހަ ފަހަރަކު ހޯދާފައި ވެއެވެ. އަދި ސްޓާ ސްކްރީން އެވޯޑާއި އެނޫން ވެސް ގިނަ އެވޯޑު ހަފުލާތަކުގައި ކަރީނާއަށް ގިނަ ގިނަ އެވޯޑުތައް ލިބިފައި ވެއެވެ.\nގިނަ ބަޔަކު ގަބޫލުކުރާ ގޮތުގައި ކަޕޫރު އާއިލާއިން ނުކުތް އެކްޓަރުންގެ ތެރެއިން ކަރީނާ އަކީ އެންމެ ހުނަރުވެރި އެއް އެކްޓަރެވެ


ޤުރްއާން ޓީޗަރ، ޕްރީސްކޫލް ޓީޗަރ\nމަޤާމުގެ ރޭންކް: ސީ.އެސް 11- 15\nމަޤާމް އޮތް އޮފީސް: ށ. އަތޮޅު މަދަރުސާ\nވަޒީފާ އަދާކުރަން ޖެހޭ ތަން: ށ.އަތޮޅުމަދަރުސާ / ށ. ކަނޑިތީމު\nމުސާރަ: -/7070ރ އާއި -/10640ރ އާ ދެމެދު\nސަރވިސް އެލަވަންސް: -/2500 ރ\nއެޑިޔުކޭޝަން ކޮލިފިކޭޝަން އެލަވަންސް.\nކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑުގެ ލެވަލް7ނުވަތަ 8 ގެ ސަނަދެއް އޮތުން.\nކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑުގެ ލެވަލް6ގެ ސަނަދެއް އޮތުން.\nކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑުގެ ލެވަލް5ގެ ސަނަދެއް އޮތުން.\nޓީޗަރުންގެ ވަޒީފާގެ އޮނިގަނޑުގެ3CS13--ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %85 އަށް ވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ2CS13--ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %85 އަށް ވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ 2CS11-ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %85 އަށް ވުރެ މަތިން މާކްސް ލިބިފައިވުން.\n1. ހަވާލުކުރެވޭ ތާވަލާ އެއްގޮތަށް ކުލާސްތަކަށް ހާޒިރުވެ، ''ސްކީމް އޮފް ވޯކް'' ގައިވާގޮތަށް، މަންހަޖުގައި ބަޔާންކުރެވިފައިވާ ކަންތައްތައް ދަރިވަރުންނަށް ހާސިލުކޮށްދިނުން.\n2. ޓީޗަރެއްގެ ހައިސިއްޔަތުން ހަވާލުކުރެވޭ އެންމެހައި ޒިންމާތައް އަދާކުރުން.\n3. ކިޔަވައިދޭ މާއްދާތަކާ ގުޅޭ އެންމެހައި ކަންތައްތައް، ލީޑިންގ ޓީޗަރުގެ މަޝްވަރާގެމަތިން ކުރުން.\n4. ފެންވަރާއި ހުނަރުގެގޮތުން ތަފާތު ކުދިންނަށް އަމާޒުކޮށްގެން އުނގަންނައިދިނުން.\n5. ސްކޫލްގައި ހިންގޭ އިތުރު ހަރަކާތްތަކުގެ ތެރެއިން ހަވާލުކުރެވޭ ހަރަކާތްތައް ހިންގުން.\n6. ކިޔަވައިދިނުމާ ގުޅުންހުރި ފަހުގެ ހޯދުންތަކާއި ޓެކްނޮލޮޖީއަށް އަހުލުވެރިވުމާއި، އަމިއްލަ ތަރައްޤީއަށް މަސައްކަތްކުރުން.\n7. ސްކޫލުގެ ވަސީލަތްތައް އެންމެ ފައިދާހުރިގޮތުގައި ބޭނުންކޮށްގެން ދަރިވަރުންގެ ނަތީޖާގެ ފެންވަރު މަތިކުރުމަށް މަސައްކަތްކުރުން.\n8. މުޖުތަމަޢާއި ސްކޫލާ އޮންނަ ގުޅުމަކީ ބަދަހި ގުޅުމެއްކަމަށް ހެދުމަށް މަސައްކަތްކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 12 ފެބްރުއަރީ 2019 ގެ 12:00ގެ ކުރިން، ށ. އަތޮޅުމަދަރުސާއަށެވެ. ވަޒީފާއަށް އެދޭ ފޯމާއި ލިޔުންތައް [email protected] އީ-މެއިލް އެޑްރެސް މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 13 ފެބްރުއަރީ 2019 އާއި 17 ފެބްރުއަރީ 2019 އާ ދެމެދު، ށ. އަތޮޅު މަދަރުސާ ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nމި އިޢުލާނުގެ ދަށުން މަތީގައިވާ ޝަރުތު ހަމަވާ ފަރާތެއް މި މަޤާމަށް ނުލިބިއްޖެނަމަ، ތިރީގައިވާ ޝަރުތު ހަމަވާ ފަރާތެއް3މަސްދުވަހުގެ މުއްދަތަށް ނެގުމަށް ހަމަޖެހިފައިވެއެވެ.\n28 ޖުމާދަލްއޫލާ 1440\n03 ފެބްރުއަރީ 2019\n03 ފެބުރުވަރީ 2019\nޕަބްލިޝްކުރި ތާރީޚު: 03 ފެބުރުވަރީ 2019\nޕަބްލިޝްކުރި ގަޑި: 0948\nސުންގަޑި: 12 ފެބުރުވަރީ 2019 1200